
XX GODIŠNJICA NARODNOG 

US TA NK A 


Ove godine naši narodi slave dvadesetgodišnjicu od dana kada je ruko¬ 
vodstvo Komunističke partije Jugoslavije donijelo odluku o početku oružanog 
ustanka i borbe naroda Jugoslavije protiv stranih okupatora i domaćih izdaj¬ 
ničkih režima. Time je započela posljednja faza historijskog procesa koji je kroz 
narodnooslobodilačku borbu pobijedio vanjske okupatore i eliminirao protu¬ 
narodni politički poredak stare Jugoslavije. Postavljeni su tako temelji narod¬ 
noj vlasti čija je prva briga bila da privredno unapredi zemlju, iskoristi njena 
prirodna bogatstva i da stvori osnove za sretniji i bogatiji život njenih gra¬ 
đana. Kroz proteklih dvadeset godina naši su narodi prošli teške ali i slavne 
dane rata, prošli su period obnove ratom opustošene zemlje, period podizanja 
industrijskog potencijala i proizvodnih snaga zemlje. Prošlo je vrijeme puno 
pregaranja svih naših ljudi , ali još više uspješno izvršenih zadataka, u kojima 
su inženjeri i tehničari stali uz bok radnih ljudi svih struka i ponijeli veliki dio 
tereta i odgovornosti. 

U toku cijele oružane borbe za oslobođenje naših naroda i borbe za novi 
socijalistički društveni poredak, kojoj su se priključili svjesni radni ljudi cijele 
naše zemlje, sudjelovali su tehničari i inženjeri. Bili su u borbenim linijama kao 
obični borci, iza linija fronta uspostavljali su i održavali komunikacije, gra¬ 
dili utvrđene položaje, obnavljali porušene i oštećene objekte, ili su pripre¬ 
mali i provodili rušenje objekata da bi spriječili nadiranje neprijatelja. Na 
oslobođenom teritoriju još su za vrijeme rata organizirali obnovu opustošenih 
naselja i gradova, saobraćajnica, mostova, industrijskih objekata, kako bi se 
što • više povećao obrambeni i ofenzivni potencijal naše armije i time ubrzala 
konačna pobjeda nad neprijateljem. 

Po svršetku četirigodišnje borbe i rata inženjeri i tehničari prišli su orga¬ 
niziranoj obnovi ruševina i uklanjanju posljedica koje je ostavio rat. Trebalo 
je mnogo snalažljivosti i invencije da se iz ništa stvori nešto. Trebalo je mnogo 
samoprijegora da se izdrže teški uvjeti terenskog rada u općoj oskudici onoga 
vremena. Naši radni ljudi i naći tehničari i inženjeri izdržali su te napore pa je 
za kratko vrijeme uspostavljen saobraćaj u cijeloj zemlji, obnovljene su po¬ 
rušene zgrade u gradovima i naseljima i time su postavljeni temelji za norma¬ 
liziranje uvjeta života i rada svih radnih ljudi u opustošenoj zemlji. 

Poslije toga došlo je vrijeme planske izgradnje, kad je gigantskim napo¬ 
rom cijelog naroda trebalo stvoriti temelje za unapređenje naše zaostale zemlje 
i njene privrede. Trebalo je izgraditi tvornice teške industrije, hidroelektrane, 
dalekovode, nove modernije saobraćaj niče. Cijela je zemlja postala veliko gra¬ 
dilište. Radni ljudi, omladina i ostali građani svrstali su se u redove gradi¬ 
telja i dali velik doprinos u toj novoj velikoj borbi naših naroda protiv 
zaostalosti, našeg vjekovnog unutrašnjeg neprijatelja, za socijalizam i za bolje 

uvjete rada i života. U toj su borbi inženjeri i tehničari sudjelovali bez pre¬ 
daha , bez odmora , dajući sve od sebe da se postavljeni ciljevi ostvare što je 
moguće prije i što je moguće potpunije uz najveću moguću štednju. Trebalo 
je izraditi projekte za velike objekte kakvi se kod nas prije nisu izvodili, tre¬ 
balo je početi taj rad sa skromnim iskustvom ili i bez njega. Trebalo je razra¬ 
diti operativne planove za ostvarenje tih projekata na gradilištima, trebalo je 
preuzeti rukovođenje radovima u opsegu i kapacitetima o kojem naši struč¬ 
njaci prije rata nisu mogli ni maštati. Trebalo se brinuti za opskrbu gradilišta 
materijalom , za smještanje i opskrbu ogromnog broja radnika na gradilištima. 
Trebalo je prikupiti oskudnu mehanizaciju, prihvatiti novu mehanizaciju koja 
je stizala iz pomoći, organizirati njeno održavanje u ispravnom stanju. Sve su 
to bili problemi s kojima se u tim razmjerima nismo susretali u predratnoj 
Jugoslaviji , kada su veće građevne radove izvodila inozemna poduzeća, dok su 
domaći stručnjaci i naša mala poduzeća dobivali samo manje važne radove. 
Nije bilo dovoljno stručnjaka za takav brzi tempo rada , pa je opterećenje po¬ 
jedinaca, naročito u prvom periodu obnove , bilo ogromno. 

Naši su stručnjaci pokazali izvanrednu borbenost i snalažljivost u svlada¬ 
vanju teškoća izgradnje naše zemlje. Stvaralački duh naših stručnjaka i rad¬ 
nih ljudi mnogo je pridonio uspješnomostvarenju postavljenih ciljeva. Pro¬ 
jektanti su tražeći racionalnost konstrukcija primjenjivali originalna rješenja , 
prilagodavali su se uvjetima oskudice raznih materijala i ograničenim moguć¬ 
nostima izvođenja radova. 

Graditelji i rukovodioci radova uspješno su savladali početne poteškoće 
mehaniziranja građevinskih procesa, pa je danas proizvodnost u građevinarstvu 
znatno porasla , iako još nije postigla zadovoljavajuće rezultate na svim po¬ 
dručjima građenja. Tako je npr. brzina građenja velikih tunela za hidro¬ 
elektrane postigla i 15 m na dan , što je blizu svjetskim prosjecima. Zahva¬ 
ljujući tome rokovi građenja velikih hidroelektrana znatno su skraćeni. Tako 
će npr. uskoro biti puštene u pogon turbine hidroelektrane Split , na kojoj je 
građenje 10 km dugog dovodnog tunela započelo prije nepune četiri godine. 

Ako se danas osvrnemo na protekli dvadesetogodišnji period borbe protiv 
okupatora i protunarodnih režima u godinama rata i borbe za socijalističku 
izgradnju zemlje od rata do danas možemo konstatirati da smo postigli za¬ 
vidne rezultate. Naši su radni ljudi pod rukovodstvom druga Tita i Saveza 
komunista Jugoslavije ostvarili postavljene ciljeve. Naša je zemlja savladala 
vjekovnu zaostalost , ušla je u red tehnički razvijenih zemalja , i time osigu¬ 
rala bolju i sretniju budućnost svim radnim ljudima naše domovine. 

I naši su građevinari dali velik doprinos u tom ostvarenju. 



Br. 8. god. XIII-1961 


223 


HIDRAULIČKI PRORAČUN NAKAPNIH PLOHA I CISTERNA* 

(Krško područje Dalmacije) 

Prof. Ing. Rudolf Broz 


1. Opća problematika 

Opskrba pitkom vodom veoma je aktuelan pro¬ 
blem na čitavom krškom području naše domovine, 
a rješava se na razne načine: zahvatima malih 
krških vrela za opskrbu sela sa desetak domaćin¬ 
stava, uzimanjem vode iz bližih površinskih vodo¬ 
toka, dovoženjem vode iz veće daljine i upotrebom 
magazinirane oborinske vode. 

Jedino pravilno rješenje — ostvareno je tek u 
nekoliko slučajeva — jest iskorišćivanje velikih 
krških vrela, koja se gotovo redovito nalaze na 
niskim kotama, i distribucija vode vodovodnom 
mrežom interkomunalnog karaktera. Takvi su 
objekti u N. R. Hrvatskoj na pr. vodovodi: Dalma¬ 
tinska Zagora, Okić-Zdenčina-Jastrebarska Reka, 
sistemi Mirna, Raša i Rižan u Istri, Crikvenica- 
Novi-Selce, Cres itd. No oni se ostvaruju uz go¬ 
leme financijske žrtve čitave države, jer stanov¬ 
ništvo tih krajeva ne može vlastitim snagama izgra¬ 
diti takve objekte. 

Veliki postotak pučanstva opskrbljuje se obo- 
rinskom vodom, zahvaćenom u seoske, veće cisterne 
ili individualne, male, kućne rezervoare. 

I opskrba vodom cisternama relativno je skupa, 
a ima i svoje slabe strane: građevni troškovi su 
dosta visoki i štednja na volumenu rezervoara 
osjetljiva je. Zbog te činjenice su raspoložive opskr¬ 
bne količine vode po stanovniku minimalne. 

Cisterne na Kršu treba smatrati kao rješenje 
privremenog karaktera, jedino moguće rješenje u 
velikom postotku slučajeva s obzirom na tehničku 
i ekonomsku stranu problema. One su, a i bit će 
još dugi niz godina, nezamjenljivi objekti za 
opskrbu vodom u našem Kršu, premda ne zadovo¬ 
ljavaju standardnu opskrbu vodom ni s tehničke ni 
s higijenske strane. 

Svaki takav objekat sastoji se od dva dijela: 
sabirne površine ili tzv. nakapne plohe i sabirnog 
rezervoara ili tzv. cisterne. Hidraulički je proračun 
veličina obaju dijelova objekta u funkcionalnoj vezi 
s visinom i distribucijom oborina. 

Veličina nakapne površine i volumen cisterne, 
koji su hidraulički proračunani na bazi dugogo¬ 
dišnjeg niza oborinskih podataka, moraju zado¬ 
voljiti predviđenu potrošnju kroz čitavu godinu, 
a objekat ne smije u principu — da se isprazni. 

Postoji nekoliko načina hidrauličkog proraču- 
navanja veličine ovog objekta, no svi su ti načini 
aproksimativni s obzirom na faktore, koji se ne 
mogu uzeti u obzir zbog prirode problema. 

Metoda hidrauličkog proračunavanja, koja ba¬ 
zira na poznatim dugogodišnjim ombrometarskim 
podacima na nekom mjestu, iz kojih su primjenom 

* Preštampano iz: Krš Jugoslavije 2, str. 193—204 
izd. Jugosl. Akademije Znanosti i Umjetnosti, Zagreb, 
1960. 


Gaussove krivulje vjerojatnosti uz pomoć obrade 
po zakonima matematičke statistike dobivene veli¬ 
čine mjerodavnih oborina za hidrauličko dimen¬ 
zioniranje objekta u ograničenom budućem vre¬ 
menskom periodu, — sigurno je najbliža stvarnosti. 
Ta je metoda prikazana u časopisu V. P. S. god. 
1936. br. 11, a praktično primijenjena u ovoj studiji 
i u nekoliko slučajeva na terenu. 

Metoda, međutim, zahtijeva provedbu hidra¬ 
uličkog računa za svaki pojedini slučaj posebno 
uz neke teškoće, koje se pri radu pojavljuju, a koje 
odbijaju stručnjake od njene upotrebe. To su ove 
teškoće: 

— ocjenjivanje valjanosti niza postojećih 
ombrometarskih podataka neke stanice bilo 
kojeg reda, 

— vršenje nadopune nepotpunih podataka kroz 
pojedini period ombrometarskih opažanja, 

— upotreba statističke metode obrade postoje¬ 
ćih ombrometarskih podataka, koja u našoj 
tehničkoj sredini ne zauzima takvo mjesto 
kao u drugim tehnički naprednijim zemljama, 

— odabiranje perioda konsekucije pojedinih 
mjeseci u vezi sa graničnim vrijednostima 
oborina, 

— relativna kompliciranost postupka u prora- 
čunavanju. 

U ovoj studiji postavlja se problem: Izračunati 
hidrauličke dimenzije cisterne i nakapne plohe za 
bilo koje naselje određenog područja, iskorišćujući 
jedino poznate podatke: ombrometrijska opažanja 
dužeg niza godina, obrađujući ih strogo naučno po 
statističkoj metodi, a postupak proračuna tako po¬ 
jednostaviti da postane pristupačan širokom krugu 
zainteresiranih osoba, koje se tim problemom bave. 

2. Bazni ombrometarski podaci odabranog 
teritorija 

»Izvještaji« o vodenim talozima biv. Ministarstva 
građevina, Hidrotehničkog odjeljenja u Beogradu 
i »Izvještaji« o oborinama Geofizičkog zavoda u 
Zagrebu jesu baza za sav rad na hidrauličkom 
proračunu cisterne i pripadne nakapne plohe. 

U popisima ombrometarskih stanica ima mali 
broj takvih kod kojih je izvršeno sistematsko sa¬ 
kupljanje oborinskih podataka istogodišnjih i dugo¬ 
godišnjih vremenskih perioda. 

Neke ombrometarske stanice imaju mjerenja 
kroz nekoliko godina, pa zatim prestaju radom, 
neke stanice se sele i premještaju na razna mjesta, 
pa podaci postaju tako heterogeni da nisu za upo¬ 
trebu, neke opet imaju toliko nepotpune podatke 
za pojedine mjesece raznih godina ili u istoj go¬ 
dini da nisu za obrađivanje, pa se moraju od¬ 
baciti. 

Najbolje je sređen period podataka 1923—1939, 
dakle kroz 17 godina. 

U ovoj studiji prikazana je obrada krškog po¬ 
dručja Dalmacije, uključivši otoke i dio hercego¬ 
vačkog zaleđa. 

Broj ombrometarskih postaja, koje dolaze u 
obzir na ovom odabranom teritoriju Dalmacije 
iznosi 28, jer druge pokazuju veće ili manje nedo¬ 
statke, ali uvijek takve, da nisu upotrebljive za 
provedbu hidrouličkog proračuna cisterni i na- 
kapnih ploha. 

Ove odabrane ombrometarske stanice dosta su 
jednakomjerno locirane na spomenutom teritoriju, 
a i visinski njihov položaj odgovara postavljenom 
zadatku. 

Od spomenutih 28 stanica 
do nadmorske visine od 

0,00 do +200,00 ima ih 14 
+ 200,00 do +400,00 „ „ 6 

+ 400,00 do +600,00 „ „ 5 

+ 600,00 do +800,00 „ „ 1 

+ 800,00 do + 1000,00 „ „ 1 

+ 1000,00 i više „ „ 1 

Koeficijent otjecanja odabiran je sa <p' () = 0,7 
s obzirom na materijal (beton) od kojeg je pretežno 
izrađena nakapna ploha novijih objekata. Taj koe¬ 
ficijent vrijedi i za pokrov crijepom (kuće, crkve). 


Veličina tog koeficijenta provjeravana je na teri¬ 
toriju Dalmacije više puta i pronađena ispravnom. 
Oborine od 5 mm visine u jednom danu smatraju 
se izgubljenima. 

3. Metoda obrade problema 

Na bazi podataka za svaku pojedinu ombrome- 
tarsku stanicu proveden je hidraulički proračun po 
statističkoj metodi za tzv. jediničnu kvadraturu 
nakapne plohe i jediničnu kubaturu cisterna. 

Pod tim terminom razumijeva se kvadratura 
i kubatura potrebna za 1 stanovnika i za 1 litru 
vode na dan. 

Te jedinične dimenzije mogu se smatrati koefi¬ 
cijentima (9 i <]/) ombrometarske stanice. 

Prema tome, npr., koeficijent volumena 9 , po¬ 
množen brojem stanovnika i brojem litara vode 
na dan koji su odabrani za podmirenje opskrbe, 
daje volumen cisterne na lokaciji ombrometarske 
stanice. 

Isto tako i koeficijent nakapne plohe <!/, po¬ 
množen brojem stanovnika i brojem litara vode 
na dan, koji su odabrani za podmirenje opskrbe, 
daje kvadraturu nakapne plohe. 

Na taj način izračunati su potrebni jedinični 
volumeni 9 i jedinične površine za svih 28 ombro¬ 
metarskih stanica i prikazani u tablici. 


Tablica podataka za hiđrouličko dimenzioniranje nakapnih površina i volumena cisterna za 28 mjesta 

Dalmacije i hercegovačkog zaleđa 

(Mjesta sa ombrometarskim stanicama) 


Red. 

broj 

Ombrometarska 

stanica 

Nadm. 

vis. 

mt 

Geografske 

koordinate 

Broj 

opažanja 

Jedinična 

Odnos volumena 
cisterne i plohe 

Napo¬ 

mene 

širina 

dužina 

Vol. 

9 

Ploha 

9 

1 : x ili 

V 

F 

1. 

Crkvice . 

1050 

42° 34' 

16° 18' 

17 

0,176 

0,163 

1 :0,926 

1,80 


2. 

Risan. 

3 

42° 31' 

16° 26' 

15 

0,169 

0,322 

1 : 1,905 

0,525 


3. 

Kumbor . 

5 

42° 27' 

16° 16' 

16 

0,158 

0,410 

0 : 2,595 

0,385 


4. 

Čapljina . 

36 


15° 22' 

17 

0,121 

0,766 

1 : 6,321 

0,158 


5. 

Vrgorac . 

211 

43° 13' 

15° 03' 

17 

0.143 

0,422 

1 : 2,951 

0,339 


6. 

Slano. 

5 

42° 47' 

15° 34' 

17 

0,179 

0,526 

1 : 2,939 

0,340 


7. 

Praznice. 

400 

43° 19' 

14° 22' 

17 

0,156 

0,507 

1 : 3,250 

0.308 


8. 

Dubrava. 

509 

43° 30' 

14° 18' 

16 

0,137 

0,465 

1 : 3,394 

0,295 


9. 

Ljubinje. 

413 

42° 57' 

15° 45' 

16 

0,135 

0,450 

1 : 3,33 

0,300 


10 . 

Mostar. 

70 

43° 20' 

15° 29' 

17 

0,125 

0,500 

1 : 4,00 

0,250 


11 . 

Imotski . 

361 

43° 27' 

14“ 53' 

17 

0,140 

0,533 

1 : 3,81 

0,262 


12 . 

Vlahovići . 

740 

43° 02' 

15° 48' 

16 

0,143 

0,522 

1 : 3,65 

0,274 


13. 

Bar . 

50 

42° 05' 

16° 48' 

15 

0,150 

0,612 

1 : 4,08 

0,245 


14. 

Sinj. 

326 

43° 42' 

14° 18' 

17 

C<138 

0,596 

1 : 4,32 

0,231 


15. 

Strmica . 

389 

440 10 ' 

13° 56' 

17 

0,102 

0,522 

1 : 5,12 

0,195 


16. 

Neum Klek .... 

62 

42° 56' 

15° 18' 

15 

0,143 

0,705 

1 : 4,93 

0,203 


17. 

Korčula . 

9 

42° 58' 

14° 48' 

17 

0,163 

0,796 

1 : 4,88 

0,205 


18. 

Makarska . 

8 

43°17' 

14° 42' 

15 

0,136 

0,756 

1 : 5,56 

0,180 


19. 

Muć. 

438 

43° 42' 

14° 08' 

15 

0,133 

0,650 

1 : 4,89 

0.205 


20 . 

Vrlika . 

400 

43° 55' 

14“ 04' 

16 

0,096 

0,592 

1 : 6,17 

0,152 

X 

21. 

Duvno . 

903 

43° 43' 

14“ 53' 

16 

0,106 

0.614 

1 : 5,79 

0,173 


22. 

Drniš. 

304 

43° 51' 

13“ 49' 

17 

0,115 

0,715 

1 : 6,22 

0,161 

X 

23. 

Knin Glavice . . . 

240 

44° 02' 

13“ 52' 

17 

0.106 

0.652 

1 : 6,15 

0,162 

X 

24. 

Sutomora . 

O 

O 

42° 08' 

16“ 43' 

17 

0,187 

1,300 

1 : 6.95 

0,144 

X 

25. 

Obrovac . 

57 

440 12 ' 

13° 21' 

17 

0,099 

0,802 

1 : 8,10 

0,123 

X 

26. 

Skradin . 

73 

43° 49' 

13“ 35' 

17 

0,122 

1,000 

1 : 8,20 

0,122 

X 

27. 

Supetar . 

10 

43° 23' 

14“ 13' 

17 

0,129 

1,060 

1 : 8,22 

0,122 


28. 

Hvar . 

9 

43° 10' 

14° 07' 

15 

0,136 

1,49 

1 : 10,96 

0,091 



Nije normalno — oznaka je :x 

Vidi se da se ti volumeni ( 9 ) kreću od 0,096 m 3 
(Vrlika) do 0,187 m 3 (Sutomora), a plohe (ty) od 0,163 
m 2 (Crkvice) do 1,49 m 2 (Hvar). 

Najveći odnos volumena cisterne prema kva¬ 
draturi plohe jest za stanicu Crkvice i iznosi 
V : F = 0,176 : 0,163 = 1 :0,926 = 1,080. 

Najmanji odnos volumene cisterne prema kva¬ 
draturi plohe jest za stanicu Hvar i iznosi 

V, : F x = 0,136 : 1,49 = 1 : 10,96 = 0,091. 

Ako se, napokon, tako izračunate jedinične di¬ 
menzije ili koeficijenti 9 i ^ prenesu na situacioni 
plan teritorija i smatraju kotama točaka nekih 
anvelopnih ploha, mogu se između njih interpo- 
lirati obične sloj niče odabranog razmaka, kako je 
to prikazano na priloženom planu (Prilog II). 

Ovako konstruirane slojnice jediničnog volu¬ 
mena cisterna ( 9 ) i slojnice jedinične površine na- 
kapne plohe (<|0 daju rješenje problema, tj. pružaju 
mogućnost direktnog očitanja koeficijenta 9 i 
za kojegod mjesto predviđeno za izgradnju cisterne 
i nakapne plohe na odabranom teritoriju Dalma¬ 
cije (i otoka) i bosansko-hercegovačkog zaleđa. 

Tako dobijeni koeficijenti 9 i upravo su to¬ 
liko precizni kao i oni koji su izračunati za svaku 
ombrometarsku stanicu, prema tome i najviše apro¬ 
ksimiraju stvarnu očekivanu vrijednost, jer su bazi¬ 
rani na stvarnim ombrometarskim podacima, koji 
jedini dolaze u obzir kod tog proračuna. 

4. Upotreba grafičkog prikaza rezultata 

Priloženi plan krivulja 9 i ^ može se upotreblja¬ 
vati za: 

a) projektiranje novih objekata: cisterna i na- 
kapnih ploha, 

b) verifikaciju dimenzija već izgrađenih obje¬ 
kata. 

Za slučaj pod a) dovoljno je poznavati: 

— broj stanovnika (ili stoke) u budućem periodu 
od 30 godina (Sn), 

— racioniranu količinu vode (q) po stanovniku na 
dan (ili stoci na dan), koju treba uzeti sa min. 
10 lit. po stanovniku, 20 lit. po glavi krupne 
stoke i 5 lit. po glavi sitne stoke, 

— lokaciju naselja, gdje će se objekat graditi. 
Npr. naselje Klobuk sa 720 stanovnika u kraj¬ 
njem dijelu perioda vremena od 30 godina, s racio- 
niranom količinom od 10 lit. po stanovniku na dan 
treba cisternu veličine 

V 0 = 9o • S n • q 0 = 0,137 • 720 • 10 = 986 m 3 
i nakapnu plohu veličine 

F 0 = * S n • q 0 = 0,600 • 720 • 10'= 4320 m 2 . 

Koeficijenti 9 0 i za zadanu lokaciju naselja 
očitaju se iz plana krivulja. 

Za slučaj pod b) obično je poznato: 

— lokacija naselja, dakle 9 * i 

— kubatura cisterne (VJ i kvadratura nakapne 
plohe (FJ, 

— broj stanovnika, koji se služe objektom. 


Iz priloženog plana (Prilog II) za zadanu loka¬ 
ciju naselja dobiva se potrebni omjer kubature 
cisterne i kvadrature nakapne plohe 1 : x. Ako 
omjer između kubature cisterne i kvadratura na¬ 
kapne plohe ne odgovara potrebnom omjeru, od¬ 
mah se vidi razlog zbog kojeg objekt ne ispu¬ 
njava svoj zadatak. 

Npr. u mjestu Strmica, sa 250 stanovnika da¬ 
nas, kubatura cisterne (300 m 3 ) i kvadratura na¬ 
kapne plohe (450 m 2 ) ne odgovaraju potrebi. Ci¬ 
sterna se ispražnjava više puta na godinu, a redo¬ 
vito u periodu bez oborina. 


Iz plana (br. II) izlazi da je potreban odnos 

= 0,195 ili: — = 1 : 5,12, tj. 300 • 5,12 = 1536 m 2 , 
tpi Fi 

pa je prema tome očevidno da je ploha prema- 
300 • 5,13 

lena —~ = 3,41 puta. Treba je povećati za 

1536 — 450 = 1086 m 2 ili smanjiti broj stanovnika 
od 250 na 


250 stan. • 0,195 • - 450 m2 = 75. 

300 m3 

Ta korekcija kvadrature daje samo pravilan i 
potreban odnos kubature cisterne i kvadrature na¬ 
kapne plohe za neki određeni broj stanovnika i 
neku racioniranu količinu vode tj. za S n • q. 

Ako se pretpostavi količina q = 10 lit, po sta¬ 
novniku dnevno, dobiva se određeni broj sta¬ 
novnika 


300 = 0,102 • S n • 10 
ili 1536 = 0,522 • S n • 10 


S n ^ 296. 


S n = 296 u posljednjim godinama perioda od 
30 godina, koji se mogu služiti objektom, a za 
preostali broj mora se ev. tražiti drugo rješenje 
opskrbe vodom ili ev. povećanje objekta. 

Na taj se način može najbrže i najtočnije na 
terenu dati savjet predstavnicima Nar. Odbora o 
potrebnim tehničkim mjerama, koje treba poduzeti 
da se takav objekat od životnog interesa za narod 
spasi od propasti i privede namijenjenoj svrsi. 


5. Zaključak 

Opskrba vodom u krškim područjima naše 
zemlje bazira u velikom postotku slučajeva na ko¬ 
ličinama oborinskih voda, koje se sabiraju u maga¬ 
zinske prostore — cisterne, preko izgrađenih povr¬ 
šina — nakapnih ploha. 

Trebalo bi da cisterne i nakapne plohe budu 
tako hidraulički dimenzionirane da se u određenom 
vremenskom periodu (trajanje objekta) od cca 30 
godina uopće nikad ili samo jedanput isprazne, tj. 
izdadu u funkciji. 

Hidraulički proračuni dimenzija izgrađenih 
objekata te vrste nisu uopće provođeni ili su 
obično provedeni na bazi »suše« u trajanju od 
100 dana za čitav teritorij Dalmacije jednako. Ta 
tzv. »suša«, međutim, varira od 60—180 dana, pa 
je zbog toga najveći broj tih objekata hidraulički 
pogrešno dimenzioniran i u njima nema magazi- 
nirane vode za opskrbu stanovništva u periodima 
bez oborina. 

U studiji je razrađeno rješenje problema na 
bazi nizova oborina višegodišnjih opažanja (ombro- 
metrijski podaci meteorološke službe) njihove obra¬ 
de po računu vjerojatnosti upotrebom Gaussova 
integrala: 



uz primjenu koordinatnog sustava A—V (skala 
aritmetička i vjerojatnost) (prilog I) i fiksiranjem 
konsekutivnih perioda prema graničnim oborinama 
(časopis V.P.S. 1936.). Izračunate su jedinične vri¬ 
jednosti ( 9 ) kubature cisterne i jedinične vrijedno¬ 
sti (<W kvadrature nakapne plohe prema ombro- 
metarskim podacima od 28 meteoroloških stanica 
na teritoriju Dalmacije i bosansko-hercegovačkog 
zaleđa. Te su vrijednosti nanesene na situacioni 
plan odabranog teritorija (1 :500.000), a između 
njih su interpolirane izo-linije volumena cisterna 
i nakapnih ploha. 

Priloženi situacioni plan (prilog II) omogućuje 
najbrže i najpreciznije izračunavanje hidrauličkih 
dimenzija objekta po formuli: 

Volumen cisterne V = <p • S n • q. 

Kvadratura nakapne plohe F — • S n • q, 

gdje je: 

S n = broj stanovnika na kraju vremenskog pe¬ 
rioda od 30 godina. 

q = racionirana dnevna količina vode po sta¬ 
novniku na dan. 

Prikazanom naučno potpuno opravdanom meto¬ 
dom hidraulički dimenzionirane cisterne i nakapne 
plohe opskrbljivat će palijativno vodom oskudna 
krška područja određenim, racioniranim količina¬ 
ma, a spriječit će se izgradnja loše dimenzioniranih 
objekata te vrste u koje se svake godine investi¬ 
raju golema financijska sredstva, a koji su gotovo 
potpuno bez koristi. 

Napomena: Studiji je priložen potpuni proračun je¬ 
diničnih koeficijenta qp i ip prema ombrometarskim 
podacima od 17 godina za lokaciju stanice Čapljina, 
uz grafički prikaz graničnih oborina na koordinatnom 
sistemu A—V. (Prilog I.) Po tom uzorku može se i 
izračunati rp i \|j za svako mjesto, ako su poznati po¬ 
trebni ombrometrijski podaci oborina. 

Novi ombrometarski podaci povećat će broj nizova, 
a time će i točnost traženih veličina biti veća. korekcija 
koeficijenata i može se vrlo jednostavno izvršiti, 
a sve to će pridonijeti boljoj i sigurnijoj opskrbi vodom 
u kršu pomoću cisterna i uštedi velikih financijskih 
sredstava. 

Hidraulički proračun jediničnog volumena cisterne 
i jedinične površine nakapne plohe na mjestu ornhro - 
metarske stanice Čapljina 

Broj godina opažanja N = 17. 

NB: Konsekutivni period označen je polumasnim broj¬ 
kama. 

I. Određivanje površine nakapne plohe 
Aritmetička sredina godišnjih oborina višegodišnjih 
opažanja iznosi: 

19165 

M --= 1127 mm 

17 

Za određivanje standardne devijacije treba: 

Devijacija klase od 

prosječne vrijednosti 
x = X —M x- 

942 — 1127 = —185 
852 — 1127 = —275 
1323 — 1127 = +196 
957—1127 = —170 
973 — 1127 = —154 
1383— 1127 = +256 
1079 — 1127 = — 48 
1225 — 1127 = + 98 
837 — 1127 = —290 
916—1127 = —211 
1282 —1127 = +155 
959 — 1127 = —168 
1065 — 1127 = — 62 
1394 — 1127 = +277 
1685 — 1127 = +558 
938 — 1127 = — 189 
1355 — 1127 = +228 

2 (x)3520 2x2 938 838 

Kriterij valjane aproksimacije postojećeg niza nor¬ 
malnom krivuljom 

w 3520 

o' = 1,25 X-= 259. 

17 


34 225 

75 625 
38 416 
28 900 

23 716 
65 536 

2 304 Standardna devijacija 

9 604 , - 

84 100 G= 1/1 38 838 ^ 235 
44 521 \ 17 

24 025 
28 224 

3 844 

76 729 
311364 

35 721 
51 984 

Ž28 


Vjerojatna pogreška standardne devijacije 
0,6745 

m o = — = 0,134 

V 34 

može da varira u granicama: 

Oo = 235 + 235 X 0,134 = 235 ± 31 = ^. 

Kako je o' u dopuštenim granicama pogreške, di¬ 
stribucija se smatra normalnom. 

Integralna krivulja distribucije prolazi kroz točke: 

M + a = 1127 + 235 = 1362 kod 84,13% slučajeva, 

M = 1127 = 1127 kod 50% slučajeva, 

M — a — 1127 — 235 = 882 kod 15,87% slučajeva. 

Ucrtavanjem normalne krivulje na papir vjerojatno¬ 
sti (skale: aritmetička i vjerojatnost) dobiva se pravac 
koji, prolazeći kroz gornje dvije točke i kontrolnom 
točkom (50%), daje kod ordinate 3,33% minimalnu obo¬ 
rinu potrebnu za račun nakapne površine. 

Za taj vjerojatni broj slučajeva u budućih 30 go¬ 
dina trajanja objekta, tj. za 
100 % 

p =-= 3,33% iznosi 

30 

30 

Q • = 680 mm na godinu. 


Uz prosječni koeficijent otjecanja cp'o = 0,7 bit će po¬ 
trebna jedinična površina nakapne plohe 

1 365 dana 

F' = - XI stanovnik X 1 lit./dan X-, 

0,7 Otuin 

1 365 

F' =-X 1 stanovnik X 1 lit./dan X-= 

0,7 680 

= 0,766 m 2 = ijt. 

II. Određivanje volumena cisterna 

Granična oborina konsekutivnog perioda za 15 
dana (prosječno) iznosi 


15 


1 stanovnik X 1 lit./din X 15 dana 


0,7 X 0,766 
28 

ili po danu: = 1,87 mm. 

15 


= 28 mm 


Godina 

Obo¬ 

rine 

(palo) 

1923 

53 

1924 

34 

1925 

92 

1926 

23 

1927 

83 

1928 

17 

1929 

45 

1930 

46 

1931 

48 

1932 

85 

1933 

64 

1934 

76 

1935 

142 

1936 

115 

1937 

130 

1938 

66 

1939 

21 


Broj Potrebna 
dana oborina 


92 X 1,87 = 172 
46 X 1 87 = 86 
107 X 1,87 = 200 
92 X 1,87 = 172 
137 X 1,87 = 256 
46 X 1,87 = 86 
62 X 1,87 = 116 
61 X 1,87 = 114 
76 X 1,87 = 142 
122 X 1,87 = 228 
92 X 1,87 = 172 
61 X 1,87 = 114 
153 X 1,87 = 286 
107 X 1,87 = 200 
107 X 1,87 = 200 
76 X 1,87 = 142 
46 X 1,87 = 86 


Manjak oborine 


53 — 172 = —119 
34— 862= — 52 
92 — 200 = —108 
23 — 172 = —149 
83 — 256 = —173 
17 — 86 = — 69 
45 — 116 = — 71 
46—114 = — 68 
48 — 142 = — 94 
85 — 228 = —143 
64 — 172 = —108 
76 — 114 = — 38 
142 — 286 = —144 
115 — 200 = — 85 
130 — 200 = — 70 
66 — 142 = — 76 
21 — 86 = — 65 


217 = —1-632 



: 500 000 

Aritmetička sredina manjkova: 


M = 


1632 

17 


= 96 


Decijacija klase od 
prosječne vrijednosti 
x = X— M x 2 


119 — 96 = +23 

529 

52 — 96 = —44 

1936 

108 — 96 = +12 

144 

149 — 96 = +53 

2 809 

173 —96 = +77 

5 929 

69 — 96 = —72 

729 

71 —96 = —25 

625 

68 — 96 = —28 

784 

94 — 96 = — 2 

4 

143 — 96 = +47 

2 209 

108 — 96 = +12 

144 

38 — 96 = —58 

2 364 

144 — 96 = +48 

2 304 

85 —96 = —11 

121 

70 — 96 = —26 

676 

76 — 96 = —20 

400 

65 — 96 = —31 

961 


S x2 23 668 


-f 


23 668 
17 


= 37 


Integralna funkcija prolazi kroz točke: 

M + a = 96 + 37 = 133 kod 84,13% slučajeva, 

M = 96 = 96 kod 50% slučajeva, 

M — a = 96 — 37 = 59 kod 15,87% slučajeva. 

Iz Hazenova papira dobiva se — uz procenat go¬ 
dina s oborinom manjom od one, koja može da se do¬ 
godi jednom u budućih 30 godina 
, 100 % 

p = 100%—-= 96,67%, ovaj mjerodavni 

30 

manjak oborine: 

30 

m . = 158 mm/godinu. 


Potrebni jedinični volumen cisterne bit će 

V' = F' X m^ jn = 0,766X0,158=0,121 ms=cp. 
Rezultat: 

Za opskrbu oborinskom vodom kod ombrometar- 
ske stanice u mjestu Čapljina treba: 

a) volumen cisterne od V = 0,121 m 3 X S n X q, 

b) površina nakapne plohe od F = 0,766 m 3 X S n Xq. 


HYDRAULIC COMFUTATION OF RAIN WATER 
CISTERNS AND OF THEIR COLLECTING 
SURFACES 

In the rural regions of Yugoslavia the water supply 
is often based on the utilization of rain water collected 
from specialy prepared collecting surfaces and stored 
in cisterns. 

It is reasonable to require measures of the cisterns 
and of their collecting surfaces to be such as to satisfy 
the demand in the most unfavourable meteorologic 
conditions which may occur in thirty years. 

In the present study such conditions were deter- 
mined by the probability calculus in using Gauss’ 
integral for the whole of Dalmatia on the basis of 
rainfall records. Two parameters were determined in 
this way, viz. the unit volume of the cistern, ep, and 
the unit surface of the collecting surface, the former 
being the volume which is necessary to supply one 
person with one litre of water daily throughout the 
year, the latter being that surface which will deliver 
into the cistern water sufficient to supply one person 
with one litre daily for one year (Annex I.)- 

The total volume of the cistern will be 
V = ep • S n • q 

and the total collecting surface 
F = • S n * q, 

S n being the expected number of inhabitants supplied 
at the end of the period of 30 years, and q the 
average daily quantity of water delivered to each 
inhabitant. 

In using the results of the calculatins for ali ombro- 
metric station in Dalmatia, iso-curves for the values of 
cp and were obtained by interpolation (Annex II). 
By the use of them the necessary volume and surface 
can rapidly be computed not only for those places 
which have an ombrometric station but also for those 
which are far from one and subject to different me¬ 
teorologic conditions. 


SJEĆANJA IZ RADA GRAĐEVINSKIH STRUČNJAKA 

ZA VRIJEME RATA 


U okupiranom Splitu sastajali su se potajno inže¬ 
njeri i tehničari organizirani od strane KPJ u teh¬ 
ničke sekcije. Diskutiralo se o stručnim proble¬ 
mima u vezi s jačanjem borbene moći naših od¬ 
reda na oslobođenom teritoriju i problemi što brže 
obnove na područjima koja su se tek oslobađala; 
prikupljali su povjerljivi tehnički podatci, koji su 
se posebnim kanalima dostavljali organima naših 
Narodnih vlasti na oslobođenom teritoriju. Poje¬ 
dinci su iz tih sekcija postepeno odlazili na oslo¬ 
bođeni teritorij, u jedinice Narodne armije i u 
organe Narodne vlasti, da bi preuzeli odgovorne 
dužnosti na čelu teritorijalnih tehničkih službi. 

Okupatori su u povlačenju ostavljali za sobom 
pustoš pa je jedan od najvažnijih zadataka nakon 


oslobođenja nekog teritorija bio uspostavljanje 
saobraćajnica. Nakon oslobođenja Splita bili su 
srušeni svi mostovi na prilazima gradu. Odmah 
prve noći održana je u oslobođenom gradu konfe¬ 
rencija kod Komandanta grada kojoj su prisu¬ 
stvovali raspoloživi stručnjaci radi dogovora i po¬ 
djele zadataka za uspostavljanje normalnog pro¬ 
meta preko srušenih mostova. Problem je bio 
težak jer u gradu nije bilo rezerva građevnog ma¬ 
terijala niti dovoljno stručnjaka za brzu i jedno¬ 
stavnu akciju. Zato su organizirane rukovodne 
grupe stručnjaka koje su preuzele svaka po jedan 
objekat. Preko noći rađeni su projekti i skice, 
po danu je zatim prikupljan građevni materijal, 
organizirane su grupe radnika i transportne jedi- 

terijala izgrađen je vijdukt u roku od 14 dana u 
obliku drvene rešetkaste konstrukcije. Kolosijek 
pruge položen je na željezne nosače, ovi su oslo¬ 
njeni na kose jarmove mosta koji su bili oslonjeni 
na dva upornjaka u visini ceste. Izgled konstruk¬ 
cije i detalji čvorova vide se na našim slikama. 
Za spajanje vlačnih elemenata u čvorovima kon¬ 
strukcije upotrebljene su uglavnom drvene pre- 
klopnice i zatege spojene pomoću valjkastih možda- 
nika i šarafa, da bi se uštedilo na željezu i na 
bravarskim radovima za koje nije bilo ni dovoljno 
radiona ni majstora. Ta je konstrukcija, originalna 
i smjela po konstrukciji vlačnih elemenata, nakon 
dovršenja radova opterećena znatno težom loko¬ 
motivom nego što je u projektu bila predviđena i 
dobro je služila prometu znatno dulje nego što se 
u početku mislilo. Uklonjena je tek pošto je rje¬ 
šenjem splitskog željezničkog čvora trasa pruge 
Split — Sinj na tom potezu premještena. 


SI. 3: Srušeni most preko Jadra kod Solina 

Dizanje željeznih mostova na prugi Split—Knin, 
koje je okupator srušio — miniranjem gornjeg i 
doljnjeg pojasa rešetkaste konstrukcije po prilici 
u trećini raspona, bio je također težak zadatak. Dva 
srušena mosta raspona 48 m prelaze preko Jadra 
kod Solina i preko Čikole kod Drniša. Znatno dulji 
most preko Krke ispred Knina kao i mostovi preko 
Butišnice iza Knina bili su također srušeni. Odmah 


SI. 4: Srušeni most preko Jadra kod Solina 


niče i odmah se počelo radovima. Građa je veći¬ 
nom prikupljana na srušenim kućama po gradu, 
pa je trebalo mnogo invencije i snalažljivosti da 
se zamišljene konstrukcije prilagode raspoloživom 
materijalu. 

Na ruševinama mosta preko Žrnovice kod Sto- 
breća podignuta je za dva dana nova drvena kon¬ 
strukcija u obliku obične vješaljke, preko koje se 


SI. 2: Detalji čvorova 

šeni podvožnjak na cesti za Solin. Raspon pod¬ 
vožnjaka bio je svega oko 8 m, ali je uslijed ru¬ 
šenja izbačen i materijal jednog dijela nasipa 
visine oko 6 m pa je trebalo sagraditi znatno dulji 
privremeni most. I tu se najbrže rješenje našlo 
građenjem drvenog provizornog vijadukta. Za taj 
je objekt bilo na raspoloženju nešto željeznih va¬ 
ljanih I profila, nešto greda s krovišta srušenih 
kuća, mosnica i dasaka u manjim duljinama i koli¬ 
činama. Racionalnom upotrebom raspoloživog ma¬ 


si. 1: Izgled gotovog viadukta na solinskoj cesti kod 
Splita 


promet odvijao nekoliko godina, do dovršenja no¬ 
vog armiranog betonskog mosta. Isto su tako bili 
u roku od nekoliko dana sagrađeni privremeni 
drveni mostovi preko Jadra u Solinu, pa su ce¬ 
stovni pristupi u Split bili privremeno osposobljeni 
za promet i najtežih vozila. 

Znatno je teže bilo u tim uvjetima riješiti pri¬ 
vremene konstrukcije na željezničkim prugama. 
Na prugi Split — Sinj trebalo je premostiti sru- 



Br. 8. god. XIII-1961 


EN: Sjećanja iz rađa građev. stručnjaka... 


231 


poslije oslobođenja Splita dan je nalog za dizanje 
prva dva mosta. Jedini alat kojim se za taj rad 
raspolagalo bilo je nekoliko hidrauličkih dizalica 
iz lokomotivske radionice u Splitu. Te su cilin¬ 
drične dizalice imale dugi hod od cca 60 cm, ka¬ 
pacitet oko 60 tona, pa su na originalan način upo¬ 
trebi jene za dizanje srušenih konstrukcija. Na 
mjestu gdje je konstrukcija bila prekinuta izra- 


- ' s 



SI. 5: Pogled na most sa skelom za dizanje 


đene su s obje strane mosta skele na zabijenim 
pilotima, s platformom na visini cca 1,0 m ispod 
kote doljnjeg pojasa podignute konstrukcije. Na 
tu je skelu na prelomljenim krajevima rešetkaste 
konstrukcije postavljena sa svake strane po jedna 
dizalica, preko njih željezne traverze, za koje je 
pomoću jakih čeličnih užeta vezana konstrukcija. 
Na taj je način postepeno dizan srušeni dio kon- 



Sl. 6: Hidraulička dizalica i uređaj za dizanje 
konstrukcije 

strukcije do prvobitne visine. Kad je to postignuto 
pomaknuta je konstrukcija u uzdužnom smjeru 
tako da je kraj došao tačno na ležišta. Ispod pre¬ 
kinutih krajeva konstrukcije u srednjem dijelu 
podvučene su jake traverze pomoću kojih su oslo- 
đeni na skelu, a otvor između krajeva premošten 


je privremenom konstrukcijom od traverza i 
greda, preko kojih je postavljen kolosijek. Dok se 
u Drnišu našlo pogodne građe za pilote skele, u 
Splitu nije bilo prikladnog materijala. Jedino je 
rješenje bilo da se posijeku jablanovi uz obale 
rijeke Jadro kod Solina. To inače za građenje ne¬ 
prikladno drvo ipak je poslužilo svrsi, ali nije bilo 
uputno da se takva skela upotrebi za trajnije osla¬ 
njanje konstrukcije pod prometnim opterećenjem. 
Zato je u brodogradilištu u Splitu odmah organi¬ 
zirana grupa mojstora zai zradu i montažu ošte¬ 
ćenih dijelova konstrukcije prema detaljnim kon¬ 
struktivnim nacrtima koje su izradili stručnjaci 
grupe za dizanje mosta. 

Još znatno teži zadatak bio je uspostavljanje 
prometa preko srušenog armiranog betonskog mo¬ 
sta preko Zrmanje kod Obrovca. Srednji raspon 
otvora preko 20 m bio je potpuno uništen, a i obalni 
otvori znatno oštećeni. Bilo je sasvim nemoguće 
dobaviti veće količine prikladne građe za izradu 
mosta na pilotima kroz korito Zrmanje, pa se taj 



SI. 7: Kraći dio mosta je dignut 


otvor morao premostiti bez otpora u rijeci. Nakon 
detaljnog ispitivanja raznih alternativa ustanov¬ 
ljeno je da je jedino rješenje bilo da se most 
izradi u obliku prostih greda od začavlanih drvenih 
nosača preko srednjeg najvećeg otvorr. Građa za 
daske dobavljena je rezanjem stupova i greda s dje¬ 
lomično srušene pristanišne skele poduzeća Šipad 
u Šibeniku. Čavli za zakovanje glavnih nosača 
izrađivani su ručnim kovanjem od žice 0 5 mm! 
Za postavljanje nosača koji su izrađeni na obali 
upotrebljene su primitivne dizalice i nekoliko plov¬ 
nih objekata. 

Ovih nekoliko primjera snalažljivosti i požr- 
tvovnosti naših građevinara u vrijeme rata poka¬ 
zuju s kakovim su se jednostavnim sredstvima 
morali rješavati postavljeni zadaci. Danas, kada su 
građevinari opremljeni inventarom, modernim gra¬ 
đevnim strojevima i alatom, kad dobavljanje raz¬ 
nih vrsta potrebnog građevnog materijala u odgo¬ 
varajućim količinama ne predstavlja naročite pro¬ 
bleme, dobro je da se prisjetimo pod kakovim su 
se uvjetima morali savladavati postavljeni zadaci 
u još nedavnoj prošlosti. EN., 

GRAĐENJE VERTIKALNIH TLAČNIH CJEVOVODA HE »SPLIT« 

Ing. Josip Rumenović, Split 


Uvod 

Podizanjem brane »Peruča« stvorena je na rijeci 
Cetini akumulacija vode od oko 500,000.000 m 3 , a 
izgradnjom brane »Prančevići« i probijanjem tu¬ 
nela dugog oko 10 km kroz masiv Mosora dovedena 
je voda rijeke Cetine na domak moru u visinu od 
oko 270 m. Vertikalni cjevovodi kroz strmi ogra¬ 
nak Mosora dovode vodu na turbine koje su smje¬ 
štene u podzemnoj strojarnici u Zakučcu kod Omiša. 

Čitavi objekat HE »Split« će se izvesti u dvije 
faze. U I. fazi izvodi se brana »Prančevići« sa ulaz¬ 
nim uređajima, račvama, vodnim komorama i tlač¬ 
nim cjevovodima, te podzemna strojarnica sa pri¬ 
padajućim postrojenjima. Upravo se dovršavaju 
radovi na izgradnji I. faze i elektrana će uskoro 
biti puštena u probni pogon. 

U II. fazi će se izvesti lijevi tunel i montaža 
cjevovoda III. i IV. sa pripadajućim turbinama 
i generatorima. 


Cjevovodi su izvedeni kao čelični ubetonirani 
cjevovod uz suradnju stijene od 50°/o. Svijetli otvor 
cjevovoda iznosi 3,5 m. Usvojeni dijametar čeličnih 
cijevi predstavlja granične dimenzije za transport 
željeznicom. Ovo naime, omogućuje tvorničku iz¬ 
radu dužine 6 m. Ukupna težina svakog cjevovoda 
iznosi oko 400 t. 

Cjevovodi prolaze kroz kompaktnu stijenu, a 
da bi se zagarantiralo veće sudjelovanje stijene 
izvršeno je injektiranje kontakta između čelika i 
betona, te betona i same stijene. 

Budući da je razmak između osi cjevovoda 
15 m, a stijena vrlo čvrsta kompaktna, bez obzira 
na etapnu izgradnju HE »Split«, izvršen je iskop 
za sva četiri cjevovoda, a u prvoj etapi montiraju 
se samo dva. 

Iskop vertikalnih okana vrši se na klasičan na¬ 
čin: ili iskopom odozgo napredujući prema dolje 
uz dizanje otkopnog materijala, ili pak gdje je to 


TLOCRT. 



Svaki se naime, tunel račva u dva cjevovoda 
koji prolaze kroz zasunsku komoru gdje su snab¬ 
djeveni sa leptirastim zatvaračima. Nakon prolaza 
kroz zasunsku komoru cjevovodi naglo skreću i 
poprimaju vertikalni položaj dubine svaki oko 
220 m, te napokon donjim horizontalnim koljenima 
preko kuglastih predturbinskih zatvarača priklju¬ 
čuju se na turbinsku spiralu. 


moguće iskopom odozdo napredujući prema gore. 
U ovom slučaju izbijeni materijal sam pada i nije 
ga potrebno dizati. Svakako da je potrebno u ovom 
drugom slučaju okno po čitavoj visini pregrađivati 
da bi se zaštitile od mina stepenice za prolaz ljudi, 
zrakovodi i druge instalacije potrebne za iskop. 
Prilikom otpucavanja mina ovaj pregrađeni dio 
okna se i na vrhu pokrije. Zbog jakog djelovanja 

mina na ove pregrade nije moguće kopati okno na 
ovaj način sa velikim poprečnim profilom, pa se 
okna kopaju manjeg profila i naknadno proširuju. 
Ovo proširenje se vrši odozgo napredujući prema 
dolje, a otkopani materijal se na dnu utovaruje i 
odvozi na deponiju. 

Ovako na klasičan način nije moguće vršiti 
ekonomično iskop dubokih okana, jer se kod velikih 
visina javljaju poteškoće s ventilacijom, transpor¬ 
tom potrebne građe i materijala, a pogotovo s uzla- 
ženjem ljudi na radna mjesta. 

Osim ove dvije metode iskopa okana postoji i 
moderna švedska metoda koja se primjenjuje u 
zdravoj stijeni gdje je moguć pristup i na dno 
okna. Ova metoda se sastoji u slijedećem: 

—< izbuši se u osovini okna bušotina promjera 
oko 100 mm. Na vrhu okna postavi se vitlo kroz 
bušotinu se spusti čelično uže za koje se pričvrsti 
posebna radna platforma. Vitlom se diže radna 
platforma sa ljudima i alatom do radnog mjesta. 
Sa radne platforme se vrši otkopavanje stijene, 
bušenje i paljenje mina. Po završetku punjenja 
mina platforma se sa radnicima spusti na dno i 
ukloni u stranu, a zatim izvrši otpucavanje mina. 
Paljenje mina radi sigurnosti se vrši električnim 
upaljačima. 

Otpucani materijal pada na dno okna, uklanja 
ga se a radna platforma se ponovno diže sa radni¬ 
cima i alatom za novi radni ciklus. 

Ova metoda je podesna za izradu nižih okana jer 



SI. 2: Shema iskopa vertikalnog okna uz napredovanje 
odozgo prema dolje 


Odstupanja bušotina od osovine rotacionim bu- 
šilicama iznose od 2—3°/o, pa je ova metoda ne¬ 
praktična za rad na izbijanju dubljih okana. Ovako 
je moguće raditi iskop okana dubine do 50 m. Kod 
većih dubina javljaju se ovdje i poteškoće kod 
ventilacije dovoda potrebnog zraka i vode za 
bušenje. 




SI. 3: Shema iskopa vertikalnog okna švedskom 
metodom 


Iskop cjevovoda 

Poduzeće »Konstruktor« iz Splita koje gradi 
dionicu dovodnog tunela HE »Split« kroz Mosor 
dužine oko 3,3 km, čvor vodnih komora, zasunsku 
komoru i strojarnicu s pripadajućim organima 
našlo se pored gore pomenutih velikih objekata i 
pred teškim i delikatnim zadatkom na iskopu četiri 
vertikalna tlačna cjevovoda, dubine svaki od 220 m. 

Razmatrajući sve moguće metode rada oko 
iskopa vertikalnih okana usvojio se prijedlog ing. 
Paška Kuzmanića da se iskop vertikalnih cjevovoda 
izvrši na slijedeći način: 

— izbušiti strojem bušotinu dovoljno velikog 
profila kroz koju se može rušiti otpucani materijal 
na dnu okna. Napredovanje na iskopu vršiti odozgo 
prema dolje. Na dno bačeni materijal uklanjati 
odvozom na deponiju. 

Bušenje rupa ugovoreno je s poduzećem »Geo- 
istraživanja« Zagreb. U osovini svakog cjevovoda 
predviđeno je bušenje bušotine 0 300 mm. U našoj 
zemlji naime, nije bilo stroja koji bi izbušio veći 
profil bušotine. I ovo je već bio za postojeći stroj 
preveliki profil. 

Sa bušenjem prve bušotine započelo se koncem 
veljače 1959. godine pomoću perkusionog svrdla. 
U roku od 2,5 mjeseca bila je prva bušotina probi¬ 
jena. Dubina bušotine bila je oko 220 m. Prilikom 
ovog rada bilo je mnogo zastoja radi kvarova na 
stroju i zbog pokušaja ispravljanja smjera bušo¬ 
tine. Prva bušotina nakon proboja je pokazala 
otklon od 6,40 m, od osi okna pa je već na dubini 
od oko 100 m izišla iz predviđenog poprečnog pro- 

fila cjevovoda. Odlučilo se zato izvršiti proširenje 
cjevovoda br. 1 do 100 m dubine a zatim ponovno 
izvršiti novo bušenje u osovini, a zatim proširenje 
što je sa uspjehom i izvršeno. 

Druga bušotina je dovršena također za 2,5 mje¬ 
seca i pokazala je otklon od osi od 0,80 m, što nije 
imalo praktično značenje jer nije izišla iz popreč¬ 
nog profila cjevovoda. 

Treći cjevovod je izbušen u rekordnom vreme¬ 
nu za nešto više od mjesec dana. Bušotina je poka¬ 
zala odklon od 1,3 m, što je također bilo u dozvo¬ 
ljenim granicama. 

Četvrta bušotina dovršena je za oko 2,5 mjeseca 
i odstupila od osi oko 3 m. Ovo odstupanje od oso¬ 
vine također nije imalo velikog praktičnog znače¬ 
nja jer se cjevovod pri dnu, gdje bušotina izlazi iz 
profila cjevovoda, kopao tako da se na mjestu 
bušotine nešto proširivao kako bi se mogao otko¬ 
pani materijal prebacivati u bušotinu. 

Prilikom bušenja pokazalo se slijedeće: 

— bušotine koje su započete i bušene pod struč¬ 
nim nadzorom pokazale su neznatan otklon od oso¬ 
vine (bušotina II. i III.) 

— pokušaj ispravljanja smjera bušotine je mo¬ 
guć jedino ukoliko bušotina naglo promijeni pravac 
tj. ukoliko dođe u neku podzemnu kavernu. Smjer 
bušotine ispravljan je tako da se bušotina na iz¬ 
vjesnoj visini zabetonirala pa ponovno bušila (cje¬ 
vovod III). Bušotine koje su postepeno skretale sa 
pravca nije bilo moguće ispraviti. 

— Skretanje bušotine nije linearno, već para- 
bolično pa se povećanjem dubine znatno povećalo 
i skretanje bušotine od osi. 

— Mjerenje smjera bušotine pomoću inklino- 
metra dalo je dosta tačne rezultate. 

Nakon bušenja bušotine 0 300 mm kopano je 
proširenje okna napredujući od odozgo prema do¬ 
lje, bušenjem minskih rupa dubine 1,20 m, a kopalo 



se je u punom profilu. Bušilo se sa 3 pneumatska 
čekića RK-21. Mine su paljene električnim vremen¬ 
skim upaljačima. Nakon otpucavanja mina okno 
je ventilirano komprimiranim zrakom i poljeva- 
njem otpucanog materijala vodom. Voda naime 
apsorbira dim i spriječava također dizanje prašine 
kod ubacivanja materijala u bušotinu. 

Po završenoj ventilaciji ubacivao se otpucani 
materijal u bušotinu otvarajući prethodno istu na 
vrhu. Kako je naime, bušotina profila 300 mm ne¬ 
što premalena za ovaj način rada, to se ista rijetko 
sama otvarala odpucavanjem mina, jer se, prilikom 
otpucavanja mina na vrhu bušotine stvara svod od 
miniranog materijala ili se pak na vrhu bušotine 
popriječi koji oveći kamen. Bušotina je otvarana 
ili bušenjem rupa bušaćim čekićem ili zabijanjem 
čelične motke na mjestu bušotine. Otvaranje je 
trajalo nekada nekoliko minuta, a ponekad neko¬ 
liko sati. Nakon otvaranja otpucani materijal se 
motikama grnuo u bušotinu. Do začepljenja bušo¬ 
tine uslijed bacanja miniranog materijala nije ni¬ 
kada došlo. Padanje materijala kroz bušotinu uzro¬ 
kovalo je jako strujanje zraka i time dobru ven¬ 
tilaciju. 

Prilikom ubacivanja otpucanog materijala u 
bušotinu, veći komadi kamena su se ručno razbijali 
da bi mogli proći kroz bušotinu. Nastojalo se da 
se stijena usitnjava upotrebom veće količine bri- 
zantnog eksploziva. 

Bušotina ovako velikog profila predstavljala je 
dobar žalom, ali se ipak iz praktičkih razloga zbog 
lakšeg otvaranja bušotine i ubacivanja materijala 
upotrebljavalo odvale od 1,2 m a utrošak eksploziva 
bio je oko 2 kg na m 3 srasle stijene. Da je bilo mo¬ 
guće izraditi bušotinu većeg promjera od 300 mm 
ovaj bi rad bio znatno lakši i jeftiniji. 

Materijal na dnu bušotine je mehanički utova¬ 
ren u vozila i odvažan na deponiju gradilišta Za- 
kučac. 

Za spuštanje i dizanje ljudi i alata postavljeno 
je bilo na svaki cjevovod jedno brodsko vitlo nosi¬ 
vosti 3 tone. Brzina dizanja odnosno spuštanja bila 
je oko 0,5 m/sec. Korpa veličine 2X2 m sa zaštit¬ 
nim krovom i nosećim užetom promjera 18 mm 
prevozila je 7 ljudi s potrebnim alatom. Da se 
spriječi vrtnja korpe postavljena su 2 čelična užeta 
kao vodilice korpe. Vodilice korpe su napredova¬ 
njem produžavane, a nešto iznad radnog mjesta 
pričvršćivane za posebne ankere. Čelična užeta 
koja su služila za vodilice, natezana su pomoću 
ručnih vitala. Signalizacija iz korpe do vitla je 
vršena zvonom. Komprimirani zrak dovođen je do 
radnog mjesta putem cijevi 2". 

Prosječno dnevno napredovanje iskopa pojedi¬ 
nih okana su bila slijedeća: 

I. cjevovod 1,60 m/dan 

II. cjevovod 1,93 m/dan 

III. cjevovod 2,31 m/dan 

IV. cjevovod 2,98 m/dan 

Maksimalno dnevno napredovanje iznosilo je do 
4 m/dan. Kako je kopan cjevovod u kompaktnoj 
stijeni to je osiguranje površine stijene torkretom 

izvršeno samo pri vrhu okna. Stalnom kontrolom 
površine stijene i njenim otkopavanjem osigura¬ 
vano je radno mjesto od eventualnog opadanja 
stijene, pa nije bilo nesretnih slučajeva. 

Ova metoda rada na iskopu vertikalnih okana 
je po prvi put primjenjena u našoj zemlji, a nije 
nam poznato iz literature da li je negdje u svijetu 
nešto slično primjenjivano. 

Usporedni račun troškova pokazao je da je ova 
metoda rada za 20°/o jeftinija od gore izložene 
švedske metode. 

Montaža i betoniranje cjevovoda 

Čelične cijevi isporučilo je i montiralo je podu¬ 
zeće »Metalna« Maribor a betoniranje je trebalo 
ići paralelno sa montažom. Cjevovod je sastavljen 
od pojedinih cijevi dužine 6 m i težine do 12 tona. 
Svaka cijev nakon spuštanja i centriran ja je elek¬ 
trično zavarena na prethodnu cijev, a po završe¬ 
nom varenju kontroliran je var ultra zvukom. 
Nakon toga je predana građevnom poduzeću na 
betoniranje. 



SI. 5: Pogled kroz iskopani cjevovod odozgo 
prema dolje 


Ovako su rađena paralelno dva okna. Dok je na 
jedno montirano dotle se drugo betoniralo. 

Projektom predviđeni prepakt beton je napu¬ 
šten zbog nedovoljnog iskustva. Odlučilo se zalije¬ 
vati čelične cijevi običnim betonom MB-220. 

Beton je od vrha cjevovoda do mjesta ugradnje 
transportiran slobodnim padanjem kroz čelične 
cijevi 0 150 mm. Beton transportiran na ovaj način 
ne segregira se, već pada u struji zraka i zabija se 
u masu svježeg betona. Probne kocke uzimane na 
3 razna položaja u profilu pokazivale su gotovo 
istu čvrstoću. Dva električna pervibratora trans¬ 
portirala su taj beton okolo same čelične cijevi i 
time ga nabijala. Da se spriječi eventualno začep¬ 
ljenje cijevi 0 150 mm za transport betona, ona je 
redovno čišćena pomoću posebne čelične četke na 
vitlu po dva puta u smjeni. 

Kako je svaka čelična cijev imala prilično guste 
ankere po vanjskoj plohi, to se ugrađivao beton 
s dosta visokim vodocementnim faktorom (W = 



SI. 6: Grafikon čvrstoće betonskih probnih kocaka 


= 0,65). Da bi se stvorila radna platforma i zašti¬ 
tili radnici koji rade na ugradnji betona, prije po¬ 
četka betoniranja spuštena je vitlom na radno 
mjesto posebna kabina na kojoj su bila i potrebna 
sredstva za rad. Radnici su na radno mjesto prila¬ 
zili kroz III cjevovod, pa kroz spoljne galerije i 
stepenicama koje su bile postavljene kroz čitavi 
cjevovod. 

Ovakva organizacija betoniranja omogućila je 
sigurnost za radnike i veliku brzinu rada. 

Za betoniranje svake cijevi trebalo je oko 50 m 3 
betona, što je ugrađivano za oko 8 sati. 

Kako je ovo betoniranje išlo bez teškoća i brzo 
to je predviđeni radni ciklus na montaži pojedine 
cijevi, od 36 sati smanjen na 24 sata. Vertikalni 
cjevovodi svaki visine oko 220 m bili su montirani 
i betonirani za svega 4 mjeseca. 




SI. 7: Betoniranje gornjeg koljena cjevovoda 


Zaključci 

Opisana metoda iskopa vertikalnih okana može 
se preporučiti, jer je brza, ekonomična i sigurna 
za ljude. 

Primjenom bušotine većeg profila od 300 mm 
znatno bi se olakšao i ubrzao rad na izbijanju. 

Beton za betoniranje dubokih vertikalnih okana 
može se transportirati kroz čeličnu cijev malog 
profila, jer se pri tome ne gubi na kvaliteti betona, 
a rad je jednostavan i brz. 

GRAĐEVINAR 


ZAŠTITA I ODRŽAVANJE ALUMINIJUMSKIH GRAĐEVINSKIH 

KONSTRUKCIJA 


Dr Ing. Fran Podbrežnik, Upravnik Zavoda za zaštitu materijala, Beograd 


Prednost aluminij uma kao konstrukcionog ma¬ 
terijala je u tome što on ima visoku korozionu 
otpornost prema nizu hemikalija, sredina i uslova 
koji se javljaju u industrijskim i ostalim 'pogo¬ 
nima. Aluminijum nadalje ima dobru toplotnu 
provodljivost, lako se prerađuje i ima malu speci¬ 
fičnu težinu. Sve su to osobine koje čine alumini¬ 
jum naročito pogodnim za primenu u hemijskoj 
i drugim industrijama. 

Aluminijum i njegove legure upotrebljavaju se 
i kao konstrukcioni materijali u građevinarstvu. 
Oni se primenjuju za izradu građevinske galante¬ 
rije, armatura, ograda, delova fasada, za pokriva¬ 
nje krovova, za krovne nosiće konstrukcije i za 
izradu raznih sitnih ukrasnih predmeta. Pored 
toga, u niskoj gradnji aluminijum i njegove legure 
upotrebljavaju se i kao konstruktivni materijali za 
mostove i slične konstrukcije. 

Od niza aluminijumskih legura u građevinar¬ 
stvu se primenjuju pretežno legure sa bakrom i 
magnezij umom. Za izradu delova koji nisu izloženi 
opterećenjima upotrebljavaju se i legure sa man¬ 
ganom kao i čist aluminijum. 

U tablici 1 dat je prosečan hemijski sastav 
aluminijumskih legura koje se upotrebljuju u gra¬ 
đevinarstvu. Ovde su označene legure simbolima 
glavnih legirajućih elemenata. Takvo označavanje 
uvedeno je npr. u Nemačkoj i nekim drugim ze¬ 
mljama. Tako, poznata legura dural ima oznaku 
AlCuMg; antikorodal AlMgSi, paraluman 30AlMg 3 , 
peraluman 50AlMg; aluman AIMn. 


limom, pa finalni produkt ima na obe strane tanak 
dobro prilegnut sloj aluminijuma. Tako se npr. 
prevlači legura aluminijuma i bakra (sa 3—5°/o 
bakra i 1,2—l,8°/o magnezijuma) s obe strane alu- 
minijumom čistoće 99,7°/o. 

Aluminijumske legure za građevinske 
konstrukcije niske gradnje. 

Postoji mnogo raznih aluminijumskih legura, 
ali za inženjerske konstrukcije niske gradnje do¬ 
laze u obzir uglavnom samo legure na bazi bakra 
i magnezijuma koje imaju visoku čvrstinu koja 
skoro odgovara čvrstini normalnih građevinskih 
čelika. Granična čvrstina postiže se naročitom 
termičkom ili mehaničkom obradom. Za ove svrhe 
upotrebljava se i legura aluminijuma, magnezijuma 
i silicij uma koja se može takođe kaliti, tj. njene 
mehaničke osobine mogu se poboljšati termičkim 
postupkom i na taj način postići prednosti koje 
ima čelik stepena čvrstoće 37. 

Legure AlMg 3 imaju veliku moć izdužen ja, pa 
su kao takve lako bradij ive, dok legure AlMg 5 
iskazuju veće čvrstoće. Legure ove vrste spadaju 
u red nekaljivih legura. 

Osim toga treba spomenuti livene legure AlSi, 
AlSiMg, AlMg 5 , AlSi (J Cu 3 ; ove dostižu mehaničke 
vrednosti — pri tome se ima u vidu čvrstoća — 
koje odgovaraju legurama za valjanje i presovanje 
(Knetlegierungen). r 

Modul elastičnosti aluminijuma ne dopušta 
uvek potpuno iskorišćenje materijala, mada se taj 


Prosečan hemijski sastav aluminijumskih legura za građevinarstvo 


Oznaka legure 


Prosečan sastavu 

%> 


A1 

Mg 

Cu 

Mn 

Si 

Fe 

AlCuMg 

ostatak 

0,2—18 

2,5—5,0 

0,3—1,5 

max. 0,1 

max. 0,5 

AlMgSi 

do 100% 

0,6—1.4 

max. 0,05 

0,6—1,0 

0,6—1,2 

max. 0,5 

AlMg 3 

ii 

2,0—4,0 

max. 0,05 

0,0—0,4 

max. 0,5 

max. 0,5 

AlMg 5 

ii 

4,0—5,5 

max. 0,05 

0,0—0,8 

max. 0,5 

max. 0,5 

AIMn 

a 

max. 0,3 

max. 0,05 

1,0—1,5 

max. 0,5 

max. 0,5 

A1 99,50/1) 

99 , 0 % 

— 

max. 0,1 

_ 

max. 0,3 

max. 0,4 

A1 99,0% 

< 99 , 9 % 

— 

max. 0,1 

— 

max. 0,5 

max. 0,6 


Legure koje sadrže bakar mogu se i platirati, 
tj. naknadno prevući tankim pločicama čistog me¬ 
tala. Najčešće se one prevlače tankim limovima 
aluminijuma visoke čistoće i, to zato jer takav alu¬ 
minijum ima daleko veću korozionu otpornost. 
Prevlačenje se vrši valjanjem tako da se dobivaju 
dva lima raznih legura ili tri lima ukoliko »srž« 
treba da je prevučena s obe strane platiniranim 


nedostatak može u znatnoj meri otkloniti izborom 
raznih oblika presovanih profila, što kod čelika 
nije slučaj. 

Zatezna čvrstoća legura uglavnom dostiže vred- 
nost konstruktivnih čelika Č 37 i Č 52. 

Legure AlCuMg i AlMgSi su tzv. kaljene le¬ 
gure, kod kojih se bitno povećavanje čvrstoće po¬ 
stiže termičkom obradom. Ona se sastoji u zagre- 

vanju na cca 500°C i kaljenjem, kome sledi bilo 
prirodno starenje na sobnim temperaturama bilo 
veštačko starenje na temperaturi od oko 150°C. 

Posle kaljenja materijal ima minimalnu čvr¬ 
stoću koja se kod legure AlMgSi kreće u grani¬ 
cama od 15—20 kg mm 2 . Kada se materijal pod¬ 
vrgne starenju, čvrstoća se penje u zavisnosti od 
temperature starenja. Pri prirodnom starenju 
može se u prošeku računati s porastom čvrstoće od 
50%, dok pri veštačkom starenju na temperaturi od 
125—150°C povećanje iznosi oko 100%. Vreme sta¬ 
renja kreće se pri sobnim temperaturama do 6 i 
više dana, a pri povišenim temperaturama u prcn 
seku od 2 sata do 2 dana. 


Mehaničke osobine legura 


Oznaka 

legure 

Stanje legura 

Zatezna 
čvrstoća 
u kg/mm 1 

Granica 
izduženja 
u kg/mm 2 

Izđuže- 
nje u 

•/o 

AlCuMg 

Normalna le¬ 
gura kaljena 

40 

27 

14 


Legura visoke 
čvrstoće ka¬ 
ljena 

44 

29 

10 

AlMgSi 

Kaljeno i pri¬ 
rodno stareno 

20—24 

10—15 

12—16 


Kaljeno i ve- 
štački stareno 

32—36 

26—30 

8—12 

AlMg 3 

Meko 

'"18—21 

8—10 

15—22 


Tvrdo 

26—31 

18—24 

3—5 

AlMg 5 

Meko 

24—26 

11—14 

15—22 


Tvrdo 

32—36 

26—30 

3—6 

AlMn 

Meko 

9—11 

4—6 

15—23 


Tvrdo 

15—20 

12—16 

3—6 

A1 99,5 

Presovano 

7—9 

2—4 

20—26 


Izvlačeno 

17—20 

13—16 

2—6 

A1 99,0 

Presovano 

8—9 

2,5—5 

24—28 


Izvlačeno 

18—21 

13—17 

2—6 


Povećanje čvrstoće ima za posledicu izvestan 
pad izduženja koji je obrnuto proporcionalan po¬ 


većanju čvrstoće. S ovom činjenicom mora se ra¬ 
čunati pri izboru materijala i međusobno uskla¬ 
đivati pojedine potrebe. 

Ovo su tzv. kovne legure koje se prerađuju pre- 
sovanjem i valjanjem. Od njih se izrađuju limovi, 
cevi, žice i naj različiti]i profili. Mehaničke osobine 
tih legura zavise od načina prerade. Legure oznake 
AlCuMg i AlMgSi mogu se kaliti i tako dobiti bolje 
mehaničke osobine, dok ostale legure mogu dobiti 
bolje osobine samo hladnom plastičnom obradom 
(hladno izvlačenje, valjanje itd.) 

Dimenzionisanje zakovica za niskogradnju 

Kao kod čelika zakovice se dimenzionišu na 
smicanje i bočni pritisak. Koeficijenat sigurnosti 
pomoću kojega se određuje dopušteni naponi na 
smicanje i bočni pritisak isti je kao osnovni ma¬ 
terijal. Kada se spajaju tanki limovi, merodavan 
je bočni napon (pritisak na omotač rupa), dok se 
kod debljih limova zakovice dimenzionišu na smi¬ 
canje. Za sada se još uspešno može vršiti zakivanje 
zakovicama od prečnika 22. 

Za raspored i otstojanja pojedinih zakivaka 
takođe postoje propisi, kao kod čelika. Spomenuti 
treba raspored naprezanja u nizu zakovica, koje je 
zbog manjeg modula elastičnosti znatno neravno- 
mernije nego kod čelika. Jednoličnost u prenosu sile 
se postiže različitim prečnicima zakovica. 

Kao pravilo važi da hemijski sastav zakovica 
treba da odgovara sastavu osnovnog materijala, 
samo je stepen čvrstoće manji, kao što je to slu¬ 
čaj i kod čelika. Zakovice od kaljivog materijala 
podvrgavaju se pre zakivanja termičkoj obradi i 
kuju se pre starenja, dakle u mekom stanju; zaki¬ 
vanje u otvrđenom stanju bilo bi nemoguće. 

Zakivanje se vrši u hladnom stanju a sama teh¬ 
nika predstavlja veći problem nego kod čelika, jer 
su s jedne strane potrebne veće sile (teži čekići), 
a s druge strane je moć nošenja u mnogome zavisna 
od ispravnog zakivanja. Kod čeličnih zakovica do- 


Veličina sile koja se može poveriti osnovnom materijalu AlMgSi F32 i materijalu zakivanja 



Prečnik 

zakovice 

10 

12 

14 

16 

18 

20 

22 

Sila smicanja 

Jednosečne 

1052 

1515 

2060 

2690 

3420 

4220 

5100 

kg 

Dvosečne 

2105 

3030 

4120 

5380 

6840 

8440 

10200 

Jednosečne zakovice: 

debljina pojedinog 
lima;*) 

Dvosečne zakovice: 

debljina srednjeg lima, 

odnosno dvostruka 

vrednost tanjeg spolj- 
njeg lima.**) 

f 1,0*) 

1 1,2**) 

1,5 
l 2,0 

/ 2,5 
\ 3.0 
/ 4,0 
l 5,0 
| 6,0 

1 7,0 
/ 8,0 
i 10,0 

14,0 

327 

392 

490 

654 

818 

980 

1310 

1630 

1960 

392 

470 

588 

785 

980 

1180 

1570 

1960 

2350 

2720 

459 

550 

688 

917 

1150 

1375 

1830 

2295 

2750 

3210 

3670 

525 

63 

786 

1050 

1310 

1570 

2100 

2620 

3140 

3670 

4200 

5240 

590 

707 

885 

1180 

1475 

1770 

2360 

2930 

3520 

4130 

4720 

4900 

785 

980 

1310 

1635 

1960 

2620 

3270 

3920 

4580 

5240 

6540 

7850 

1080 

1440 

1800 

2160 

2880 

3600 

4320 

5040 

5750 

7200 

8640 

10080 

laži posle skupljanja tela do prisnijeg naleganja 
spojenih limova i njihovo međusobno trenje ta- 
kođe predstavlja faktor moći nošenja koji kod alu- 
minijuma u potpunosti otpada. Stoga je prisno i 
jednovremeno naleganje tela zakovice na omotaču 
jedan od bitnih uslova za kvalitet zakovanog spoja. 
Funkcija glave za zatvaranje se ovde svodi na 
sprečavanje ispadanja pa se u poslednje vreme pri- 
mećuje tendencija ka smanjivanju završnih glava, 
što omogućuje primenu lakših čekića i smanjuje 
mogućnosti oštećenja zakovica. 

Uslovi zavarivanja 

Aluminij um i njegove legure su u pogledu 
tehnoloških osobina isti kao i drugi metali, pa se 
i tehnološki postupak zavarivanja ne razlikuje od 
zavarivanja drugih metala. 

Za inženjerske konstrukcije dolaze u obzir 
uglavnom dva postupka: gasno zavarivanje i za¬ 
varivanje pod zaštitom inertnog gasa. Poseban pro¬ 
blem pri zavarivanju aluminij uma predstavlja pri¬ 
sustvo oksidnog filma, koji se topi tek pri 2050°C 
dok se osnovni materijal topi kod 650°C. Pri ga- 
snom zavarivanju prašak ima zadatak da topi oksi¬ 
de i sprečava stvaranja novih oksida na mestu 
zavarivanja. Elektroni emitovani pri zavarivanju 
pod zaštitom inertnog gasa razaraju oksidnu koru, 
koja se delimično isparava pri velikim temperatu¬ 
rama električnog luka do 3400°C. 

Zavarivanje kod konstrukcija Al-legura poka¬ 
zuje ove prednosti prema zakovnim spojevima: 

— Jednostavnije oblikovanje spojeva i teh¬ 
nički ispravni je prenošenje sila u pojedinim ele¬ 
mentima konstrukcije. 

— Olakšanje konstrukcije, koje se postiže izba¬ 
civanjem preklopa, dodatnih limova, profila i 
slično. 

— Izbegavanje slabljenja profila rupama za za- 
kivke i dejstvo zareza, na koje je aluminij um 
osetljiv. 


— Apsolutna nepropusnost za vodu, koja je 
kod zakivanja vrlo problematična. 

Mehaničke osobine aluminij umskih legura na 
mestima vara nešto su manje nego u osnovnom 
materijalu. Ovo smanjenje zavisi od stanja u kome 
se legura nalazi. U tablici 5 navedeni su podaci o 
prosečnom smanjenju zatezne čvrstoće aluminij um¬ 
skih legura na mestu vara nakon zavarivanja. 

Smanjenje čvrstoće usled zavarivanja ne pred¬ 
stavlja ozbiljnu kočnicu daljem širenju zavariva¬ 
nja materijala. Iskorišćenjem i kombiniranjem 
ovih faktora i dispozicijom varova na najmanje 
napregnutim mestima (što je omogućeno bogatim 
izborom profila) može se u znatnoj meri otkloniti 
pomenuti nedostatak i zavarivanje uvrstiti u re¬ 
dovni tehnološki postupak kod konstrukcije od 
Al-legura. 

Spajanje zavarivanjem vrši se žicom (elektro¬ 
dom) određenog sastava, koji zavisi od sastava le¬ 
gure od koje je izrađen deo konstrukcije koji se 
zavaruje. U tablici 4 naveden je sastav žice za 
zavarivanje pojedinih aluminij umskih legura. 


Oznaka legure 

Materijal žice 
za zavarivanje 

AlCuMg 

AlSi 5% 

AlMgSi 

AlMgSi ili AlSi 5°/o 

AlMg 3 

AlMg 5 

AlMgs 

AlMg 5 

AlMn 

AlMn 

A1 99,5 

A1 99,5 


Zaštita i održavanje 

Važna mera za sprečavanje pojave korozije alu¬ 
minij uma i aluminij umskih legura je i pravilno 
izvođenje i sklapanje raznih konstrukcija. Kon¬ 
strukcija će znatno više trajati i na njoj će se rede 
i kasnije pojaviti korozija, ako su joj metalne po¬ 
vršine glatke, nagnute, uglovi zaobljeni, tako da 


Materijal 

Stanje 

Zatezna 

čvrstoća u 

kg/mm 2 


Koeficijenat 
smanjene čvrstoće 

Pre 

zavari¬ 

vanja 

Autogeno 

zavari¬ 

vanje 

Lučno 

zavari¬ 

vanje 

Argon 

ark 

Autogeno 

zavari¬ 

vanje 

Lučno 

zavari¬ 

vanje 

Argon 

AlCuMg 

Meko 

19 

19 

19 

19 

1 

1 

1 


Tvrdo 

40 

25 

24 

26 

0,6 

0,6 

0,6 

AlMgSi 

Meko 

12 

12 

12 

12 

1 

1 

1 


Hladno otvrdnuto 

24 

15 

14 

16 

0,65 

0,6 

0,7 


Toplo otvrdnuto 

32 

16 

16 

19 

0,5 

0,5 

0,6 

AlMg s 

Meko 

19 

19 

17 

19 

1 

0,9 

1 


Polutvrdo 

25 

19 

17 

20 

0,8 

0,7 

0,8 


Tvrdo 

33 

20 

17 

20 

0,6 

0,5 

0,6 

AlMg 5 

Meko 

25 

25 

18 

25 

1 

0,7 

1 


Polutvrdo 

32 

25 

19 

25 

0,8 

0,6 

0,8 


Tvrdo 

38 

^ 25 

19 

26 

0,65 

0,5 

0,7 

AlMn 

Meko 

10 

10 ^ 

10 

10 

1 

1 

1 


Polutvrdo 

13 

11 

11 

11 

0,85 

0,85 

0,85 


Tvrdo 

18 

11 

11 

11 

0,6 

0,6 

0,6 

A1 99,5 

Meko 

9 

9 

9 

9 

1 

1 

1 


Polutvrdo 

11 

9 

9 

9 

0,8 

0,8 

0,8 


Tvrdo 

15 

10 

10 

10 

0,65 

0,65 

0,65 

kondenzovana vlaga, nečistoće ili voda može da 
brzo otiče sa njenih površina. Pri projektovanju 
raznih konstrukcija treba izbegavati mesta gde ima 
raznih udubljen ja, šupljina i prostora gde se može 
zadržati nečistoća i voda. 

Pri izradi mešovitih konstrukcija, to jest kod 
konstrukcija sastavljenih iz raznorodnih metala ili 
iz aluminijumskih legura u kombinaciji sa drve- 
tom, treba na dodirnim površinama raznorodnog 
materijala uvek stavljati izvestan izolacioni sloj. 

Kao izolacioni sloj najčešće se upotrebljava 
guma, zatim specijalna izolaciona pasta, premazi, 
ili se te površine zaštićuju slojem cinka. Zaštitni 
premazi najčešće se primenjuju kao izolacija u 
spoju drveta i aluminijumske legure. Guma kao 
izolacioni materijal koristi se pri spajanju pri¬ 
ključaka za cevi sa rezervoarom. 

Izolacione paste primenjuju se češće na spoje¬ 
vima raznorodnih legura, aluminijuma i na spo¬ 
jevima aluminijuma sa čelikom. 

Slojevi kadmijuma i cinka upotrebljavaju se 
za zaštitu zavrtanja koji služe za spajanje dva 
raznorodna metala. Kod konstrukcija sastavljenih 
od raznorodnih metala treba obratiti pažnju na pra¬ 
vac kojim može oticati kondenzaciona vlaga. Nije 
povoljno da vlaga odnosno voda protiče na svom 
putu s elektropozitivnijeg na elektronegativniji ma-, 
terijal, jer takva voda često u sebi sadrži čestice 
metala, pa ih nosi s plemenitijeg na manje pleme¬ 
niti metal, izazivajući na ovome koroziona raza¬ 
ranja. 

Može otpasti svaka koroziona zaštita ovih ele¬ 
menata u svim otvorenim, lako pristupačnim kon¬ 
strukcijama, kod kojih ne dolazi do stvaranja kon- 
denzatne vode, ukoliko se ne upotrebljavaju legure 
tipa duraluminijuma. U svim drugim slučajevima 
mora se, bez obzira na upotrebljenu leguru pred- 
videti odgovadajuća koroziona zaštita bilo eloksi- 
ranjem bilo bojenjem organskim premazima. 

Sve kontaktne površine limova, profila i drugih 
konstrukcionih elemenata, moraju se pre defini¬ 
tivnog ugrađivanja premazati odgovarajućim izo¬ 
lacionim premazima. Ukoliko se pored alumini¬ 
juma upotrebljavaju čelik ili drugi metali, oni se 
moraju odvojiti podesnim izolacionim premazima. 
Na kontaktnim mestima moraju se laki metali za¬ 
štititi odgovarajućim grundiranjem. Za grunđira- 
nje aluminijuma i lakih metala ne dopušta se 
upotreba olovnog minijuma. Na kontaktnim me¬ 
stima mora se pored ostalog grundiranja upotrebiti 
i podesni zaštitni izolacioni sloj u obliku premaza 
ili paste. U tu svrhu potrebno je da se aluminijum- 
ski delovi pre ugrađivanja u beton, malter ili zi¬ 
dove grundiraju i da se prevuku specijalnom izolir- 
pastom na bazi bitumena koji nema fenola, i tako 
spreči direktan dodir aluminijuma i gore navedenih 
građevinskih materijala. 

Drvo se mora odvojiti od direktnog kontakta 
s aluminij umom pomoću specijalnog premaza. 
Treba voditi računa o tom da se ne upotrebljavaju 
impregnaciona sredstva za zaštitu drveta koja bi 
mogla delovati korodivno na aluminij um. Ukoliko 


se moraju upotrebiti impregnaciona sredstva, treba 
ih tako obraditi da budu što manje korodivna, a 
pored toga predvideti između drveta i aluminijuma 
i jedan izolacioni sloj. 

Za vezivanje delova pomoću čeličnih vijkova 
(šarafa) preporučuje se upotreba pocinkovanih ili 
kadminiziranih vijkova. Ukoliko nema takvih vij- 
kova, dopušta se i upotreba naknodno obrađenih 
fosfatiranih vijaka. 

Ne postoji nikakav univerzalni premaz koji bi 
bio opšte upotrebljiv za aluminij um. Zato je po¬ 
trebno da se posveti najveća pažnja izboru isprav¬ 
nih, kako osnovnih tako i pokrivnih a specijalno 
i izolacionih premaza za aluminij um u građevinar¬ 
stvu i da se u svakom slučaju traži i garancija bilo 
od fabrika boja bilo pak od institucije koja se bavi 
ovom problematikom. 

Pri radovima na popravci oštećenih premaza na 
aluminij umu in jegovim legurama ne mogu se za 
skidanje starih boja primeniti postupci koji se upo¬ 
trebljavaju kod čelika. Ne može se upotrebiti po¬ 
stupak izgaranja (paljenje boje) ni mehaničko od¬ 
stranjivanje boje sa pneumatskim alatima, dletom 
itd. 

Ukoliko se radi o starom premazu koji čvrsto 
drži, on se ne mora odstranjivati. Dodirna mesta 
između oštećenog i starog premaza mogu se iz- 
glačati pomoću hartije za glačanje. Premazi koji 
ne drže dobro mogu se ukloniti pomoću šabera koji 
ima tup vršak kao i pomoću hartije za glačanje. 
Posle toga dolazi još čišćenje vlaknastim četkama. 
Ukoliko se želi upotrebiti neko hemijsko sredstvo 
za rastvaranje starih premaza (boja), smeju se upo¬ 
trebiti samo hemijska sredstva koja nisu izra¬ 
đena na bazi alkalija. 

Održavanje eloksiranih i neeloksiranih alumini¬ 
jumskih površina elemenata konstrukcije od alumi¬ 
nijumskih legura 

Već pri samoj montaži konstrukcija s eloksira- 
nim površinama mora se voditi računa o tome 
da površine ne budu uprljane cementom i krečom. 
Obojene eloksirane površine poprskane cementnim 
mlekom, krečom ili malterom dobijaju trajne mrlje 
koje se kasnije ne mogu ukloniti i koja mnogo 
kvare estetski izgled građevine. 

Kako je eloksiranje i bojenje aluminijuma skup 
postupak, a dejstvo kreča može da otstrani sve 
estetske prednosti ovog postupka, mora se voditi 
računa o tome da se eloksirani elementi ugra¬ 
đuju tek posle malterisanja i bojenja fasada. Uko¬ 
liko bi se oni morali ugraditi ranije, moraju se 
zaštititi specijalnim lakovima koji se sa njih mogu 
docnije skinuti (prosto odlepiti). U tu svrhu se 
preporučuje i specijalni flasteri (neutralne reakcije) 
ili drvena oplata. Drvo mora biti suvo. Ukoliko 
dođe do prljanja malterom, ne dopustiti da se te 
mrlje osuše na eloksiranim površinama, već se 
moraju odmah odstraniti sa mnogo vode i vune¬ 
nim krpama. 

Sve eloksirane površine moraju se naročito za¬ 
štititi od oštećenja usled udara i ogrebotina, jer 
se ovakva oštećenja ne mogu otklanjati. 

Površine predmeta od Al-legura koje su za¬ 
štićene anodnom oksidacijom moraju se čistiti, 
ali se ne srne ju upotrebljavati sredstva za čišćenje 
(koja se inače upotrebljacaju za druge metale) 
koja rastvaraju ili skidaju zaštitne okside (eloksi- 
rani) sloj, alkalna sredstva, pesak, šmirgl i čelične 
četke. 

Eloksirani delovi moraju se na spoljnim povr¬ 
šinama redovno ovako čistiti svaka tri meseca: 

a) oprati toplom ili mlakom vodom (krpom ili 
spužvom), da bi se uklonile mehaničke nečistoće; 

b) isušiti suvom vunenom krpom; 

c) malo namazati specijalnom masti (koja nije 
kisela) na bazi vazelina; 

d) dobro uribati mast mekom krpom. 

Ukoliko su eloksirane građevinske površine u 

gradskoj zagađenoj atmosferi, moraju se i češće 
čistiti na gore opisan način. 


Eloksirani delovi, u unutrašnjosti građevina, 
čiste se na isti način, u nešto dužim vremenskim 
razmacima. 

Na neobojenim i neeloksiranim građevinskim 
konstrukcijama od aluminij uma i njegovih legura 
dolazi već u gradskoj (i sličnoj) zagađenoj atmo¬ 
sferi do tamnjenja površina, koja dobijaju sivi iz¬ 
gled bez sjaja. Ove površine moraju se ovako či¬ 
stiti i održavati: Matirane površine se čiste od 
prašine i nečistoće vlaknastim četkama, a zatim 
se poliraju. Polirane površine mogu se dovesti do 
ponovnog sjaja upotrebom specijalnih sredstava za 
poliranje aluminijumskih površina. Posle poliranja 
pažljivo odstraniti sve nečistoće i ostatke za poli¬ 
ranje pomoću vunene krpe i eventualno bečkog 
kreča. Pasta za poliranje malo ksidiranih alumini- 
jumskih delova sastoji se od smese šlemovane ili 
taložene krede sa vazelinom. 


vS nasil/ i inostranih gradilišta - 

GRADNJA BRANE CORBARA 


U okviru ekskurzija nakon VII. Internacio¬ 
nalnog kongresa za visoke brane grupa jugosla¬ 
venskih učesnika posjetila je gradilište brane 
Corbara na Tibru, oko 120 km uzvodno od Rima. 
Ova brana, visine 52 m, stvorit će uzvodno aku- 
mulacioni bazen kapaciteta 207 miliona m 3 vode 
i omogućit će regulaciju vode rijeke Tibra, koja 
na brdu Nera ima čisto bujični karakter. Radna 


zapremina bazena iznosi 137 miliona m 3 vode, a 
sa dva agregata po 62 500 kVA instaliranih u 
centrali Beschi omogućiti će prosječnu godišnju 
produkciju električne energije od 220 miliona kWh. 

Brana je kombinacija betonske i nasute brane, 
ukupne dužine 641 m, od čega 416 m otpada na 
betonski dio (kubature 260 000 m 3 ) i 250 m na 
nasuti dio (kubature 520 000 m 3 ). Betonski dio 



SI. 1: Tlocrt brane Corbara s uređajima gradilišta 

brane fundiran je na tvrdom krečnjačkom la¬ 
poru, nešto škriljavom, tamno-sive boje. Ova sti¬ 
jena, koja se na desnoj obali i u koritu nalazi na 
površini, spušta se prema lijevoj obali tako da je 
pokrivena slojem fliša sastavljenog od gline sa 
šljunkom, laporovitog krečnjaka i tinjčastog šljun¬ 
ka različitog granulometrijskog sastava. Nasuti 
dio brane se oslanja na tu formaciju, a takva ra¬ 
zličita geološka situacija uslovila je dva različita 
tipa konstrukcije brane. 


Fiitert 



Betonski dio brane je tip s kontraforima, osim 
srednjeg dijela dugačkog 91 m, gdje se nalazi 
preliv i ispusni otvori, koji je gravitacioni, i lije¬ 
vog kraja koji ulazi u nasuti dio brane, a koji je 
tipa olakšane gravitacione brane. 

Nasuti dio brane je s nagnutim uskim central¬ 
nim glinenim jezgrom, prelaznim filterima i pot¬ 
pornim tijelima od aluvijalnog materijala, a uz¬ 
vodni dio brane se još pokriva kamenom oblo¬ 
gom. Betonska monolitna zavjesa povezuje je¬ 
zgro nasute brane s laporom ispod flišnog sloja. 

Pozajmište šljunkovitog i pjeskovitog mate¬ 
rijala kako za agregat betona tako i za potporno 
tijelo nasute brane nalazi se na riječnoj terasi na 
desnoj obali Tibra oko 1—1,5 km uzvodno od bra¬ 
ne, a pokriveno je oko 2 m debelim slojem glino- 
vitog materijala predviđenog za jezgro nasute 
brane. Da bi se agregat za beton i materijal za 
nasutu branu mogao dopremati na samo gradili¬ 
šte teškim kamionima podignut je uzvodno od 
brane željezni most. 

Agregat za beton se pere i klasificira u sepa- 
raciji koja se nalazi oko 500 m uzvodno od brane, 


a dalje se onda kamionima doprema u silose za 
agregat na lijevoj obali Tibra nizvodno od brane. 
Pored 5 silosa za agregat šljunka i pijeska insta¬ 
liran je mlin za dva silosa za fini materijal, kao 
i 4 silosa za cement. 

Postrojenje za spravljanje betona instaliran 
je u tornju i ima automatsko težinsko doziranje 
za svih 7 frakcija agregata i cementa. 

Napominje se da su radi održavanja stalne 
vlažnosti svi silosi za agregate pokriveni. 

Beton se ugrađuje pomoću derik kranova, a 
doprema se od tornja za spravljanje betona do 
krana pomoću dva radna kolosjeka montirana na 
poslužnom mostu. Kapacitet proizvodnje betona 
je 1200 mVdan. 



SI. 3: Pogled na betonske dijelove brane 


Materijali za jezgro i potporno tijelo nasute 
brane transportiraju se kamionima direktno s po- 
zajmišta na mjesto ugrađivanja. 

U vrijeme posjete brani bilo je završeno oko 
60°/o radova na betonskom dijelu brane, dok je 
na nasutoj brani bila završena izrada monolitne 
zavjese, a rad na nasipanju uzvodnog potpornog 
tijela bio je tek započeo. 

S radovima na brani početo je u novembru 
1959 godine, a završetak radova na brani pred¬ 
viđa se u toku 1962 godine. 

lug. Dušan Kos 


\Congresi i sastanci ~—;—- 

SEDMI INTERNACIONALNI KONGRES 
ZA VISOKE BRANE 

Rim, 25.6. do 1.7. 1961. 

Organizirana upotreba rezerva vode na zemlji 
sve je imperitivnija potreba današnjeg doba nag¬ 
log povećanja broja stanovništva i industrijskog 
razvoja. Nepregledne količine sunčeve energije 
transformirane u potencijalnu energiju vode ne¬ 
prekidno obavljaju ogroman rad na cijeloj ze¬ 
maljskoj kugli. Taj se rad obavlja tiho i nezapa¬ 


ženo erozijom tla, transportiranjem i usitnjava¬ 
njem erodiranih masa, ali ponekad i veoma bur¬ 
no, kad se u elementarnim nepogodama u kratko 
vrijeme sliju velike količine vode preplavljujući 
korita i uzrokujući znatne štete naseljenim mje¬ 
stima, saobraćajnicama i poljoprivredi. Isto tako 
velike štete nastaju u poljoprivredi u periodima 
iznimno jake suše. Kanaliziranje i zahvatanje te 
energije u cilju njenog korisnog pretvaranja u 
prenosivu električnu energiju, upotrebe vode za 
natapanje, za piće i za industrijske svrhe, postiže 

se već od davnine akumuliranj em suviška dotoka 
u akumulacionim bazenima. Gradnjom brana 
stvarani su akumulacioni bazeni koji primaju su- 
višak dotoka što se troši u vrijeme nestašice vode. 



SI. 1: Lučno gravitaciona brana Pieve di Cadore visine 
112 m u veoma širokoj dolini 


Kroz posljednjih 100 godina rapidnog poveća¬ 
nja populacije, industrijskog i tehničkog razvitka 
sagrađeno je tako na hiljade brana raznih tipova 
širom svijeta. Najprije su za to iskorištena mjesta 
koja su bila geološki i morfološki najpovoljnija, 
ostavljajući generacijama koje dolaze da rješa¬ 
vaju teže i kompliciranije probleme na temelju 
prethodno stečenih iskustava. 

Naravno je da je u rješavanju tako teških i 
kompliciranih problema kakove nameće građe¬ 
nje brana, pogotovu na mjestima koja nisu u sva¬ 
kom pogledu povoljna, a koji tako temeljito mi¬ 
jenjaju prirodne odnose, već rano bila potrebna 
međunarodna suradnja zainteresiranih stručnjaka. 



SI. 2: Brana Piana dei Greci na Siciliji zidana od 
kamenih blokova u suhom s betonskim ekranom 
visine 48 m 


Razmjenom iskustava stečenih rješavanjem naj- 
različitijih problema s tog područja i diskusijom 
mogućnih rješenja mogu se najlakše izbjeći fa¬ 
talne greške i postići zadovoljavajući rezultati. 
Tako je u okviru Svjetske konferencije za ener¬ 
giju osnovana Internacionalna komisija za visoke 
brane, koja je 1933 godine organizirala prvi in¬ 
ternacionalni kongres za visoke brane u Stockhol- 
mu. Prilikom otvaranja drugog internacionalnog 
kongresa koji je održan u Washington-u 1936 g. 
predsjednik F. D. Roosevelt pustio je u pogon 
hidroelektranu uz veliki Hoover Dam (Boulder 
Dam), tada najvišu branu svijeta. Treći je kon¬ 
gres održan nakon Drugog svjetskog rata u Stock- 
holmu 1948. g., četvrti 1951. g. u New Delhi-u, peti 
u Parizu 1955. g., a šesti u New Yorku 1958. g. 
Sedmi kongres održan je krajem juna ove godine 
u Rimu. 

Naša je zemlja osnovala Jugoslavenski na¬ 
cionalni komitet za visoke brane 1948. godine, a od 
1950. do danas održano je pet Savjetovanja struč¬ 
njaka za visoke brane. Već 1951. godine učestvo¬ 
vali su naši stručnjaci referatom na kongresu u 
New Delhi-u. Na kongresu u Parizu podnesena su 
četiri naša referata, dva referata u New Yorku i 
generalni izvještaj za pitanje 22 u New York-u, 
a ove godine podnesena su u Rimu četiri naša 
referata. Na tim* su kongresima naši delegati 
aktivno sudjelovali u diskusijama. 

Italija je zemlja siromašna prirodnim izvori¬ 
ma energetskih sirovina, pa se već zarana orijen¬ 
tirala na što bolje iskorištenje postojećeg ener¬ 
getskog potencijala njenih vodnih snaga. Kroz 
posljednjih 130 godina sagrađeno je u Italiji 318 
brana različitih tipova, a sada je u gradnji još 86 
brana, od toga je osam brana visine preko 100 m 
u pogonu a daljnjih 10 u izgradnji. Ukupni volu¬ 
men vode akumulirane u jezerima iznosi 4,600 hm 3 
(miliona m 3 ) a u izgradnji je daljnjih 2,890 hm 3 . 

Iz tih se nekoliko podataka vidi da italijanski 
stručnjaci imaju velika iskustva na polju građe¬ 
nja brana. Oni su tokom posljednjih 15 godina 
ostvarili niz značajnih objekata raznih tipova. Me¬ 
đu njima ima takovih na kojima su po prvi put 
primijenjeni novi konstruktivni principi, koji su 
prihvaćeni kao uzor za druge objekte u sličnim 
prilikama, kao perimetralna fuga za lučne brane 
u dolinama nesimetričnog poprečnog profila, tip 
olakšanih gravitacionih brana, da spomenemo sa¬ 
ma neke. S pravom su se, dakle, italijanski struč¬ 
njaci ponudili da organiziraju sedmi kongres u 
Italiji. Tom su kongresu dali i izvanredno znače¬ 
nje stavljajući ga pod pokroviteljstvo Predsjed¬ 
nika Republike. I vanredni interes koji su struč¬ 
njaci pokazali učešćem skoro 1600 delegata iz svih 
krajeva svijeta (na kongresu u New Yorku bilo je 
oko 800 delegata) pokazuje da je mjesto za održa¬ 
vanje kongresa bilo sretno izabrano. 

Sedmi je internacionalni kongres za visoke 
brane održan u Rimu od 25. lipnja do 1. srpnja 
o. g. Na dnevnom su redu bila slijedeća četiri pi¬ 
tanja: 

Pitanje 24: Izbor, prerada i tehnički propisi 
za agregat betona visokih brana; glavni izvje¬ 
stilac F. Arredi (Italija). 

Pitanje 25: Podzemni radovi u vezi s visokim 
branama; glavni izvjestilac F. L. Lawton (Ca- 
nada). 

Pitanje 26: Savremena tehnika betonskih brana 
za široke doline i pomoćnih postrojenja; glavni 
izvjestioci M. Rocha i J. L. Serafim (Portugal). 

Pitanje 27: Zaptivanje nasutih brana od ze¬ 
mlje i od kamena primjenom bitumena i drugih 
materijala; glavni izvjestilac George M. Betr- 
tram (USA). 

Ukupno je podneseno 124 referata i 25 saopće¬ 
nja. Iz naše su zemlje podnesena tri referata za 
pitanje 25 (Mikulec, Pavlin, Nonveiller i Habe- 
ković) i jedan referat za pitanje 27 (Verčon i Mar¬ 
ko vić). Glavni su izvjestioci najprije dali pregled 
referata i problema koji se u njima obrađuju, kao 
i sugestije za diskusije. Nakon završene diskusije 
izvjestioci su dali zaključke i mišljenje o dana¬ 
šnjem stanju problema obrađenih u pojedinom pi¬ 
tanju koje je bilo na dnevnom redu kongresa. 

Izbor, prerada i tehnički propisi za agregat betona 
visokih brana 

Iako cementni beton ima tradiciju primjene u 
inženjerskim konstrukcijama od preko 100 godina, 
ipak svi problemi njegove tehnologije još nisu ri¬ 
ješeni. Pored mnogih uspješnih primjena ima i 
dosta primjera oštećenja betona pod djelovanjem 
kemijskih i fizikalnih faktora kojima su izložene 
građevine. Kvalitet i apsolutna trajnost betona za 
gradnju brana su od naročitog tehničkog i eko¬ 
nomskog značenja, pa su pitanja tehnologije be¬ 
tona često na dnevnom redu Kongresa za visoke 
brane. Ovog je puta iz okvira kompleksa pitanja 
izabrano jedno pitanje od bazičnog značenja — 
agregat kao osnovni sastavni element betona. Iz 
niza obrađenih pitanja mogu se istaći slijedeća: 

Izbor agregata za beton. — Za iz¬ 
radu betona uspješno se primjenjuju agregati naj- 
različitijeg mineraloškog sastava, prirodno i umjet¬ 
no drobljeni. Izbor najpovoljnijeg agregata nije 
stoga samo tehnološki problem, nego zavisi i o 
ekonomskim obzirima. Najpovoljniji granulome- 
trijski sastav agregata i količina cementa za svaki 
konkretni slučaj zavise o kvalitetu agregata i o 
načinu njegove prerade. Stoga su problemi postro¬ 
jenja za preradu agregata, granulometrijskog sa¬ 
stava, vrsta agregata i količina cementa među¬ 
sobno zavisni faktori. 

Prerada agregata, oblik zrna i 
g r a n u 1 o m e t r i j s k i sastav krupnih 
frakcija agregata — Općenito je zapaženo 
da je oblik zrna krupnih frakcija od bitnog utje¬ 
caja na obradljivost svježe smjese betona. Jedan 
referat prikazuje metodu separiranja zrna zbijenog 
oblika od onih pločastog i izduženog oblika, koja 
se ponovno prerađuju u zrna zbijenog oblika. 
Općenito se daje prednost kontinuiranom granu- 


lometrijskom sastavu smjese pred diskontinuira¬ 
nim, koji daje teže obradljiv beton. Maksimalna 
veličina zrna ograničena je većinom na 150 mm. 



SI. 3: Olakšana gravitaciona brana Ancipa 


Sastav pijeska — granulometrijski sastav 
L održavanje uskog područja njegove varijacije 
veoma su važni faktori za dobar i dobro prerad- 
ljiv beton. Stoga su mokri klasifikatori pijeska 
našli široku primjenu za odvajanje pijeska u ne¬ 
koliko frakcija konstantnog granulometrijskog sa¬ 
stava. Općenito se također nastoji eliminirati 
frakcije promjera manjeg od 0,1 mm, ali o tome 
postoje i suprotna mišljenja. Ponekad se rabe i 
posebni uređaji za uklanjanje naročito lakih zrna, 
koja su štetna za kvalitet betona. 

Pijesak i prah od vapnenca — Ispi¬ 
tivanja su pokazala da najsitnije čestice pijeska od 
vapnenca naročito povoljno utiču na obradljivost 
betona, njegovu čvrstoću i otpornost na mraz, zbog 
posebnih kemijskih i fizikalnih reakcija s hidrati- 
ziranim cementom. 

Vlažnost pijeska — U uređajima s mo¬ 
krim klasificiranjem pijeska otežano je održa¬ 
vanje konstantne vlažnosti pijeska a time i kon- 



Sl. 4: Lučna brana Valle di lei M visine 143 m 

trola vlažnosti betona. Stoga treba predvidjeti 
dovoljno vremena za ocjenjivanje u silosima. Za 
tekuću kontrolu vlažnosti pijeska uspješno su pri¬ 
mijenjeni neutronski uređaji. 



SI. 5: Brana Porto della Torre na Ticinu, visine 32 m, 
i hidroelektrana instalirane snage 14 500 kVA 


Konstatirano je nadalje da u većini zemalja 
ne postoje standardi za agregate. 

Nakon diskusije, u kojoj je učestvovalo oko 20 
delegata, zaključio je glavni izvjestilac slijedeće: 

1. Agregati najrazličitijih petrografskih i fi¬ 
zikalnih osobina mogu se uspješno primijeniti za 
beton brana. Potrebne su opsežne prethodne stu¬ 
dije da se nađe najbolje rješenje za svaki konkret¬ 
ni slučaj. 

2. Ispitivanje osobina agregata potrebno je, ali 
daje samo informativne rezultate, za konačni iz¬ 
bor najpovoljnijeg agregata mjerodavni su rezultati 
ispitivanja betona. 

3. Prikladan zbijeni oblik agregata od naročite 
je važnosti za dobar beton. Uređaji za proizvodnju 
i obrađivanje agregata moraju biti prilagođeni 
osobinama materijala da bi se dobio najbolji re¬ 
zultat. 

4. Osobine pijeska i stalnost njegova sastava 
još su važniji nego za krupni agregat. Modul ti¬ 



si. 6: Brana Gela, zidana od kamenih blokova u su¬ 
hom, uzvodni betonski ekran, visina 48 m 


noće nije najbolji pokazatelj za kontrolu stalnosti 
sastava pijeska. Veoma je teško postići održavanje 
standardne granulacije pijeska, pa se preporuča 
miješanje prirodnog i umjetnog pijeska raznih 
frakcija. Naročito je važna stalna kontrola vla¬ 
žnosti pijeska. 

5. Potrebno bi bilo da se u svakoj zemlji uvedu 
obavezni standardi za agregat betona, poželjno je 
da se uvedu i internacionalni standardi. 

Podzemni radovi u vezi s projektiranjem 
i građenjem visokih brana 

Glavni izvjestilac g. F. L. Lawton stavio je na 
početak svog izvještaja o ovom pitanju riječi Lorda 
Kelvin-a: 

»Ako možete mjeriti ono o čemu raspravljate 
i ako to možete izraziti brojkama onda o tome 
nešto znate; ali ako ne možete ni mjeriti ni izra¬ 
ziti brojkama ono o čemu govorite Vaše je znanje 
slabo i nezadovoljavajuće.« Te riječi se s pravom 
mogu primijeniti na današnje rasprave o osobinama 
stjenovitih masiva. Za sipka i kohezivna tla geo- 
mehanika je dala odgovor na razna pitanja koje 
postavlja dnevna građevinska praksa. Takav od¬ 
govor traže projektanti i naučnici koji se bave 
pitanjima fundiran ja teških masivnih i lučnih 
brana i za stjenovite masive. Iz referata podne¬ 
senih kongresu i iz diskusija tokom kongresa vidi 
se da se nauka na tom području danas nalazi u 
fazi pokušaja da mjeri osobine stjenovitih masiva 
i da njihove osobine izrazi brojkama i paramte- 
rima koji bi projektantu mogli dati osnove za di¬ 
menzioniranje objekata i njihovih temelja. Na¬ 
staje nova grana nauke koja bi se mogla nazvati 
Mehanika stijene, čiji daljnji razvoj se očekuje 
s velikim interesom. 

Mehanika stijene i iskustva s tog po¬ 
dručja do danas bila su predmet više referata. 
Raspravljana su pitanja residualnih napona u 
stjenovitim masivima, koji mogu biti veoma ne¬ 
ugodni i za vrijeme građenja i u gotovom objektu 
jer mogu izazvati postepeno povećanje napona u 
obložnom betonu tunela i svodova kaverna. Ras¬ 
pravljene su razne metode za mjerenje stvarnih 
napona u masivima, koji se uvijek bitno razlikuju 
od homogenih napona uslijed težine materijala. 
Izneseni su i razni pokušaji mjerenja elastičnih 
i plastičnih osobina stijene i parametra njezine 
čvrstoće. Neki autori zastupaju princip opita na 
malim opterećenim površinama, dok drugi sma¬ 
traju da se moraju raditi opiti s velikim optere¬ 
ćenim površinama. Ističe se da pojedinačni rezul¬ 
tati nisu dovoljni za pouzdanu ocjenu osobina sti¬ 
jena zbog njezine nehomogenosti, nego se problem 
mora rješavati pomoću statističkih metoda. 

Poboljšanje osobina stijene tako¬ 
đer je opsežno obrađeno u izvještajima. Injekti- 
ranje kao jedan od načina poboljšanja stijene 
veoma je opširno opisano na osnovu raznih pri¬ 
mjena kod gradnje hidroelektričnih postrojenja 
bilo u dovodnim tunelima bilo pod temeljima bra¬ 
na svih tipova. Drugi je način, za koji su također 

dani razni primjeri uspješne primjene, upotreba 
čeličnih usidren ja za učvršćenje otkopanih povr¬ 
šina stijene u tunelima i velikim kavernama. 

Glavni izvjestilac posvetio je mnogo mjesta 
izvještaju, opisivanju i diskusiji iskustava steče¬ 
nih u našoj zemlji injektiranjem u kršu pri reali¬ 
zaciji akumulacije Peruča, kao i studijama za 
novu akumulaciju u koritu Trebišnjice za podiza¬ 
nje brane kod Grančareva. 

U diskusiji raspravljeno je pitanje priklad¬ 
nosti malih ili velikih opita za proučavanje čvr¬ 
stoće i elastičnih osobina stijene, dotaknuti su 
neki problemi injektiranja. Među ostalim izneseni 
su i interesantni rezultati opita na modelima za 
određivanje najpovoljnijeg oblika jedne podzemne 
kaverne za strojarnicu. Ti su opiti omogućili da se 
jednostavnim mjerama izostavi zaštitni betonski 
svod i kaverna ostavi u potpunosti neobložena. Na 
kraju je glavni izvjestilac zaključio slijedeće: 

1. Neophodno je potrebno da se produbi pozna¬ 
vanje osobina stijene, naročito za fundiran je veoma 
visokih brana, koje se sada proučavaju u mnogim 
zemljama. 

2. Treba dalje usavršavati eksperimentalne i 
teoretske studije s područja mehanike stijene. 

3. Treba također razvijati metode ispitivanja 
stabilnosti temelja teških objekata na stjenovitim 
masivima i u tunelima. 

Savremena tehnika betonskih brana za široke 
doline i pomoćnih postrojenja 

Mjesta prikladna za brane nalaze se sve češće 
u širokim dolinama, pa je i ovo pitanje privuklo 
veliku pažnju zainteresiranih stručnjaka. Podne¬ 
seno je 33 referata koji su obradili razne aspekte 
problema u vezi s ovim pitanjem. 

Lučne brane i maksimalni odnos između 
širine doline i visine brane predmet su velikog 
broja referata. Do sada se odnos između visine 
brane i širine doline kretao do cca 1 : 6. Studije 
pokazuju da je kod odnosa od 1 : 12 cijena lučne 
brane jednaka onoj gravitacione, pa se to može 
smatrati ekonomskom granicom za lučne brane. 
Kod velikog odnosa između širine i visine pojav¬ 
ljuju se razni konstruktivni problemi, naročito 
povećanje vlačnih napona na uzvodnoj strani u 
dnu brane. Smanjenje tih napona može se postići 
raznim mjerama kao: povećanjem debljine brane 
u peti luka, povećanjem debljine na kruni brane, 
smanjenjem promjera lukova prema osloncima. 
Tim se mjerama postiže smanjenje progiba lukova 
u gornjem dijelu brane i smanjenje vlačnih na¬ 
pona na uzvodnoj strani. Izradom doljnjeg dijela 
brane u nagibu prema uzvodnoj strani također 
se smanjuju vlačni naponi u toj zoni djelovanjem 
gravitacije. Prikladna stijena za fundiranje objek¬ 
ta osnovni je preduvjet za uspješnu primjenu ovog 
tipa brana u širokim dolinama, pa će rezultati 
proučavanja mehanike stijena biti presudni za 
daljnju njihovu primjenu. 


Gravitacione brane pune i olakšanog 
tipa ne pokazuju znatnih ostvarenja. Jedino je 
primjena prednaprezanja novost koja će u buduć¬ 
nosti pridonijeti razvoju ovog tipa objekata. Do 
sada je prednaprezanje primijenjeno u praksi je¬ 
dino za nadvišenje postojećih objekata. Prva brana 
od prednapregnutog betona je brana Ernestina u 
Brazilu, visine 13 m. Dvije su alternative moguć¬ 
ne, i to: prednaprezanje betona same brane ili 
prednaprezanje betona brane i temelja ispod nje. 
Druga se metoda primjenjuje na brani Catagunya 
koja se sada gradi u Australiji. Ova metoda ta¬ 
kođer postavlja određene zahtjeve na poznavanje 
osobina temeljne stijene. Problemi trajnosti pred- 
napona i korozije armature čini se da su riješeni 
već na zadovoljavajući način. 

Zapažena su nastojanja da se poboljša ekono¬ 
mičnost gravitacionih brana olakšanog tipa — 
brana s kontraforovima. Studije pokazuju da se 
stvarna raspodjela napona u glavama i u kontra¬ 
forovima znatno razlikuje od napona koji se do¬ 
biju uz pretpostavku linearne raspodjele napona. 
Mogućni su vlačni naponi koji mogu biti štetni 
za sigurnost viših objekata tog tipa. Smatra se 
da bi taj problem trebalo rješavati proučavanjem 
na modelima. 

Kod brana s više lukova pokazuje se 
tendencija da se poveća raspon lukova. Na taj na¬ 
čin dobiju se veće debljine betona u lukovima i u 
kontraforovima, pa se izbjegava potreba armi¬ 
ranja i omogućuje primjena tehnike betoniranja 
kao kod masivnih objekata, što daje ekonomske 
prednosti. 

Nasute su brane često najekonomičnije rješenje 
za široke doline, a ako je temeljno tlo loše one su 
i jedino rješenje. 

U diskusiji, u kojoj je učestvovalo 25 kongre- 
sista, raspravljana su pitanja koja su se pojavila 
na raznim objektima u širokim dolinama, a glavni 
izvjestilac zaključio je na temelju referata i disku¬ 
sije slijedeće: 

1. Lučne brane mogu prema današnjem stanju 
tehnike biti ekonomično rješenje za doline s odno¬ 
som širine prema visini do 1:7. 

2. U širim dolinama dolaze u obzir olakšane 
gravitacione brane i brane s više lukova. Višelučne 
brane s lukovima velikog raspona čini se da imaju 
mnogo prednosti. 

3. Primjena prednaprezanja čini se da je iz 
tehničkih i ekonomskih razloga ograničena na 
objekte visine do 60 m. 

4. Treba proučavati osobine stijena za fundi¬ 
ranje brana da bi se omogućio daljnji razvoj gra¬ 
đenja betonskih brana u širokim dolinama. 

5. Ispitivanje objekata raznih tipova na mode¬ 
lima veoma je važno za daljnje njihovo usavrša¬ 
vanje. 

6. Ističe se da je unapređivanje tehnologije be¬ 
tona i detaljno poznavanje njegovih osobina pre¬ 
sudno za daljnji razvoj betonskih objekata za ši¬ 
roke doline. 

Zaptivanje nasutih hrana od zemlje i kamena 
primjenom bitumena i drugih materijala 

Za ovo pitanje podneseno je 22 referata, među 
njima jedan iz Jugoslavije. 

Raspravljena su ne samo pitanja nepropusnih 
ekrana nego i zaptivanje temelja ispod brana koji 
čine sastavni dio ukupnog zaptivanja brane. 

Za zaptivanje brana građenih na temeljima 
različite popustljivosti važna je fleksibilnost ekra¬ 
na. U nekim je takovim slučajevima primijenjen 
ekran od čeličnog lima na branama od 
kamenog nabačaja (u Francuskoj) i na branama od 
betonskih blokova (u Italiji). Slijeganja su na svim 
tim objektima bila mala pa je ekran bio podvrg¬ 
nut malim naponima na smicanje i rezultati su 
zadovoljavali. 

Betonske uzvodne dijafragme na 
nasutim branama od kamena dale su dobre rezul¬ 
tate. 

Asfaltni beton veoma je mnogo primje¬ 
njivan za izradu uzvodnog ekrana kamenih i ze¬ 
mljanih brana, naročito u Sjevernoj Africi i u 
Evropi. U najnovije vrijeme primijenjen je asfalt¬ 
ni ekran i na jednoj brani u USA. Rezultati su do 
sada bili zadovoljavajući iako je na nekim starijim 
objektima zapažen uticaj starenja, naročito na di¬ 
jelovima ekrana koji su dulje vremena izloženi 
uzduhu. Opiti su dokazali da se stabilnost i kohe¬ 
zija asfaltnog betona povećava s vremenom, pro¬ 


pusnost se ne mijenja, dok se plasticitet smanjuje. 
Budući da se i slijeganja smanjuju s vremenom, 
uticaj starenja dobro konstruiranog ekrana od 
asfaltnog betona nije štetan za njegovu funkciju. 
Glino viti materijal također je veoma često primi¬ 
jenjen za nasute brane od propusnog materijala. 
Izneseni primjeri pokazuju da se u tu svrhu mogu 
primijeniti materijali veoma raznoliki, ali se kod 
veoma visokih brana, koje danas u projektima 
dosižu visine i do 300 m, mora posvetiti velika 
pažnja izboru prikladnog materijala za jezgru. 

O ovim je problemima diskutiralo 17 učesnika, 
koji su iznijeli naročito iskustva s asfaltnim ekra¬ 
nima. Zanimljiva su bila izlaganja stručnjaka iz 
USSR i iz USA o projektima veoma visokih nasu¬ 
tih brana, visine do 300 m, kod kojih se primje¬ 
njuju isključivo unutrašnje nepropusne jezgre od 
glinovitog materijala. 

U zaključku diskusije glavni izvjestilac je iznio 
mišljenje da su jezgre od gline veoma podesne za 
zaptivanje nasutih brana, dok primjena asfalta za 
visoke objekte zahtijeva još daljnja ispitivanja. 

Nakon kongresa održano je nekoliko ekskurzija 
na objekte u raznim dijelovima Italije. 

Tokom kongresa svi su učesnici imali prilike 
za veoma korisnu razmjenu mišljenja i iskustava, 
što je od presudnog značenja za daljnje unapre¬ 
đenje ove veoma važne tehničke discipline. 

E. Nonveiller 


iCratUe vijesti - 

ZA NOV NAČIN OBRAZOVANJA URBANISTA 

Na Savjetovanju o stručnom obrazovanju urba¬ 
nista Jugoslavije, održanom početkom juna u Zagrebu, 
kritiziran je dosadašnji način obrazovanja. 

Izraženo je mišljenje da obrazovanje nije u skladu 
sa sve većim zahtjevima naših gradova i komuna. 
Istaknuto je da se urbanizam, uglavnom, predaje na 
fakultetima za arhitekturu, a na drugim fakultetima 
samo izuzetno i u ograničenom opsegu. Iz svega toga 
proizlazi da se pretežno stvaraju projektanti, a ne 
urbanisti. 

U oblasti urbanizma, komunalne i stambene pri¬ 
vrede i tehnike najviše su traženi urbanisti-projek- 
tanti, komunalni tehničari i inženjeri, te urbanisti- 
planeri. Za urbanističku službu u komunama rečeno 
je da se njena djelatnost u većini slučajeva shvaća kao 
tehnička disciplina, što ima za posljedicu da su u 
organima uprave ili u drugim urbanističkim orga¬ 
nizacijama, uglavnom, zaposleni tehnički kadrovi. 

Urbanizam je posebna naučna i društvena disci¬ 
plina, pa prema tome za urbanističku djelatnost nije 
dovoljno znanje koje se stječe na arhitektonskom, 
građevinskom ili ekonomskom fakultetu. Sistem ur¬ 
banističkog planiranja treba uskladiti sa društvenim 
potrebama. 

Na Savjetovanju su bili podneseni referati o struč¬ 
nom obrazovanju urbanističkih kadrova i o stanju 
urbanističkih službi u komunama. Raspravljalo se o 
tome, kako zapravo treba školovati urbaniste i koje 
je njihovo mjesto u sklopu komune. Savjetovanje su 
organizirali Savez urbanističkih društava Jugosla¬ 
vije, Stalna konferencija gradova FNRJ i Savezni 
zavod za urbanizam. 


Nepoljoprivredno stanovništvo kod nas se znatno 
brže povećava nego gradovi, u koje dolaze ljudi sa 
sela. Našim gradovima, velikim i malim, potrebne su 
temeljite rekonstrukcije. Sve su to zadaci koje treba da 
rješavaju urbanisti. Oni treba da stvore novi sistem 
urbanističkog planiranja, koji će odgovarati našem 
društvenom razvitku, stambenim zajednicama i drugom. 

U organizaciji studija nastava urbanizma još nije 
upotpunjena. Još nisu učinjeni napori da se sadržaj 
urbanizma proširi upoznavanjem i proučavanjem nje¬ 
gove društvene ekonomike i tehničke baze. Metoda 
trostepene nastave još nije dovoljno iskorištena u tom 
smislu, da bi za izgradnju i rekonstrukciju naših 
gradova davala stručnjake operativce za izvođenje 
urbanističkih projekata i naučne radnike za studij¬ 
ske analize, projektiranje i planiranje. 

Naša praksa — istaknuto je na Savjetovanju — 
danas traži urbaniste-projektante, komunalne tehni¬ 
čare i inženjere, koje bi trebalo školovati na arhitek¬ 
tonskom, građevinskom i geodetskom fakultetu, te 
urbaniste-planere, koji bi se trebali školovati na eko¬ 
nomskom fakultetu. 

Prema prijedlogu iznesenom na ovom Savjetova¬ 
nju urbanistička djelatnost u komuni morala bi biti 
organizirana tako, da bi urbanističku problematiku 
trebali da razmatraju posebni savjeti, kako se ona 
ne bi miješala sa stambeno-komunalnim pitanjima i 
građevinskom operativom. U administrativnom apa¬ 
ratu treba osnovati posebnu radnu jedinicu (ili radno 
mjesto); dok bi studijsko-analitičke, plansko-projekt- 
ne i urbanističko-regulativne poslove trebala obavljati 
posebna organizacija, izvan organa uprave. Takve or¬ 
ganizacije mogu osnivati i nekoliko općina zajedno. 

Na Savjetovanju su davani prijedlozi da se formi¬ 
raju posebne škole za urbanizam, u kojima bi se izu¬ 
čavale sve nauke koje urbanisti moraju poznavati. 
Izneseno je da ne treba prekvalificirati arhitekte i 
ekonomiste, već zasebno školovati urbaniste. Smatra 
se, dalje, da je nemoguće stvarati univerzalnog urba¬ 
nističkog stručnjaka s enciklopedijskim znanjem, jer 
naša praksa traži planera koji će znati surađivati sa 
čitavim nizom stručnjaka. 

U diskusiji predloženo je da se sistem školovanja 
urbanista stvara u etapama. Prvo treba ostvariti post¬ 
diplomske studije i dopune programa na tehničkim 
fakultetima, a u perspektivi će se pokazati potreba 
za osnivanjem posebnih fakulteta. 

R. P. 

GRADILIŠTE NA 310 km KANALA 
DUNAV—TISA—DUNAV 

Ove su godine nastavljeni započeti radovi prošle 
godine, na budućoj magistrali kanala DTD, kao i ra¬ 
dovi na novim potezima u Bačkoj i Banatu, a na gra¬ 
dilištu u dužini od 310 km. 

Planirano je da buldožeri, suhozemni i plovni ba¬ 
geri te sva ostala mehanizacija radi na više dionica. 
Ove godine treba da se iskopa oko 13,5 miliona ku¬ 
bika zemlje. Od osam glavnih ustava završit će se 
sedam. Između Siriga i Kazuka gradi se obrambeni 
nasip u dužini od 12 km, a na raznim mjestima u 
Bačkoj i Banatu 47 mostova, od kojih će 35 biti dovr¬ 
šeno do kraja ove godine. 

Osim većeg broja zgrada, pored već izgrađenih ili 
budućih dionica, predviđa se i izgradnja nekoliko 
pristupnih putova. 

Vrijednost svih tih radova na iskopima i objekti¬ 
ma iznosit će oko 8 milijardi dinara. 

Radovi u ovoj godini znatno će ubrzati završetak 
izgradnje kanala kroz Bačku, u kojoj je dosad pot¬ 
puno završen iskop dionica u dužini od 80 km, dok je 
u Banatu završeno 15 km. Predviđa se da će svi ra¬ 
dovi na kanalu u Bačkoj biti okončani do 1963 god. 

Objekti na kanalu DTD predstavljaju najveće i 
najduže gradilište u AP Vojvodini. 

R. P. 

PRED OSNIVANJEM INSTITUTA ZA AUTOMATIKU 

U toku ove godine osnovat će se u Beogradu prvi 
naš Institut za automatiku. Ovaj će se institut baviti 
na naučnoj osnovi automatizacijom proizvodnih pro¬ 
cesa u našim tvornicama. On će biti ustanova sa sa¬ 
mostalnim financiranjem. 

Kako je u našoj zemlji razvoj privrede dostigao 
visok nivo, počela se osjećati velika potreba za auto¬ 
matizacijom proizvodnih procesa. 

Institut će se baviti raznovrsnim poslovima i pro¬ 
blemima u vezi s automatizacijom naše proizvodnje; 
on će surađivati u projektiranju konkretnih automat¬ 
skih procesa proizvodnje u industriji, razvijati protu- 
tipove osnovnih komponenata i uređaja za automa¬ 
tizaciju, pružati savjete u pogledu automatizacije i 
vršiti naučna istraživanja u novim oblastima auto¬ 
matskog upravljanja i regulacije. 

U planu je da se pristupi osnivanju sličnih insti¬ 
tuta i u Zagrebu i Ljubljani. 

R. P. 

FINANCIJSKA SITUACIJA U GRAĐEVINARSTVU 

Na junskom sastanku upravnog odbora Komore za 
industriju, rudarstvo, saobraćaj i građevinarstvo Hr¬ 
vatske bila je iznesena teška financijska situacija u 
građevinarstvu, kao i teškoće građevinarstva u prvim 
mjesecima ove godine. 

Istaknuto je negativno djelovanje neplaćanja ugo¬ 
vorenih radova od strane investitora i nesolidan odnos 


prema građevnim poduzećima. Dugovanja ovim po¬ 
duzećima popela su se posljednja dva mjeseca prvog 
polugodišta od 4 na 9 milijardi dinara. 

Restrikcije, ako se nastave u sadašnjem opsegu, 
dovest će građevna poduzeća do stagnacije. Već u 
maju su se zapazile takve tendencije i počelo se s obu¬ 
stavljanjem pojedinih radova. I blokirani rezervni 
fondovi od jula stvarat će nove teškoće u plaćanju 
radnika, ako se ta mjera pravovremeno ne izmijeni. 

U diskusiji je u Komori potaknuto i pitanje odgo¬ 
vornosti onih koji nekontrolirano investiraju, koji 
troše preko plana bez pokrića. Nekontrolirano se 
stvaraju novi kapaciteti, a nedovoljno iskorišćuju 
postojeći. Nitko ne odgovara za to što se investicioni 
planovi postavljaju nerealno nisko samo radi toga 
da bi prošli kroz kontrolne instancije, a poslije se 
povećavaju. 

Trebalo bi obaviti širu analizu o tome što se sve 
kod nas gradi, te postaviti pitanje koordiniranja in¬ 
vesticija i drugih akcija u privredi. 

RAZVOJ BEOGRADSKOG PODUZEĆA 
»14. DECEMBAR« 

Poduzeće »14. Decembar« osnovano je 1951. go¬ 
dine i postalo je od radionice NO IV. rajona u Beo¬ 
gradu. Sada nosi naziv: Montažno poduzeće za gra¬ 
đevinarstvo i industriju »14. Decembar«. 

Poduzeće obavlja projektantske, izvođačke i pro¬ 
izvodne radove. Od radionice postalo je kroz devet 
godina rada poduzeće sa brutto-produktom od oko 
VA milijarde dinara. 

Od godine 1960. poduzeće vrši mjesečne isplate 
ostvarenog učinka po jedinici proizvoda i po obraču¬ 
nima ekonomskih jedinica. U rad po jedinici proizvoda 
uključeni su svi članovi kolektiva. 

Poduzeće obuhvaća slijedeće ekonomske jedinice: 

Proizvodne ekonomske: bravarski pogon, pogon 
grijanja, izolaterski, limarski, mašinski pogon, pro¬ 
jektantski biro, režijska radionica, transport i vodo- 
pogon. 

Administrativne ekonomske: uprava poduzeća, te¬ 
hnički, opći, privredno-računski, komercijalni sektor, 
te uprava gradnje na pojedinim gradilištima. 

Nijedan radnik (član kolektiva) ne može ostati izvan 
ekonomske jedinice u čiji djelokrug spada i njegov 
rad. 

R. P. 

ODNOSI IZMEĐU EKONOMSKIH JEDINICA 
I PODUZEĆA U OBLASTI GRAĐEVINARSTVA 

Iskustva nekih građevinskih poduzeća, kao npr. 
»Planuma« u Zemunu, očito govore, da je veoma važno 
da se pravilnicima o obračunavanju i isplati osobnih 
dohodaka prema postignutim rezultatima po eko¬ 
nomskim jedinicama normiraju i odnosi jedinica — 
poduzeća. 

Za svaku ekonomsku jedinicu se u poduzeću »Pla- 
num« prije početka rada izrađuju planske cijene ko¬ 
štanja po jedinicama proizvoda, iz kojih proizlazi za¬ 
duženje ekonomske jedinice za planske troškove pro¬ 
izvodnje. 

Planske cijene koštanja određuju se na osnovu 
projekta organizacije, plana proizvodnje, cjenovnika 
materijala i radova te predračuna rashoda za režijske 
i ostale fiksne troškove. 

Pozitivne ili negativne razlike koje ostvari eko¬ 
nomska jedinica u odnosu na zaduženje po planskim 
cijenama koštanja i na stvarne troškove učinjene u 
toku rada predstavljaju uspjeh (uštedu) ili neuspjeh 
(gubitak) ekonomske jedinice. 

Obračun proizvodnje po ekonomskim jedinicama 
vrši se mjesečno u samim jedinicama. Taj obračun 
ima karakter privrednog obračuna, koji se tromje¬ 
sečno upoređuje i korigira s periodičnim obračunima 
iz financijsko-pogonskog knjigovodstva. Konačan re- 

zultat poslovanja po ekonomskim jedinicama usta¬ 
novljava se na kraju godine, po završnom računu 
poduzeća. 

Primjer obračuna po ekonomskim jedinicama u ze- 
munskom poduzeću »Planum« — ovdje iznesen u naj¬ 
kraćim crtama — jedan je od mnogobrojnih primjera 
u praksi. Najpogodnija rješenja su ipak ona do kojih 
samo poduzeće dođe, prema svojim prilikama i uvje¬ 
tima poslovanja. 

R. P. 

ŠTO NEDOSTAJE U MNOGIM GRAĐEVINSKIM 
PODUZEĆIMA 

Istraživanja u oblasti ekonomike građevinarstva 
ukazala su da u mnogim građevinskim poduzećima ne 
postoje mnoge službe od kojih ovisi ekonomičnije i 
rentabilni je poslovanje, a te su službe: priprema rada, 
odjeli za proizvodno-ekonomske analize, odjeli za orga¬ 
nizaciju rada i drugi. 

Ujedno je dokazano da decentralizaciju poduzeća 
na ekonomske jedinice diktiraju proizvodno-tehnički i 
ekonomski razlozi. Praksa je pokazala da postoje tri 
osnovne skupine ekonomskih jedinica: proizvodne, po¬ 
moćne i administrativne. 

Pri formiranju ekonomskih jedinica ne treba po¬ 
staviti graničenja u pogledu broja članova jedinica, ali 
u principu kao osnov za raspodjelu na ekonomske je¬ 
dinice treba da posluži mogućnost mjerenja učinka, 
mogućnost snimanja troškova po ekonomskim jedini¬ 
cama, te mogućnost oštre diobe odgovornosti za pro¬ 
izvodne rezultate. r . p. 

EKONOMSKE JEDINICE U GRAĐEVINSKIM 
PODUZEĆIMA 

Ekonomske jedinice su — na osnovu dosadanjih 
iskustava nekih građevinskih organizacija — organi¬ 
zacioni dijelovi građevinskog poduzeća za koje se 
može odrediti zadatak, sredstva za izvršenje zadatka 
i čiji rad može biti posebno praćen i kontroliran. 
Obračun i isplata osobnih dohodaka vrši se po eko¬ 
nomskim jedinicama. 

Ekonomske jedinice u građevinskim poduzećima su: 
proizvodne, uslužne, ekonomske jedinice organiza¬ 
tora proizvodnje i administrativne ekonomske jedinice. 

Proizvodne ekonomske jedinice u poduzeću su sve 
one koje obavljaju građevinsku djelatnost u okviru 
zadataka poduzeća, te projektni biro. 

Uslužne ekonomske jedinice su mehaničarske ra¬ 
dionice koje se formiraju na većim gradilištima u 
cilju održavanja osnovnih sredstava. 

Koji će organizacioni dijelovi poduzeća funkcioni¬ 
rati kao ekonomske jedinice utvrđuje se projektima 
organizacije. 

Proizvodne ekonomske jedinice formirane su pre¬ 
ma fazama proizvodnje. Jedan od uvjetnih kriterija 
da se dio poduzeća može postaviti kao ekonomska 
jedinica jeste dodjeljivanje proizvodnih sredstava za 
rad. Prema tome, sva mehanizacija koja se ne mora 
stalno pomjerati sa gradilišta na gradilište pripada 
odgovarajućoj ekonomskoj jedinici. 

U većem broju građevinskih poduzeća mehaniza¬ 
cija je koncentrirana u tzv. ekonomskoj jedinici ser¬ 
visa građevnih strojeva. Takva su se rješenja pokazala 
u priličnoj mjeri nepogodnim. Ekonomske jedinice 
osnovne djelatnosti ne raspolažu nikakvim sredstvima 
za rad. Njihova izrazita upućenost na servis građe¬ 
nih strojeva stavlja ih u podređeni položaj. Servis 
strojeva obračunava — a to znači i naplaćuje — svaki 
sat boravka stroja na gradilištu, bez obzira na efekat 
rada. Gradilište, pak, ne vodi računa o tim sredstvima 
rada, smatrajući da strojevi nisu njihovi. Dešavalo 
se da su pojedini strojevi »nastradali« i da se nije 
moglo ustanoviti, koja ekonomska jedinica treba da 
snosi materijalne sankcije i da nadoknadi vrijednost 
oštećenog stroja. S druge strane, dešavalo se da je 


ovaj servis, i pored uredno vršenog obračuna, završa¬ 
vao rad s negativnim rezultatima, dok su u isto vri¬ 
jeme ekonomske jedinice osnovne djelatnosti prolazile 
veoma dobro. 

Sigurno je da se takvi uspjesi ne bi mogli postići 
bez rada i doprinosa servisa strojeva. Zato se kao po¬ 
voljnija rješenja smatraju ona naprijed spomenuta ili 
ona gdje su osobni dohoci radnika servisa zavisni od 
učinka ekonomskih jedinica osnovne djelatnosti s 
jedne i racionalnog korištenja strojeva s druge strane. 
Za boravak stroja na radilištu servis obračunava samo 
nadoknadu na ime troškova amortizacije, osiguranja 
i kamata na osnovna sredstva. 

R. P. 

PLANIRANJE U GRAĐEVINARSTVU 

Zapažanja i sabrana dokumentacija te materijali o 
planiranju u oblasti građevinarstva, objavljivani u 
stručnim časopisima, ukazuju da građevinarstvo ima 
specifične probleme planiranja, koje pri organizaciji 
obračuna po ekonomskim jedinicama treba imati stalno 
u vidu. 

Planiranje je tačno određeni proračun ili projekat 
za akciju u izvršenju određenog zadatka, čiji je cilj 
da osigura potrebe društva, poduzeća i pojedinca. 
Pri postavljanju plana treba težiti maksimalnom isko¬ 
rištenju sredstava i racionalnijoj upotrebi radne 
snage. 

Za pravilno i realno planiranje od osnovne je 
važnosti sređivanje normativa utroška materijala i do¬ 
nošenje cijenovnika radova. 

Iskustva pokazuju da plan troškova ekonomske je¬ 
dinice obuhvaća: vrijednost i količinu materijala izrade 
i dorade, iznos planirane amortizacije, iznos planira¬ 
nih osobnih dohodaka, opće troškove ekonomske je¬ 
dinice, opće troškove gradilišta, uprave poduzeća, 
tehničke uprave poduzeća i računovodstva. Na taj 
način dolazi se do cijene koštanja svake ekonomske 
jedinice, od čijih rezultata zavisi kolika će biti osobna 
primanja njenih članova. R. P. 

PROJEKTANTSKE ORGANIZACIJE 

Pored projektnih odjela u sklopu većih poduzeća, 
u Jugoslaviji ima oko 600 registriranih projektantskih 
organizacija. Od toga je 250 samostalnih organizacija, 
koje posluju po privrednom računu, a ostale — 350 
njih — uglavnom su manje grupe projektanata po 
kotarskim i općinskim NO-ima, institutima i fakul¬ 
tetima. 

Djelatnost spomenutih 350 organizacija sastoji se 
u većini slučajeva od manjih usluga. Krupnije za¬ 
datke, ukoliko ih i preuzmu, te organizacije rješavaju 
uz pomoć vanjskih suradnika. Zato je — što potvr¬ 
đuje i anketa koju je izvršilo Udruženje projektanata 
i podaci sa Savjetovanja o projektiranju u industriji — 
težište projektantske djelatnosti na samostalnim orga¬ 
nizacijama. Od 200 anketiranih, 150 ili 75°/o organiza¬ 
cija radi za industriju. Prema vrijednosti radova 
svega se 25% odnosi na industriju, a 75% na stambenu 
izgradnju, zdravstvene, školske i druge objekte. U 
grupi industrijskih projekata 40% radova se odnosi na 
investicione programe, a 60% je glavnih projekata. 

Iz ovoga se može zaključiti da se veći broj investi¬ 
cionih programa izrađuje u poduzećima uz pomoć 
vanjskih suradnika. R. P. 

USPJESI »PLANUMA« 

U Zemunu djeluje građevinsko poduzeće »Planum«, 
koje izvodi radove u niskoj gradnji. U tom se podu¬ 
zeću obračun po ekonomskim jedinicama primjenjuje 
od 1. I 1960. Planirani brutto-produkt je lani iznosio 
preko 2 milijarde dinara i ne samo da je ostvaren, 
već i premašen. 

Samo u 9 mjeseci prošle godine broj zaposlenih po¬ 
većan je za blizu 1000. 

Ovo poduzeće po nivou organizacije i mehaničkoj 
opremljenosti spada u red boljih građevinskih podu¬ 
zeća u Jugoslaviji. Postignuti rezultati odražavaju 
dugogodišnju politiku organa upravljanja i stručnog 
kadra ovog kolektiva, vođenu u pravcu organizacione 
i ekonomske stabilizacije poduzeća. Upornim ulaga¬ 
njima u nove investicije postiglo se da se najveći dio 
proizvodnih procesa mehanizira. Stručnim osposo¬ 
bljavanjem uspjelo se da radnici steknu veće kvalifi¬ 
kacije, pa tako ima svega pedesetak nekvalificiranih 
radnika. 

Unapređenje organizacije rada i ustaljivanje pro¬ 
izvodnih kapaciteta karakterizira ovu privrednu orga¬ 
nizaciju. Novi oblici raspodjele dohotka našli su u 
ovom poduzeću pogodno tlo na kome su došle do izra¬ 
žaja mnoge potencijalne snage kolektiva. R. P. 

ZBIRNI REZULTATI STAMBENE IZGRADNJE 

Sređeni su podaci o tome što je u godini 1960. za¬ 
vršeno u stambenoj izgradnji. Tako je iz sredstava 
fondova za stambenu izgradnju, plasiranih prošle i 
ranijih godina, završeno 41 906. stanova u cijeloj Ju¬ 
goslaviji, ili za 26°/o više nego 1959. 

Od ukupnog broja otpalo je na novogradnju: 33 230 
stanova s površinom od 1978 hiljada m 2 , na dovršenje: 
7919 stanova s površinom od 457 hiljada m 2 i na do¬ 
gradnju: 1394 stana s površinom od 91 hiljadu m 2 . 
Uz školske zgrade podignuto je 319 stanova površine 
od 18 hiljada m 2 . 

Veliki rezultati postignuti su i u izgradnji školskog 
prostora. Tako je prošle godine izgrađeno za 52% 
više učionica sa površinom za 57% većom nego u 1959. 

R. P. 


U PAR REDAKA... 

EKONOMISTI u građevinarstvu postaju sve ne- 
ophodniji kadar. Prema nekim statističkim podacima 
za Hrvatsku, u oblasti građevinarstva — u ukupno 
175 organizacionih jedinica — dolazi samo 38 uposlenih 
diplomiranih ekonomista na preko 53 000 zaposlenih 
trudbenika u ovoj oblasti. Od toga je na 76 organiza¬ 
cionih jedinica sa oko 13 000 zaposlenih trudbenika u 
građevinarstvu Zagreba samo 29 diplomiranih ekono¬ 
mista. Iz ovoga se vidi da su ekonomisti pretežno 
uposleni u građevinskim organizacijama Zagreba, no, 
sve je veća potražnja za njima kako u pokrajini tako 
i u Zagrebu. 

* 

U ZAGREBAČKOJ OPĆINI »TREŠNJEVKA« sve 
je intenzivnija izgradnja. Donedavno je u ovoj općini 
bila najmanja izgradnja u Zagrebu. U zadnje vrijeme 
»osvanula« su i u ovom predjelu nova gradilišta. Već 
je sagrađeno nekoliko višekatnica oko Trešnjevačkog 
trga. Prij,e par mjeseci završeno je u Krainskoj ulici 
nekoliko peterokatnica, koje oko tvornice »Nikola 
Tesla« čine jezgro buduće četvrti višekatnica. 


NASIP za osiguranje savskog pristaništa u Zagrebu 
podižu omladinske radne brigade. Kroz ove ljetne 
mjesece sudjeluju na izgradnji nasipa brigade srednjo¬ 
školaca, učenika u privredi iz Zagreba te omladinske 
brigade iz Beograda, Rijeke i Splita. 

* 

U ZELINSKOJ OPĆINI gradi se cesta Komin—Ra- 
dojišće—Zrinšćina. Već ranije su izvršena sva geodet¬ 
ska mjerenja i izrađeni nacrti. Zemljani radovi bit će 
dovršeni do kraja ove godine. Njih će uglavnom obaviti 
mještani okolnih sela dobrovoljnim radom. Ta cesta 
će spojiti najudaljenija sela ove zagrebačke vanjske 
općine sa glavnom saobraćajnicom Zagreb—Varaždin. 

★ 

MODERNIZACIJA putova u Lici je u toku. Lički 
putovi građeni su još prije 200 godina, pa danas više 
ne zadovoljavaju potrebe modernog saobraćaja. Izu¬ 
zevši 158 km putova I reda, ostalih 1200 km su ne¬ 
podesni za bilo kakav motorizirani saobraćaj. Od go¬ 
dine 1956. do 1960. investirano je za održavanje putova 
430 milijuna dinara, što je ipak bilo nedovoljno. Gotovo 
na svim putovima u kotaru Gospić sada saobraća za 
80% više vozila nego prije 4 godine. Godine 1964. u 
Lici nije bilo gotovo ni jednog km asfaltnog puta, a 
danas ima oko 125 km. Petogodišnjim planom, do kraja 
1965., asfaltirat će se put Plitvice—Titova Korenica— 
Udbina, a radovi će stajati oko 1 200 miliona dinara. 
Za modernizaciju puta Gospić—Karlovac utrošit će 
se 600 miliona dinara, a za asfaltiran je puta od Ža- 
luznice preko Otošca do Žute Lokve preko 200 miliona 
dinara. Samo u o. g. utrošit će se za modernizaciju 
putova 700 miliona dinara. 

* 

U DRNIŠU se gradi tvornica dekorativnih ploča, 
u predjelu između pruge i »Vinarije«. Aadovi su u 
punom jeku. Računa se da će izgradnja biti dovršena 
ljetos. Tvornica će godišnje proizvoditi oko milijardu 
i pol kvadratnih metara dekorativnih ploča. 

* 

U BEOGRADU je u junu održana uspjela Specijali¬ 
zirana izložba plastične i izolacione mase u građe¬ 
vinarstvu. Izložbu je organizirao Zavod za unapre¬ 
đenje komunalnih djelatnosti grada Beograda u su¬ 
radnji sa Savjetom za kemijsku industriju Savezne 
industrijske komore i Društvom arhitekata Beograda, 
a u prostorijama Stalne izložbe građevinskih materi¬ 
jala, u ulici »29. Novembra« br. 24. Izložbu su po¬ 
sjetili mnogi projektanti, investitori i stručnjaci gra¬ 
đevinske operative. 

* 

LUKA PLOĆE, čija je izgradnja u punom toku i pri 
čijim već sagrađenim obalnim dijelovima pristaju 
brodovi, potpuno će se dovršiti krajem 1965. godine. 
Ploče će tada postati naša po veličini druga morska 
luka (poslije Rijeke). Promet preko ove luke će se 
znatno povećati nakon izgradnje širokotračne pruge 
Sarajevo—Ploče, čije je dovršenje predviđeno u Peto¬ 
godišnjem planu. R. P. 


<Jz inozemnih časopisa ———-—-- 

GOTOVA BETONSKA SMJESA U VREĆAMA 

(Engineering News-Record, New York, mart 1961.) 

Građevinari u SAD će uskoro moći transportirati 
sve potrebne sastojine za beton, uključujući i vodu, 
u gumenim vrećama. Vreće će se moći uskladištiti u 
blizini postrojenja za izradu betona, u tvornicama 
betona ili na gradilištima, i upotrebiti u željenom mo¬ 
mentu prostim istresanjem gotove smjese u mije¬ 
šalicu. 

Tvornica Rodeffer je izradila u tu svrhu speci¬ 
jalne vreće sa dva odjeljka. Želja je tvornice da u 


izradi betona nov postupak zauzme mjesto koje gotov 
prašak u kesicama igra u izradi kolača. Model vreće 
je visok 1,80 m, sadržine 1,15 m 3 . U vanjsku pregradu 
su smješteni agregati i cement, a u unutarnju, koja 
je posve odijeljena od vanjske, voda. Vreća se može 
upotrebiti 800 do 1000 puta. 

Tvornica navodi ove prednosti novog pripremanja 
betona: 

— Centralni uređaji za sortiranje i odmjerava¬ 
nje sastojina mogu posve zamijeniti individualne 
betonare i učiniti (uglavnom) suvišnim specijalne ka- 

SI. 1: Vreća se puni 

mione za prevoz gotovih smjesa. Time će se moći 
postići uštede na pripremi betona do 75%. 

— Masovna produkcija na centralnoj lokaciji olak¬ 
šat će kontrolu kvalitete i dovesti no sniženja cijena. 

— Uz dovoljan broj vreća osigurana je ravno¬ 
mjerna priprema smjesa i uz veće fluktuacije u po¬ 
trošnji. 



SI. 2: Vreća se prazni; može se upotrebiti svaka 
standardna miješalica 

U dno vreće ugrađen je prsten za dizanje vreće. 
Svaka dizalica moći će pomoću tog prstena da diže 
punu vreću. Vreće će se iz dampera normalne visine 
smjeti prosto istresti na zemlju. 

U cilju lakšeg punjenja vreća trebat će izvršiti sa¬ 
mo manje adaptacije na konvencionalnim postroje¬ 
njima za pripremu smjesa za beton. 


Poduzeće Rodeffer, koje je jedno od najvećih pro¬ 
izvođača gotovog betona u južnoj Kaliforniji, zatra¬ 
žilo je patent na novi postupak i očekuje da će uskoro 
ući u punu proizvodnju. 

B. P. 

ASUAN ĆE GRADITI UDRUŽENA EGIPATSKA 
PODUZEĆA 

(Engineering News-Record, New York, mart 1960.) 

Prva faza radova na asuanskoj brani ustupljena je 
na izvođenje dvama udruženim egipatskim poduze¬ 
ćima za iznos od 44,2 mil. dolara. Jedno je poduzeće 
iz privatnog sektora, a drugo iz državnog. 

Bila je podnijeta još samo jedna ponuda, i to od 
11 udruženih egipatskih poduzeća, koja je glasila na 
iznos od 75,6 mil. dolara. 

Rok za dovršenje radova je ugovoren za 31. decem¬ 
bra 1964. Poduzeća će koristiti mehanizaciju koju će 
dobaviti SSSR. Radovi će se izvoditi pod nadzorom 
sovjetskih stručnjaka. 

Ugovor obuhvaća: 

— iskop i oblaganje otvorenih dionica dovodnog 
i odvodnog kanala, kod kojeg posla treba odstraniti 
9 mil. m 3 pećine, rok dovršenja oktobar 1963; 

— izvedbu uzvodnog zagata u koritu Nila visine 
45 m, dužine 500 m; treba ugraditi 8 mil. m 3 mate¬ 
rijala u periodu između decembra 1962. i maja 1964. 
god.; 

— izvedbu niz vodnog zagata visine 31 m, sa ugrad¬ 
njom 2,5 mil. m 3 materijala; 

— izvedbu zagata za zaobilazni kanal. 

Zagati za zaobilazni kanal su privremenog ka¬ 
raktera, dok će uzvodni zagat sačinjavati dio glavne 
brane. 

B. P. 

SASTAVCI U BETONSKIM KOLOVOZIMA SA 

ŠIROKIM PROREZOM U GORNJEM DIJELU 

(Engineering News-Record, New York, mart 1961.) 

Na betonskom kolovozu jednog aerodroma u SAD 
izvedeno je 8000 m rezanih sastavaka, koji su u gor¬ 
njem dijelu širi. Za njih se tvrdi da su ekonomičniji 
od konvencionalnih rezanih sastavaka jednolične ši¬ 
rine i da su boljeg djelovanja.. 



Sastavak se reže u 2 faze. Najprije se u još svje- 
žem betonu izvede širi prorez 25 mm dubok, 9 mm 
Širok. Taj prorez se vrši pomoću jeftinih bruseva. Po- 

slije izvjesnog vremena pomoću dijamantskih pila ili 
običnih bruseva reže se uži žlijeb do pune predviđene 
dubine. 

Kada se dovrši prorezivanje ugrađuje se cijev od 
plastike ili gume, uže od jute ili si. pri vrhu gornjeg 
proreza. Kasnije se zgura na dno šireg dijela spojnice 
i taj širi dio zatim napuni do vrha elastičnom smje¬ 
som (v. crtež). 

Glavni zadatak cijevi je da spriječi prodiranje vode 
za slučaj da u elastičnoj smjesi nastanu rupe ili pu¬ 
kotine. Cijev također usporava postepeno procuriva- 
nje smjese kroz nastavak. 

Provizornim smještajem cijevi pri vrhu sastavka 
odmah iza dovršenog rezanja sprečava se daljnji gu¬ 
bitak vlage u betonu oko sastavka i upadan je neči¬ 
stoće u sastavak. Ujedno se čini izlišnim zasebno ma- 
skiranje sastavka, ako se upotrebljava smjesa za njegu 
betona. Umetak olakšava odstranjivanje dotrajalog 
punila kad se ukaže potreba da se ono izmijeni. 
Motkom podvučenom pod umetak može se dotrajalo 
punilo lako izvlačiti u velikim dužinama. 

Tvrdi se, međutim, da je glavna prednost ovih sa¬ 
stavaka u boljem obliku punila. Manja dubina i sraz- 
mjerno veća širina povećavaju sposobnost puneće 
smjese da se prilagodi sezonskim promjenama u širini 
sastavaka i smanji na minimum opasnost od popušta¬ 
nja prijanjanja. 

Tvrdi se i to, da je utrošak smjese manji nego kod 
drugih tipova rezanih sastavaka. 

NEPRILIKE SA TUNELOM HIDROELEKTRANE 
KEMANO 

(Engineering News-Record, New York, mart 1961.) 

Najnovija ispitivanja su pokazala nenormalno po¬ 
većanje hidrauličkih gubitaka u hidroelektrani Ke- 
mano, koja snabdijeva najveće tvornice aluminija na 
svijetu u Kitimatu u Kanadi. Vjeruje se da je dovodni 
kanal blokiran zračnim jastucima i urušenim kame¬ 
njem. Tunel je potkovastog profila, 7,5 m širine bez 
obloge (izrađen je u čvrstoj stijeni), a dugačak je 
16 km. 

Da je došlo do zarušavanja kamenja, posumnjalo 
se prvi put još prije 5 godina, ali se potanje ispitiva¬ 
nje stalno odlagalo. Sada je tvornica odlučila da u 
junu mjesecu pristupi pražnjenju i popravcima tunela. 

B. P. 

BETONSKE PLOČE ZAMJENJUJU ŽELJEZNIČKE 
PRAGOVE 

(Engineering News-Record, New York, mart 1961.) 

Na sovjetskim željeznicama vrše se pokusi sa gor¬ 
njim strojem bez pragova i bez tucaničkog zastora. 
Javlja se da se posebna sekcija, koja je u pogonu već 
više od dvije godine, pokazala dobro. 

Umjesto pragova postavljene su prednapregnute 
betonske ploče 1,60 m duge, 2,00 m široke i 24 cm 
debele. 

Pruga je u stvari potaracana pločama (na jedan kilo¬ 
metar otpada 617 ploča). Maleni razmak između ploča 
ostavljen je, da bi se olakšala njihova izmjena. Između 
ploča i tračnica nalaze se gumeni podlošci. 

Troškovi održavanja iznose 5%> od prosječnih tro¬ 
škova na prugama sa drvenim ragovima. B. P. 

TELEVIZIJA BLAGODAT ZA PREGLED KANALA 

(Engineering News-Record, New York, mart 1961.) 

Grad Springfield u SAD uštedio je 200 000 dolara 
pregledom kanala putem televizije (uz prenos kabe¬ 
lima). A ta tehnika pregleda isplatila se i u mnogim 
drugim gradovima. 

Kroz 10 godina svaka jača kiša je dovodila do 
izljeva kanalskih voda u podrume jedne zgrade u 
centru grada. Sumnjalo se da je začepijen jedan kanal 


dužine 100 m eliptičkog presjeka 90/110 cm, ali pro¬ 
vlačenjem šipke kroz kanal nije se mogla otkriti 
greška. 

Gradska komunalna uprava obratila se na jednu 
specijaliziranu tvrtku za čišćenje kanala, koja je 
uskoro riješila zagonetku. Pregled TV kamerom otkrio 
je po prilici u sredini kanala mjesto gdje su stijene 
bile oštećene. Ranije je šipka kod provlačenja prosto 
kliznula mimo tog mjesta. Poslije pregleda TV kame¬ 
rom izmijenjen je oštećeni dio cijevi i zlo je prestalo. 



SI. 1 


TV kamena je u stanju da tačno locira pukotine, 
otvorene sastavke, neispravnosti u smjeru i druge 
uzroke procuravanja i usporavanja toka otpadnih voda. 
Ona otkriva i greške nastale kod građenja, loše izra¬ 
đene priključke itd. 

Prednosti nove metode su očigledne naročito kod 
uskih neprolaznih profila, ali i kod većih profila upo¬ 
treba TV ima velike prednosti. Puzanje kroz kanal je 
ne samo neugodan posao, već često i opasan zbog za¬ 
gušljivih plinova. 



SI. 2 


TV kamera se nalazi u cijevi 50 cm dugoj, pro¬ 
mjera 16 cm. Ona prolazi kroz kanale promjera 20 cm 
i veće (tvrtka ima i manji model za cijevi 10 do 20 cm 
promjera). Leća širokog vidnog polja nalazi se na čelu 
cijevi. Dvije svjetiljke montirane su na bokovima 
cijevi, one osvjetljuju kanal. Kamera i svjetiljke mon¬ 
tirane su na splavi, sanjkama ili kolicima, koji se vuku 
užetom kroz kanal (si. 1). Na taj se način može tačno 
utvrditi mjesto gdje se nalazi kamera i eventualno 
oštećenje. Vodonepropusnim kabelom prenosi se sni¬ 
mljena slika na televizor veličine 43 cm, koji je smje- 

šten u autobusu u blizini ulaznog okna u kanal. Od¬ 
govorni službenici sjedeći udobno pred ekranom prate 
sliku, koja je dovoljno jasna, da bi se mogla fotogra¬ 
firati i poslužiti kao trajan dokument (si. 2). 

U časopisu ENR iznosi se desetak slučajeva, gdje je 
primjena TV kamere bila od velike koristi. B. P. 

TLAČNI TUNELI HIDROELEKTRANE S. ANGELO 

(L’Energia Elettrica, Septembar 1960) 

Ova hidroelektrana, izgrađena od Komunalne uprave 
elektrifikacije i snabdjevanja vodom grada Rima, ima 
niz objekata, među inima i 3 tunela pod pritiskom, 
i to jedan čistog promjera 2,60 m i dužine 4190 m, 
zatim 0 3,30 m i dužine 9180 m, te 0 4,00 m i dužine 
3965 m. Hidrostatni tlak u ovim tunelima kreće se 
od 36—59 m. Tuneli su kružnog presjeka; iskop tunela 
izvršen je međutim potkovičastog presjeka s obzirom 
na primjenjenu metodu građenja (si. 1). 



SI. 1: Presjek tunela sa čeličnom podgradom 

Tereni kojima prolaze ovi tuneli su raznolikog geo¬ 
loškog sastava, ali prevlađuju glinasti škriljci i lapori. 

Obloga tunela u glinovitim škriljcima bila je isprva 
predviđena kao dvostruka, i to: vanjska nearmirana 
obloga kao neke vrsti zaštitna obloga i nutarnja armi¬ 
rana obloga za preuzimanje vodnog pritiska. Međutim, 
kad su započeli iskopni radovi, uočeno je da se iskop 
vrši lako i da je dovoljna i srazmjerno laka podgrada 
za osiguranje iskopanog profila i kroz dulje vrijeme. 
Na osnovu tog iskustva odustalo se od predviđene dvo¬ 
struke tunelske obloge. Nastojalo se primijeniti takav 
način koji bi dopuštao primjenu savremenih metoda 
betoniranja, čime bi se postigla veća napredovanja, a 
i bolja kvaliteta betona. 



SI. 2: Čelična podgrada od rešetkastih okvira 


Odabran je čelični okvir za podgraidvanje takve 
konstrukcije, da bi ujedno služio kao armatura kasnije 
obloge i preuzimao unutarnje pritiske. Isprva su bili 
primijenjeni kružni rešetkasti čelični okviri, koji su 
udovoljavali zahtjevima solidnog podgrađivanja i 


ujedno predstavljali odličnu armaturu buduće obloge 
(si. 2). Ipak, takvo rješenje nije zadovoljavalo sa sta¬ 
novišta izvedbe, pa je odabran znatno jednostavniji 
način: okvir potkovičastog oblika iz dva komada izra¬ 
đen od I profila (si. 3). Oba elementa spajaju se u 



SI. 3: Čelična podgrada od I - profila 


tjemenu vezicama i vijcima. Prije betoniranja obloge 
ugrađuje se na donjem dijelu kružna armatura, pa se 
tako sa već postavljenim čeličnim okvirima podgrade 
dobiva zatvorena kružna armatura (si. 4). Taj način 
izgradnje primijenjen je najvećim dijelom u onim 
terenima gdje je trebalo izvesti armiranu oblogu. 


Na jednoj dionici primijenjene su umjesto čeličnih 
podgrada od I profila podgrade izrađene od zavarenih 
kutnih i plosnih profila (si. 5). 



SI. 4: Donja armatura kod tipa s podgradom od 
I - profila 

U stjenovitom i laporastom terenu okviri su prema 
potrebi stavljeni samo radi podgrađivanja. Ispitivanja 
vršena u takvim terenima pokazala su da je sudjelo¬ 
vanje brda toliko da nije potrebna armatura za pre¬ 
uzimanje vlačnih naprezanja. Ti pokusi izvršeni su u 
pokusnom rovu koji je bio izgrađen u takvim tere¬ 
nima u nešto smanjenom mjerilu. Utvrđeno je da 
obloga puca pod pritiskom od 12 Atm i da je modul 
elastičnosti stijene reda veličine 80 000 — 100 000 kg/cm 2 . 



SI- 5: Čelična podgrada od zavarenih valjanih profila 


Isti pokusi izvedeni u glinenim škriljcima pokazali 
su upravo neznatno sudjelovanje brda. U takvim uslo- 
vima primijenjena je manja međusobna udaljenost če¬ 
ličnih okvira, i to takva da vlačni naponi od unu¬ 
trašnjeg hidrostatičkog pritiska ne pređu 2000 kg/cm 2 . 
Naravno, pri takvom dimenzioniranju obloge dolazi 
do finih pukotina u oblozi; s obzirom na nepropusnost 
terena to nije spojeno s gubicima vode. Pokusi izvr¬ 
šeni u probnom potkopu pokazali su odlično elastično 
ponašanje puknute betonske obloge; gubici vode pot¬ 
puno su prestali nakon što je zona oko obloge bila 
sasvim saturirana vodom. 

Na jednom potezu tunela 0 2,60 m, gdje su glineni 
škriljci bili osobito razlomljeni, izvršeno je odmah 
po iskopu obziđivanje zaštitne obloge debljine čak 
0,75 m, a unutar ove je kasnije izvedena armirano- 
betonska obloga debljine 0,20 m. 

Iskop svih tunela vršen je pretežno u punom pro¬ 
filu, pri čemu su bila postignuta ova maksimalna na¬ 
predovanja: 


najveće najveće 
dnevno mjesečno 
napredovanje 


tunel 

0 

2,60 

m 

(iskop 

0 

3,40) 

15 m 

244 m 

tunel 

0 

3,30 

m 

(iskop 

0 

4,20) 

11 m 

216 m 

tunel 

0 

4,00 

m 

(iskop 

0 

5,50) 

6 m 

110 m 


Zbog česte pojave zemnog plina bio je potreban 
oprez; ventilacija je bila dimenzionirana na 0,06 m 3 /sek 
po m 2 iskopanog profila, s maksimumom oko 2 m 3 /sek 
(= 7200 m 3 /sat). 

Betoniran je obloge vršeno je pomoću čelične ra- 
sklopne oplate, betonskog vlaka i pumpom. Beton je 
bio izrađen sa 300 kg cementa po m 3 i sa dodatkom 
plastifikatora radi postizavanja niskog vodocementnog 
faktora i dobre obradljivosti. Postignuta je prosječna 
čvrstoća betona od 250 kg/cm 2 nakon 28 dana. 

Pri betoniran ju bila su postignuta ova maksimalna 
napredovanja: 



najveće najveće 

dnevno mjesečno 

napredovanje 

tunel 0 2,60 m 

(tip s čeličnom podgradom 

35 m 

540 m 

tunel 0 3,30 m 

(tip s čeličnom podgradom 

30 m 

570 m 

tunel 0 4,00 m 

(tip s unutrašnjom armiranom 
oblogom) 

15 m 

304 m 



V. J. 


DOVRŠENA JE IZGRADNJA NAJVIŠE LUČNE 
BRANE NA SVIJETU 

(L’Energia Elettrica, oktobar 1960) 

Ovih dana završena je izgradnja brane Vaiont. Radi 
se o najvišoj lučnoj brani na svijetu, situiranoj u veli¬ 
čanstvenom stjenovitom erozionom klancu doline 
Vaiont. Brana je lučna sa dvostrukom zakrivljenošću 
(u horizontalnom i vertikalnom smjeru), maksimalne 
visine 261,6 m, dužine u kruni 190,15 m, a ima ku- 
baturu betona od 352 000 m 3 . Brana je projektirana i 
izvedena s perimetralnom fugom. 



SI. 1: Brana u završnoj fazi građenja — pogled 
s uzvodne strane 

Ovom branom stvara se akumulacija Vaiont, uklju¬ 
čena u hidroenergetski sistem koji iskorišćuje srednji 
tok rijeke Piave s njenim pritocima Boite, Mae i Vaiont 
i ima četiri akumulacije, glavnu strojarnicu Soverzene 
i tri daljnje sekundarne strojarnice. 

Brana je situirana u srednje-jurskim vapnencima; 
bankoviti slojevi nagnuti su prema brdu, što pred¬ 
stavlja povoljan slučaj. Stijena je ipak na pojedinim 
mjestima i u površinskim zonama donekle oštećena. 
Nepropusnost za vodu stjenovitih bokova je u prosjeku 
vrlo dobra. Poboljšanje nastalo nakon izvršenih injekti- 
ranja zadovoljava. 

Brana je srazmjerno vitkih dimenzija i nešto asi¬ 
metrična. Nakon što je na nekoliko raznih načina ana¬ 
litičkim putem bilo izvršeno statičko ispitivanje ove 
brane, izvršen je i niz pokusa na modelu. Ovi pokusi 
bili su izvedeni u laboratoriju ISMES u Bergamu, i to 
na 2 modela u mjerilu 1 :35. Modeli su izrađeni prema 
napretku projektiranja. Kod drugog modela uzete su 
u obzir razne izmjene uslovljene rezultatima istražnih 



SI. 2: Pogled s nizvodne strane na branu 


potkopa. Ovim drugim modelom postignuto je ekono¬ 
mičnije rješenje. Ujedno se pokazalo da je postignuto 
poboljšanje u raspodjeli napona u njihovim maksimal¬ 
nim vrijednostima. Maksimalni tlačni naponi u brani 
prema modelu kreću se oko reda veličine 65 kg/cm 2 , 
što je nešto više od onih proračunatih analitičkim 
metodama; vlačni naponi su neznatni. V. J. 

PROFILIRANO TLO KAO OPLATA ZA LJUSKASTE 
KROVNE NOSAČE 

(Construction Methods, Dec. 1960) 

Za arenu klizališta u Tarzani, Kalif orni ja, trebalo 
je izraditi krovnu konstrukciju u vidu ljuskastih ele¬ 
menata širine 3,0 m, u sredini arene raspona 30 m, 
visine luka 9,6 m. U svemu je trebalo izraditi 18 
takvih elemenata; dimenzije elemenata smanjuju se 
prema krajevima na: raspon = 27,45 m i visina 
luka — 7,2 m. Građevina je prema tome simetrična 
s obzirom na srednju uzdužnu i poprečnu os. Bilo je 
projektirano da se krovne ljuske izvedu u vidu pre- 
fabriciranih elemenata, i to svaka ljuska od 2 komada. 
Prema tome trebalo je primijeniti oplatu za ove 
elemente s time, da će se sa svakom oplatom moći 
izraditi 4 takva elementa. Izvođač je došao na origi¬ 
nalnu zamisao da izradu željezobetonskih elemenata 
izvrši na profiliranom zemljanom tlu. Na podesnom 
mjestu is’opao je jamu veličine 15X21 m i dubine 
3,6 m na krajevima. Dno je profilirano lučno, prema 
formi prefabriciranih ljuskastih nosača, i pokriveno 
tankim slojem betona (si. 1). Nakon što je položena 
armatura i izvršeno betoniran je prvog elementa, za¬ 


štićena je njegova površina od prebrzog sušenja spe¬ 
cijalnim preparatom. Time je ujedno ovaj elemenat 
osposobljen kao oplata za izradu idućeg elementa. Na 
taj način izvedeno je 9 elemenata jedan na d drugim 
(si. 2). Debljina elemenata bila je 10 cm, težine oko 




SI. 1: Profilirano tlo kao oplata 


15 t. Izvođač je takvim načinom izvođenja učinio ve¬ 
like uštede, kako na samoj oplati tako i pri betoni¬ 
ran ju, jer je beton ugrađivan direktno iz kamionske 
betonske miješalice. Manipulacija i montaža ovih ele¬ 
menata vršena je pomoću dvije kamionske dizalice 
od 45 t, s krakom dužine 18 m. 



SI. 2: Izbetonirani elementi 


Svaka dizalica postavila je jedan elemenat (po¬ 
lovicu luka) u projektirani položaj. Nakon toga izvr¬ 
šeno je spajanje ovih elemenata u tjemenu svoda, i to 
na taj način da su štapovi armature međusobno za¬ 
vareni. Nakon što je na takav način montirano svih 
18 lukova, izvršeno je betoniran je spoja u tjemenu 
luka. V. J. 

eCakoni i propisi - 

KONTROLA KVALITETA BETONSKIH BLOKOVA 

Sve šira primjena betonskih blokova u gradnji više- 
spratnih stambenih i poslovnih zgrada nameće potrebu 
da se obrati naročita pažnja na kontrolu kvaliteta 
betonskih blokova. 

Građevinski inspektorat NRH upozorio je sve gra¬ 
đevinske inspektore na području Republike na posto¬ 
jeće propise i standarde koji se odnose na proizvod¬ 
nju i kvalitet betonskih blokova, s preporukom da se 
kontrola kvaliteta uskladi s tim propisima. U raspisu 
Inspektorata se među ostalim navodi ovo: 

»Za izradu i kontrolu kvaliteta punih blokova od 
lakog betona postoji obavezni jugoslavenski standard 
JUS U. N. 1011, koji je stupio na snagu 1. juna 1959. 
godine. Po tom standardu mora se vršiti provjerava¬ 
nje kvaliteta blokova najmanje svakih šest mjeseci. 

Za izradu i kontrolu kvaliteta opeke od granulirane 
zgure visokih peći postoji obavezni standard JUS U. N. 
9020 sa važnošću od 1. juna 1959. godine. Kontrolu 
kvaliteta takve opeke treba vršiti prema nahođenju 
nadležne građevinske inspekcije. 

Za izradu i kontrolu kvaliteta šljako-betonskih 
blokova postoji nacrt standarda, koji je objavljen u 
»Dokumentaciji za građevinarstvo i arhitekturu« br. 18 
od jula-augusta 1960., izdanje Centra za unapređenje 
građevinarstva, Beograd. 

Za građevinske inspektore koji ne raspolažu sa 
spomenutom edicijom Centra za unapređenje gra¬ 
đevinarstva dajemo izvadak iz nacrta standarda kako 
slijedi: 

»Pod šljako-betonom podrazumijeva se mješavina 
spravljena od ložišne šljake (zgure) i portland-cementa 
sa ili bez dodatka pijeska. 

Šuplji šljako-betonski blokovi su (mašinski prešani 
ili vibrirani) građevinski elementi za zidanje obimnih, 
konstruktivnih ispunskih i pregradnih zidova. 

Zidni šljako-betonski blokovi imaju vertikalne šup¬ 
ljine koje su otvorene samo sa donje strane. 

Za izradu ovih blokova može se upotrijebiti samo 
šljaka koja odgovara propisima obaveznog jugoslaven¬ 
skog standarda za upotrebu ložišne zgure kao agre¬ 
gata za nearmirani beton i nearmirane prefabricirane 
betonske blokove — JUS U. M. 9.010. 

Šljaka treba da je granulirana. Najkrupnija frak¬ 
cija ne treba da pređe veličinu od 0 15 mm. 

Šljaka ne smije sadržavati glinene i druge za beton 
škodljive primjese. 

Ako se dodaje pijesak, on mora odgovarati uslo- 
vima koji važe za pijesak namijenjen spravljanju be¬ 
tona i armiranog betona. 

Ložišna šljaka za proizvodnju blokova mora biti 
stalno ispitivana od odgovarajućeg Instituta. Šljaka 
ne smije imati više od l°/o sadržine rastvorljivog sul¬ 
fata — CO 3 , ne smije imati više od 10% sadržine 
sagorljivih dijelova i mora imati stalnu zapreminu. 
Prema tome, šljaka koja ne odgovara ovim uslovima 
ne smije se upotrebljavati za izradu šljako-betonskih 
blokova. 

Uzorke šljake mora uzimati na licu mjesta struč¬ 
njak Instituta, a na odnosnom atestu mora biti ozna¬ 
čena klauzula: »Ispitani uzorak ložišne zgure odgo¬ 
vara jugoslavenskom standardu«, odnosno ako to 
nije slučaj, Institut treba navesti u kom specijalnom 
pogledu uzorak ne zadovoljava standardne zahtjeve. 

Preporuča se da proizvođači blokova vrše stalno 
ispitivanje šljake i u priručnom laboratoriju na mjestu 
proizvodnje. 

Cement za izradu šljako-betonskih blokova mora 
odgovarati standardu za cement — JUS B. C. 1010. 

Blokovi se dijele: 

Prema čvrstoći na pritisak na: 

a) blokove za noseće — konstruktivne zidove, 

b) blokove za ispunske i pregradne zidove. 


Prema toplotnom svojstvu: 

a) na termo-blokove, 

b) na normalne šuplje blokove od kojih se ne 
zahtijeva veća toplotna izolacija. 

Blokovi mogu imati šupljine raznog oblika i veli¬ 
čine, ali ukupni prosjek svih šupljina ne smije biti 
veći od 65% niti manji od 30% od cijele ležišne po¬ 
vršine blokova. 

Prosječna zapreminska težina šljako-betona ovih 
blokova treba da je oko 1,5 kg/dm 3 , s tim da zapre¬ 
minska težina betona pojedinih blokova ne smije da 
bude veća od 1,65 kg/dm 8 . 

Blokovi starosti 28 dana moraju pri isporuci imati 
otpornost na pritisak prema tabeli: 


Redni 

Vrsta i marka 
šupljih šljako-beton¬ 
skih blokova 

Najmanja otpornost na 
pritisak u kg/cm 2 
površine 

broj 

prosječna 

pojedinačna 



bruto 

neto 

bruto 

neto 

1 

Blokovi za ispunske 
i pregradne zidove 
— marka 25 

25 

35 

20 

30 

2 

Blokovi za noseće 

konstruktivne 

zidove 

50 

70 

40 

60 


Pod bruto površinom podrazumijeva se ukupno 
opterećena površina bloka bez odbitka šupljina. 

Da bi se izbjegle eventualne zabune u upotrebi blo¬ 
kova, svaki neobilježeni blok smatra se marke 25. 
Blokovi marke 50 obilježavaju se na obje vidne po¬ 
vršine sa po jednim žljebom 5X5X50 mm. To obilje¬ 
žavanje treba vršiti na vidnoj strani bloka, tako da se 
oznaka vidi i u neomalterisanom zidu. 

Šljako-betonski blokovi ne smiju biti oštećeni, na- 
prsli, iskrzani i deformirani. Spoljne površine moraju 
biti dovoljno hrapave da malter može lako prionuti 
i dobro vezati. 

Ivice šljako-betonskih blokova treba da su cijele 
i ne smiju se krnjiti pod prstima. 

Dopušta se obijenost najviše 3 ugla na jednom 
bloku do 3 cm u svakom pravcu. Pri tom na vidnoj 
površini bloka u zidu ne smije biti više od dva obi¬ 
jena ugla. 

Šljako-betonski blokovi sa zubom (za spoljne 
otvore) ne smiju imati obijen zub. 

Šuplji šljako-betonski blokovi moraju: 

— biti otporni na mrazu, 

— imati stalnu zapreminu. 

Šuplji šljako-betonski blokovi su higroskopni. U 
tom pogledu moraju zadovoljavati uslove koji se od¬ 
nose na upi janje vode. 

Za. ispitivanje svih svojstava šljako-betonskih blo¬ 
kova treba uzeti petnaest neokrnjenih i neoštećenih 
blokova koji odgovaraju prosječnom kvalitetu cijele 
proizvodnje. 

Uzorke odabire predstavnik ustanove koja će vršiti 
ispitivanje. 

Ispitivanje se vrši na blokovima starosti najmanje 
28 dana. 

Proizvođači šupljih šljako-betonskih blokova stalno 
kontroliraju kvalitet šljake, cementa, šljako-betona i 
šljako-blokova. 

Kvalitet se obavezno provjerava najmanje svaka 3 
mjeseca ispitivanjem svih svojstava propisanih ovim 
odredbama. Troškove tih ispitivanja snose proizvo¬ 
đači. 

Pri isporuci blokova od isporučene količine ne smije 
biti: 

— više od 5°/o blokova s okrnjenim uglovima ni 
s naprslim ili probijenim dnom, 

— više od 4%> polomljenih blokova. 

Pri prenosu željeznicom ili kamionima blokovi se 
moraju polagati s otvorima nadole i slagati podužnom 
stranom u pravcu kretanja vozila. 

Uvjerenje o ispitivanju blokova može služiti kao 
javna isprava u slučaju kada uzorke za ispitivanje 
izabere ovlašteni zavod ili institut za ispitivanje ma¬ 
terijala. 

U slučaju spora o kvalitetu blokova uzorke treba 
da uzmu predstavnici obje strane sporazumno, u pri¬ 
sustvu predstavnika ustanove koja će vršiti ispitivanje.« 

Građevinski inspektori primjenjivat će navedene 
standarde kao i nacrt standarda za šljako-blokove za 
provedbu efikasne kontrole' kvaliteta ovih materijala 
na svojem području. 

Analogno treba, na osnovu čl. 2 Uredbe o građevin¬ 
skoj inspekciji, postupiti i pri kontroli sličnih beton¬ 
skih proizvoda koji nisu izričito navedeni u spome¬ 
nutim standardima, a masovno se upotrebljavaju pri 
izgradnji stambenih i drugih objekata, kao npr. šupljih 
blokova od običnog betona. 

Pri tome se napominje da za kontrolu kvaliteta blo¬ 
kova nije prvenstveno mjerodavna čvrstoća na pritisak 
samog bloka neto odnosno bruto, već je u prvom redu 
mjerodavna čvrstoća probnog zida sazidanog od od¬ 


PLENUM ODBORA SAVEZA GRAĐEVNIH 

INŽENJERA I TEHNIČARA NR HRVATSKE 
U RIJECI 

U Rijeci je 23. lipnja održano II zasjedanje Odbora 
SGITH, kome su prisustvovali, pored predsjednika 
Saveza inž. Stjepana Lamera, i članovi izvršnog od¬ 
bora Saveza, te mnogi predsjednici kotarskih društava 
GITH i gosti. 

Nakon pozdrava druga predsjednika, I tajnik Saveza 
podnio je izvještaj o radu Izvršnog odbora između i 
zasjedanja Odbora 21. I 1961. u Zagrebu i II zasje 
danja 23. VI 1961. u Rijeci. 

Predsjednici kotarskih društava podnijeli su potom 
izvještaje o radu s posebnim osvrtom na ostvarenje 
zaključaka Godišnjeg plenuma i dosadašnje izvršenje 
programa rada u 1961. godini. 

Jt'ored toga podnijet je izvještaj glavnog urednika o 
radu časopisa »Građevinar« za isti vremenski period. 

Nakon diskusije po svim izvještajima Plenum je 
ovlastio Izvršni odbor Saveza da formulira zaključke 
i preporuke donijete na zasjedanju, koje nastavno do 
nosimo. 

Drugi dan boravka na Rijeci, 24. lipnja, delegati 
su iskoristili za pregled interesantnih gradilišta stam¬ 
bene izgradnje, gradnje značajnih industrijskih obje¬ 
kata i gradnje valobrana riječke luke. 

Riječki članovi DGIT-a organizirali su sa mnogo 
volje i truda obilazak ovih objekata uz stručno tuma¬ 
čenje projektanata i izvođača radova, te su tom pri¬ 
likom pregledane: gradnja ogromnog žitnog silosa u 
riječkoj luci, koje izvodi G. P. »Tehnika« iz Zagreba; 
gradnja stambenog naselja »Turnić« po polumon- 
tažnom sistemu, izvodi G. P. »Primorje« Rijeka; potom 
su ugodnom vožnjom motornim brodom obiđena 
postrojenja riječke i sušačke luke i radovi na njiho¬ 
voj obnovi. 

Tako je i ovo zasjedanje Odbora SGITH potvrdilo 
pravilnost i korisnost ranije odluke, da se ovakvi 
i slični sastanci kojima prisustvuju članovi iz cijele re¬ 
publike, održavaju naizmjenično na terenu radi boljeg 
upoznavanja sa radom pojedinih društava i sa pre¬ 
gledom značajnih građevinskih objekata i organizaci¬ 
jom gradilišta tog područja. M. J. 


nosnih blokova. Prema dosadašnjim rezultatima ispiti¬ 
vanja čvrstoće probnih zidova od šupljih betonskih 
blokova u Zavodu za ispitivanje materijala AGG fa¬ 
kulteta u Zagrebu i Zavoda za raziskavo materijala 
u Ljubljani, čvrstoća na pritisak probnog zida iznosi 
cca 40 do 60°/o bruto čvrstoće na pritisak pojedinog 
bloka (zavisno o upotrebljenom mortu). Prema pri¬ 
jedlogu spomenutih zavoda koeficijent sigurnosti ta¬ 
kvog zida treba da iznosi najmanje 4, što je i u skladu 
s propisom iz tačke 29 PTP-a za beton. 

Primjer: Od betona MB 160 proizvode se šuplji 
betonski blokovi koji pri ispitivanju pojedinih blokova 
daju prosječnu čvrstoću na pritisak neto 160 kg/cm 2 , 
a bruto čvrstoća takvog bloka iznosi na pr. 106 
kg/cm 2 . Probni zid visine cca 2,40 m i dužine cca 0,80 m 
pokazao je npr. čvrstoću na pritisak 53 kg/cm 2 . Prema 
tome dopušteni napon na pritisak za ovakvo ziđe 
smije iznositi najviše 

53 

-* = 13 kg/cm 2 . 

4 

Ukoliko inspektor utvrdi da se proizvode i upotre¬ 
bljavaju nekvalitetni betonski proizvodi, treba postu¬ 
piti po odredbama Zakona o standardima (Službeni 
List FNRJ br. 16/1960) odnosno po članu 44 stav 3 
Uredbe o građenju.« F. S. 


mi 

ZAKLJUČCI 

II sjednice Odbora SGITH održane dne 23. lipnja 1961. 
u Rijeci, donijeti na temelju čl. 30 Statuta SGITH 

1. Usvaja se izvještaj o radu Izvršnog odbora i u 
vezi s tim odluke sa V, VI i VII sjednice Izvršnog 
odbora. 

2. Nadzorni odbor nije postupio po tač. 4 zaklju¬ 
čaka sjednice odbora SGITH od 20. I 1961., tj. nije do 
određenog — već produženog — roka 31. III 1961. pre¬ 
gledao završni račun za 1960. godinu. 

Stoga se rok nadzornom odboru ponovno produ¬ 
žuje do 31. srpnja, kako bi Izvršni odbor mogao na 
idućoj sjednici podnijeti na konačno odobrenje završni 
račun za 1960. god. Odboru SGITH. 

3. Odbor utvrđuje pojačanu aktivnost u organiza¬ 
cionom učvršćenju svih njegovih organizacija, napose 
formiranje kotarskih društava u Čakovcu, Križevcima, 
Kutini, Ogulinu i Sisku, te stvaranje novih po¬ 
družnica u komunama Vukovar, Delnice, Mali Lošinj, 
Pazin i Rovinj. 

Time je broj članstva povećan na novih 250 čla¬ 
nova, te je u SGITH danas učlanjeno 2.100 inženjera i 
tehničara ili oko 80% svih građevnih inženjera i tehni¬ 
čara na teritoriju NR Hrvatske. 

4. Odbor ponovno utvrđuje nedovoljnu aktivnost u 
preostalih pet kotareva: Gospić, Koprivnica, Krapina, 
Našice i Nova Gradiška, u kojima građevni inženjeri i 
tehničari još nisu formirali svoja društva, te zadužuje 
Izvršni odbor u nastojanju da do kraja 1961. ne 
bude više niti jednog kotara bez DGIT-a. 

5. Usvaja se izvještaj glavnog urednika časopisa 
»Građevinar« iz kojeg je vidljiv daljnji porast broja 
pretplatnika, tako da naklada časopisa sada iznosi 
2700 primjeraka. Pozitivno se ističe financijsko po¬ 
slovanje redakcijskog odbora, koje je osiguralo po¬ 
slovanje bez teškoća financijske naravi do kraja 1961. 
godine. 

Apelira se na članstvo za objavljivanje iskustava 
sa velikih gradilišta, da se kvalitetna ostvarenja našeg 
građevinarstva ne predadu zaboravu. 

6. Odbor utvrđuje da blagajnici kotarskih društava 
ne postupaju po Odluci o financiranju organizacija 

inženjera i tehničara, objavljenoj u br. 3 za 1961., str. 
62, časopisa »Građevinar«, tj. da se ne ispunjavaju oba- 
veze pri uplati dužnog dijela članarine Savezu GITH i 
Savezu ITJ. Samo dugovanje Savezu od članarine za 
prvo polugodište 1961. iznosi oko 130.000.— dinara. 

Odbor zaključuje, da se do 1. VIII 1961. od ubranih 
članarina uplati Savezu na tekući rač. 400-21-3-277 po 
10.— Din za SGITH i po 5.— Din za SGITJ za proteklo 
prvo polugodište 1961. god. 

7. Upozoravaju se društva duž jadranskog pojasa 
(Pula, Rijeka, Zadar, Šibenik, Split, Makarska, Du¬ 
brovnik) da predstoji donošenje zakonskog propisa od 
strane Sabora NRH o regionalnom razvoju jadran¬ 
skog područja, te da svoju aktivnost usmjere u pravcu 
povezivanja sa lokalnim vlastima pri rješavanju poje¬ 
dinih problema i time afirmiraju svoj stručni društveni 
rad potrebama svog područja. 

8. Zaključuje se, da se do Godišnjeg plenuma SGITH 
održi još jedno zasjedanje Odbora SGITH u jesen 
ove godine. Mjesto i vrijeme zasjedanja odredit će 
Izvršni odbor, s tim da prethodno kontaktira kotar¬ 
ska društva, koja imaju interesa da se jesensko za¬ 
sjedanje Odbora SGITH održi u njihovim mjestima. 

M. J. 


Savjet za građevinarstvo i urbanizam Narodnog od¬ 
bora grada Zagreba, u vezi prijedloga Komisije za 
pripremu uputa za projektiranje i izvedbu građevina 
donio je na svojoj IV sjednici, održanoj dne 13. svibnja 
1961. temeljem čl. 8 Zakona o državnoj upravi, te čl. 92 
Zakona o narodnim odborima kotara, slijedeći za¬ 
ključak: 

ZAKLJUČAK 

o smjernicama za rad organa uprave u postupcima za 
donošenje rješenja o reviziji projekata 

»Obzirom da se danomice pristupa sve većoj izgrad¬ 
nji višekatnih objekata — do donošenja propisa Savez¬ 
nog državnog Sekretarijata u čiji djelokrug spadaju 
poslovi odgovarajuće privredne grane, odnosno Sekre¬ 
tarijata Saveznog Izvršnog Vijeća za industriju (čl. 43. 
Uredbe o građevinskom projektiranju i čl. 51. Uredbe 
o građenju — SI. 1. FNRJ br. 32/1958) — a u svrhu 
postizavanja ekonomičnosti kod izgradnje takovih 
objekata, potrebno je da se Komisija za reviziju pro¬ 
jekata Narodnog odbora grada Zagreba pridržava 
smjernica kako slijedi: 

Kod izdavanja rješenja kojim se odobravaju od¬ 
nosno revidiraju projekti za izgradnju zgrada -— na 
području grada Zagreba — sa 6 ili više etaža koje 
imaju lokalno loženje sa krutim gorivom, potrebno je 
uvjetovati ugradnju osobnih dizala, ako je razlika u 
visini poda najniže i najviše etaže veća od 15,00 m. 

U zgradama sa 7 ili više etaža iznad nivoa prilaza u 
zgrade koje imaju centralno loženje ili loženje elek¬ 
trikom, plinom ili tekućim gorivom, također treba uvje¬ 
tovati ugradnju osobnih dizala, ako je razlika u visini 
nivoa prilaza i poda sedme etaže veća od 18,00 m. 

Ovakvi uvjeti neće se odnositi na projekte i elabo¬ 
rate koji su već u postupku i u izradi na temelju odo¬ 
brenih lokacija. 

Kod ovakvog predviđanja ugradnje osobnih dizala 
potrebno je istaknuti, da se etažom smatra podrum 
i svaka etaža predviđena u stambene i poslovne svrhe 
bez obzira kakovog je naziva (suteren, parter, razize- 
mlje, prizemlje, visoko prizemlje, mezanin, polukat, 
katovi, uvučeni katovi, potkrovlje ili koji drugi naziv). 

Odstupanja od ovih utvrđenih smjernica moći će se 
vršiti samo uz obrazloženi prijedlog, a uz suglasnost 
Savjeta za građevinarstvo i urbanizam NOGZ-a.« 

Prednje vam se stavlja radi znanja. 

Načelnik odjela: Ing. Većeslav Rađauš, v. r. 


POSLOVNIK 

O ZADACIMA, ORGANIZACIJI I NAČINU 
POSLOVANJA ČASOPISA »GRAĐEVINAR« 

Na temelju čl. 38 Statuta Saveza građevnih inže¬ 
njera i tehničara NR Hrvatske, Odbor Saveza na svo¬ 
joj sjednici od 23. V 1961. u Zagrebu odobrio je slije¬ 
deći: 

Poslovnik 

o zadacima, organizaciji i načinu poslovanja časopisa 
»Građevinar« 

Cl. 1 . 

Savez građevnih inženjera i tehničara NR Hrvat¬ 
ske izdaje časopis »Građevinar« kao svoje stručno 
glasilo. 

C. 2. 

Zadatak je časopisa: 

a) da stručne kadrove građevinarstva upozna s naj¬ 
novijim nastojanjima i tekovinama nauke i prakse u 
našoj zemlji i inostranstvu; 

b) da putem stručnih članaka publicira izmjenu 
iskustva stečenu u građevnim i projektnim privred¬ 
nim organizacijama; 

c) da publicira podatke o tehničkim ostvarenjima 
na polju građevinarstva u našoj zemlji i inostran¬ 
stvu u svrhu iskorištenja za daljne radove i stvaranje 
naše tehničke tradicije; 

d) da bude službeni organ Saveza u kome se ob¬ 
javljuju Statut i Pravila Saveza i njegovih Društava, 
te zaključci i preporuke njegovih organa; 

e) da po potrebi, a u duhu čl. 38. Statuta SGITH, 
može izdavati i druge korisne publikacije opće te¬ 
hničkog karaktera uz prethodno osiguranje sredstava 
za njihovo pokretanje. 

Cl. 3. 

Časopis izlazi kao mjesečnik u 12 brojeva sa šest 
ili više svezaka godišnje. Po potrebi mogu se štam¬ 
pati posebni i vanredni brojevi i separati časopisa. 

Cl. 4. 

Časopis uređuje redakcioni odbor i glavni ured¬ 
nik, koje imenuje Odbor SGITH. 

Redakcioni odbor ima do 16 članova iz redova 
građevnih stručnjaka — članova SGITH. 

Glavni je urednik po funkciji član Izvršnog odbora 
SGITH. 

Cl. 5. 

Redakcioni odbor ima zadatak: 

a) da određuje opseg pojedinog broja časopisa; 

b) da odabire stručne članke koje je prikupio 
glavni urednik ili su stigli u uredništvo, te odlučuje 
koji će se radovi i u kojem broju štampati; 

c) da određuje tablicu s opisom autorskih hono¬ 
rara u duhu postojećih propisa. 

d) da donosi sva rješenja o visini honorara autora 
članaka i honorara članovima redakcionog odbora za 
izvršene recenzije i preglede rukopisa; 

e) da donosi sva rješenja u vezi sa financijskim po¬ 
slovanjem časopisa: određuje cijene pretplate, cijene 
oglasa* i si.; 

f) da postavlja jezičnog redaktora, tehničkog ko¬ 
rektora i ostalo financijsko-administrativno osoblje 
redakcije, te određuje njihove honorare odnosno osob¬ 
ne dohotke; 

g) da odobrava prijedlog glavnog urednika za an¬ 
gažiranje štamparskog zavoda za štampanje časopisa; 

h) da određuje akvizitere za prikupljanje oglasa i 
pretplata i određuje njihov honorar; 

i) da određuje cijenu i tiražu časopisa. 

Cl. 6. 

Glavni urednik i članovi redakcionog odbora imaju 
pravo na honorar za svoj rad prema stvarno utroše¬ 
nom vremenu, a u visini određenih stavki u tablici 
autorskih honorara, utvrđenih po tač. c) i d) čl. 5 
ovog Poslovnika. 

Cl. 7. 

Dužnosti su glavnog urednika: 

a) da uređuje list u duhu Zakona o štampi i dru¬ 
gim oblicima informacija (SI. list FNRJ br. 45/1960.) 
i prema odredbama ovog Poslovnika; 

b) da rukovodi sjednicama redakcionog odbora i 
priprema dnevni red za sjednice; 

c) da rukovodi svom ostalom izdavačkom djelat¬ 
nošću SGITH; 

d) da prikuplja stručne članke i raspoređuje ih za 
recenziju članovima redakcionog odbora; 

e) da predlaže redakcionom odboru članke na pri¬ 
hvat i redoslijed štampanja, te visinu autorskih ho¬ 
norara; 

f) da rukovodi jezičnom i tehničkom korekturom i 
potpisuje svu administraciju časopisa. 

Cl. 8. 

Prihodi od izdavačke djelatnosti »Građevinara« 
nedjeljivo pripadaju SGITH. 

Financijsko poslovanje »Građevinara« vodi se od¬ 
vojeno od ostalog financijskog poslovanja Saveza kao 
posebno pogonsko knjigovodstvo. 

Poslovanje »Građevinara« kao i ostala izdavačka 
djelatnost Saveza iskazuje se kod prijedloga budžeta 
prihoda i rashoda Saveza i kod završnih računa kao 
posebna stavka. 


C. 9. 

Naredbodavac za financijsko poslovanje je glavni 
urednik. Isplatne dokumente, čekove i si. potpisuje uz 
glavnog urednika još jedan za to ovlašteni član re¬ 
dakcionog odbora ili knjigovođa. 

Cl. 10. 

Financiranje časopisa vrši se iz ovih izvora: 

a) od pretplate na časopis ili njegove prodaje, 

b) od prihoda oglasa i ostale izdavačke djelatnosti, 

c) od dobrovoljnih doprinosa, priloga i poklona 
zainteresiranih ustanova, privrednih organizacija i ko¬ 
mora. 

Cl. 11. 

Kontrolu financijskog poslovanja i knjigovodstva 
časopisa »Građevinar« vrši Nadzorni odbor Saveza. 
U svom trogodišnjem izvještaju skupštini Saveza i 
jednogodišnjem izvještaju Odboru Saveza Nadzorni 
odbor u posebnom dijelu izlaže rezultate svog revi- 
zijskog nalaza o poslovanju časopisa »Građevinar«. 
Cl. 12. 

Ovaj Pravilnik stupa na snagu kada ga odobri 
Odbor SGITH, a sa važnošću od 1. siječnja 1961. 

U Zagrebu, dne 23. V 1961. 

Glavni urednik: Predsjednik Odbora 

SGITH: 

Dr ing. Ervin Nonveiller, v. r. Ing. Stjepan Lamer, v. r. 


f3ibliografija - 

TEHNIČKI RECNIK NEMACKO SRPSKO-HRVAT- 
SKI. Štampano kao dodatak Mašinskom Vesniku za 
1960 godinu. Jednokratno izdanje po porudžbinama. 
Izdaje Mašinski Vesnik, časopis za stručno osposoblja¬ 
vanje metalskih radnika Jugoslavije. Beograd. (924 str. 
8 °, povezano u poluplatnu, cijena Din 6000.—). 

Ko god se u svom radu služi ili želi služiti njemač¬ 
kom tehničkom literaturom morao se obradovati kad 
je u knjižarskom izlogu ili na svom radnom mjestu 
prvi puta vidio ovaj omašni rječnik. Na žalost, već 
sumaran pregled knjige dovodi do razočaranja. Prema 
naslovu rječnika trebalo bi da su u njemu podjednako 
obrađene sve grane tehnike. Međutim, potraže li se 
u rječniku neki osnovni izrazi iz jedne od najvažnijih 
grana tehnike, građevinarstva, odmah se vidi da opći 
naziv »Tehnički rječnik« nije opravdan. Detaljniji pre¬ 
gled rječnika mora izazvati ne samo još veće razoča¬ 
ranje, nego upravo zaprepaštenje. Dovoljno je da se 
pregleda nekoliko prvih i nekoliko posljednjih stranica 
pa da se spozna porazan kvalitet stručne obrade rječ¬ 
nika. Tako će, npr., čitatelj već na prvoj stranici 
samog rječnika (na str. 4 knjige) saznati da je Abbil- 
dung slika, kopija, ilustracija, kliše, na drugoj stra¬ 
nici da je Abbrand sagorevanje, a na trećoj stranici će 
naći prijevod tehničkog termina abfangen, mit Stempeln 
versehen , poduprti, snabdeti pečatima; pri kraju rječ¬ 
nika naći će npr. pod naslovom »Tehničke i naučne 
jedinice i simboli« da kVA znači kilovatamper, i da 
Kgh znači kilogrammetar, a pod naslovom »Među¬ 
narodni hemiski elementi(!) i atomske težine« naći će, 
među ostalim, nazive elemenata kao Kriptum, Phospho- 
rijum, Manganesijum, Oksigenijum itd- 

U tom je »stilu« stvarno obrađen cio rječnik, na 
kojemu je radilo 8 spoljnih saradnika s akademskom 
titulom (6 inženjera i 2 doktora). Za dokaz navest će 
se ovdje niz karakterističnih primjera za »stručno 
prevođenje« njemačkih izraza iz različitih područja 
tehnike i iz njezinih osnovnih nauka. 

Iz građevinarstva: Abfallrohr, cev, oluk, 
kanal za otpatke; Baustoff, konstruktivni materijal; 
Bogenvoiderlager, lučni podupirač; biindig, flucht- 
gerećht , važeći, obavezan, ubedljiv, jezgrovit, sažeto, 


kratko; Damm, Fahrdamm, nasip za odbranu od po¬ 
plave; Druckrohr, potisna cev; Grundugsverfahren, 
način, postupak osnivanja; Lagerstuhl, uspravna kon¬ 
zola; Massenberechnung, masovno proračunavanje, 
Masszeichnung, obeležavanje mere; Mast, gojenje, 
tovljenje; Mauerflucht, red zidova; Mauerfuge, veziva¬ 
nje zida; Mauerputz, zidni ukras; Maurermeister, zi¬ 
darski poslovođa; Ofensetzer, ložač peći; Querfuge, 
trans versalni zglob; Rahmentrager, nosač okvira; 
Rahmenunterzug, -versteifung, podloga okvira; Scha- 
lenbauvoeise, način građenja, Skelettbau, izgradnja ko¬ 
stura; Spannbeton, prenapregnuti beton; Sprengvoerk, 
eksplozivi, rasprsna, razorna sredstva; Stampfbeton, 
presovani, valjani beton; Stampfschicht, nabijati, po¬ 
ravnati sloj; Stehblech, profilisano gvožđe; Steh- 
blechaussteifung, ugaonik od gvožđa; Stehblechstoss, 
sastavak od profilisanog gvožđa; Steinzeugrohr, cev 
od peščara, kamena; Stiitzgerust , potporna građa; 
Tragkonstruktion, uređaj, konstrukcija nošenja; Trep- 
penhaus, kuća sa stepenicama; Verhalten eines Flusses, 
ophođenje strujanja; Versteifung, ukočenost, ukruće¬ 
nost; Walzenwehr, zaštita valjaka; Wasserschloss, vo¬ 
deni dvor, zamak katanac, zatvarač; Wehr, odbrana; 
Wehrwalze, zaštitni valjak; Wehrnadel, igla za zaštitu; 
Wegschranke, ograničenje puta; Ziegelrohbau, gruba 
građa ciglom; Ziegelstreichen, prevlačenje ciglom, cre- 
pom; Ziegelsreicher, sprava za prevlačenje ciglom, zi¬ 
dar ciglom. 

Iz mašinstva, rudarstva i metalur¬ 
gije, kemijske tehnologije, brodar¬ 
stva: 

Bootshaut, kora, kostur čamca; Braunholzpapier, 
papir od smeđeg drveta; Biigelpumpe, zavrtnjasta 
pumpa; Druckluftschleuse, brana pod pritiskom; Faser, 
vlaknata veštačka materija; Gevoebe, predivo; Haar- 
abfall, aggeschorenes Haar, ispadanje, šišanje kose, 
dlake; Hadern, (Hader)lumpen, Papierhadern, krpe, 
otpaci papira; Hahnfassung, kapacitet slavine; Korro- 
sionsanfalligkeit, dospelost za koroziju; Luftkalk, kreč 
stvrdnut na vazduhu; Mahlgehause, zgrada za mleve- 
nje, uređaj; Mittelpunktskorner, zrna oko središta; 
Ritzel , sprava za paranje; Papierverarbeitend , od har- 

tije; Rohfrischen, osvežavanje; Nahtdichtung gustina 
šava; Nasszerkleinerung, smanjivanje vlažnosti, Na- 
tronlauge, lug sode; Rohrmuhle, mlin za trsku; Rohr- 
schelle, cevni praporac; Rohrschliissel, cevasti ključ; 
R.ostspalte, prskotina od rđanja; Roststab, zarđala šipka; 
Salzablagerun, slagalište soli; Saureschutzfett, mast 
za zaštitu kiseline; Schamote, teško topljiva ilo¬ 
vača; Schaumaufbereitung, plivanje pomoću pene; 
Schlammanalgse, analiza, pregled ulja; Schwerfliissig- 
keitsaufbereitung, priprema guste tečnosti; Spinndiise, 
sprava za pravljenje žice; Steinzeug, kameno posuđe, 
sudovi od peščara, svakojako kamenje; Strangpresse, 
presa za predivo; Tonerde, sastojak kemičkih izolatora; 
Unterstempel, poduprti; Verseifung der Fette (mit 
Kalk), punjenje masnoća (krečom); Verschleissplatte, 
ploča otporna na habanje; Wacke, klimatavost; Warm- 
bildsamkeit, otopljavanje; Waschgold, Waschemangel, 
(Wasche)-rolle, oskudica rublja, svitak rublja; Wasch- 
gold, Seifengold, zlato za pranje, sapunjavo zlato; 
Waschgries, sitan ugalj za pranje; Warmbildsamkeit, 
otopljavanje; Zinkensage, testera za cinkovanje; Zinn- 
wascherei, Seifen-, Fletvoerk, praonica kalaja, sapu¬ 
nom; Zonemvanderrost, pokretna rđa; Zollmass, ca¬ 
rina, carinska tarifa; Zugfeuerung, loženje vozova; 
Zusammenbauzeichnung , crtež zajedničke gradnje; 
Zvoeidecker, Doppeldecker, dvokrovni aparat, propeler 
dvostruki. 

Iz osnovnih nauka (matematike, geo¬ 
metrije, fizike, kemije, nauke o čvr¬ 
stoći): 

Argument, veličina s poznatim sinus ili kosinus; 
Auflagerung, oslonac, ležište; Druckguersćhnitt, pre- 
sek pritiska; Farbstoff, Farbe, boja, materija; Iteration, 
ponavljanje akustičkih eksperimenata (u cilju određi¬ 
vanja nepravilnosti čestim ponavljanjem); Knicklange, 
dužina prskotine, dužina izvijanja; Konstanz, uređaj 
koji može da radi bez promene karakteristike duže 
vremena, kad se jednom podesi; Langbrennweitig, dugo 
goreći; Lichtather, svetleći gas; Materialbeanspruchung, 
zahtev do materijala; Molekulumlagerung, molekularno 
oblaganje, deplasman; Nassfestigkeit, postojanost na 
vlagu; Nassgehalt, bezvlažnost; otpornost prema vlazi; 
Natronlauge, lug sode; Luftkalk, kreč stvrdnut na 
vazduhu; nichtfliichtig, neprolazan; nichtumkehrbar, 
nepokretljiv; Quant, kvantum; Quantentheorie, kvanti- 
tetna teorija; Normalkraft, normalna snaga; Quer - 
schnittsabmessungen, -dimensionen, uzorci; Quer- 
schnitts(ver)anderung, promena usled transverzalnog 
rezanja; Querschnittsverringerung beim Ziehen, sma¬ 
njenje usled transzerzalnog rezanja; Querkraft, Scher - 
kraft, transverzalna snaga; Querkraftflache, površina 
transverzalnih snaga, Querkrajtlinie, linija transver¬ 
zalnih snaga; Rahmentrager, nosač okvira; Reagenzglas, 
staklo reagensa; Reaktionsgemisch, jedinjenje; Rho- 
daneisenrot, rodaniujmovo gvožđe; Salzablagerung- 
schićht, slagalište soli, taložnik soli; Schlagfestigkeit, 
bojna gotovost; Schnittkraft, snaga, otpor rezanja; 
Schubabstiitzung, krak sile; Sodasalz, pristalizovana 
ugljena kiselina; Stellenzahl, indeks, značica; Stiitzen - 
moment, momenat potiska, Stiitzendruck, reakcija na 
pritisak, potisak; Stiitzgewdlbe, spljošteni svod, luk; 
Sgnthesegas, spojeni gas; Untetikkeitsstelle, funkcija 
nediferencirana na svakom mestu; Vielfaches, gemein- 
sames, obilan, zajednički; Vorsatzlinse, ugrađeno so- 
čivo; W armeinhalt, jedinica toplote; Warmfliessgrenze, 
granica toplotnog preteka; Wdrmespeicher, mesto za 
sušenje rublja; Wechselfestigweit, čvrstoća razmena, 
zamene; Weingeistthermometer, termometar za vinski 
alkohol; Weitwinkelobjektiv, objektiv s širokim uglo¬ 
vima; Winkelhalbierende, polovina ugla; Z-achse, oso¬ 
vina; Zahl, gebrochene, decimalni broj; Zustandsglei- 
chung, jačina stanja, karakteristična jačina. 

Konačno, da bi slika bila potpuna, evo prijevoda 
nekoliko općih izraza: 

Ablesevorrichtung, okolar; Abreissblock, blok za ce- 
panje listova; Amtszeichen, znak, signal; Brei, testo; 
breiartig, u vidu testa, testast; Fakultdt, niz prirodnih 


brojeva koji množe jedan drugog; Nullenzvikel, nulti 
c.vikl; Massabvoeićhung, Massanalyse, masovno odstu¬ 
panje, masovna analiza; massstablich (sic!) umeren; 
Miinzapparat, aparat za kovanje novca; Miinzautomat, 
automat za kovanje novca; Musik (elektronska), mu¬ 
zika; normalervoeise, normalno dokazivanje; Photo - 
abzug, okidač na fotoaparatu, kliše; Quartformat, 
Quart, četvrtasti format; Querschnittszeichung, crtež 
sekcije; schlagartig, nalik na kap; sćhnurgerade, po¬ 
ravnati prema konopcu; Springflut, plima i oseka; 
Zierstich, ukrasni sto, Zuckerriibe, šećerna trska. 

Rječnik je, kako kaže izdavač u predgovoru, rađen 
u početku za interne potrebe Redakcije Mašinskog Ve- 
snika. Poslije objavljivanja kraćih izvoda u tom časo¬ 
pisu on je »postao predmet pažnje šireg kruga čitalaca 
tako da je na osnovu pisama pretplatnika pristupljeno 
objavljivanju ovog materijala u obliku u kakvom je 
ovde pretstavljen jasnosti«. Iz gornjeg prikaza ne¬ 
sumnjivo se vidi da je taj oblik nažalost takav da se 
mora postaviti pitanje kako je uopće mogao da bude 
izdan tehnički rječnik s toliko upravo nevjerovatnih 
pogrešaka u prijevodu, pa čak i besmislica. Očito je 
da su rječnik djelomice izrađivali »stručnjaci« koji nisu 
imali ni pojma o tehnici i tehničkim naukama, jedva 
da su imali pojma o osnovnim naukama koji se uče 
u srednjim školama, a vrlo su slabo poznavali jezik 
s kojega prevode. Pored toga, pokazali su i skrajnju 
nemarnost u radu na tako važnom i ozbiljnom zadatku. 
Pažljivija analiza nekih od naprijed navedenih prije¬ 
voda tehničkih termina jasno pokazuje da je pri izradi 
rječnika, među ostalim, upotrebljavan i najveći naš 
njemačko-srpskohrvatski rječnik (Kangrga - Ristić), pri 
čemu se prevodioci nisu uvijek potrudili da pročitaju 
sva značenja riječi koju prevode nego su se zadovoljili 
sa značenjima koje su našli na početku tumačenja. (V. 
npr. prijevod izraza »biindig, fluchtgerecht«) 

Popis upotrebljene literature također donekle obja¬ 
šnjava razlog tako slabom kvalitetu prikazanog Teh¬ 
ničkog rječnika. Vidi se, naime, da se obrađivači nisu 
koristili nekim od najboljih terminoloških rječnika 
(npr. Schlomann-Oldenbourgovim ilustrovanim tehnič¬ 
kim rječnicima). Čak nije upotrebljen ni Schlomann- 
Oldenbourgov rječnik sa srpsko-hrvatskim dodatkom 
»Mašinski delovi i najpotrebniji alati« koji je u za¬ 
jednici s izdavačem originalnog izdanja izdalo Udru¬ 
ženje jugoslavenskih inženjera i arhitekta — Sekcija 
Beograd god. 1923. 

Oprema knjige je dobra, ali je broj štamparskih 
pogrešaka neobično velik- 

Izdavač »očekuje od srednjeg industriskog kadra, 
kome je u glavnom ovaj materijal i namenjen i aktivnu 
suradnju na daljoj razradi priloženog gradiva, pa se 
unapred toplo zahvaljuje na svakom korisnom pred- 
logu«. Na osnovu onoga što je izneseno u ovom pri¬ 
kazu svakako bi se izdavaču morao zasada dati samo 
prvi korisni prijedlog: da taj rječnik povuče ne samo 
iz prodaje nego i iz opticaja. R. Kušević 

ING. VJEKOSLAV CIMERMAN: ATLAS GEODET¬ 
SKIH INSTRUMENATA, TEHNIČKA KNJIGA 
ZAGREB 

(454 str., cca 1000 slika) 

Ovo je prva publikacija ne samo kod nas već i u 
svijetu, koja na koncizan način u »atlasnom stilu« 
daje pregled svih geodetskih instrumenata koji se da¬ 
nas proizvode u Evropi. (Produkcija izvan Evrope je 
mala i na mnogo manjem stupnju savršenstva). 

Atlas je podijeljen na dva dijela (dvije knjige) ve¬ 
zane zajedno, ali tako da je moguće u isto vrijeme 
čitati tekst i pratiti slike sa detaljnim opisom, što je 
isto novitet kod nas. U slikovnom dijelu ima oko 50 
primjera prijesjeka instrumenata i originalnih kon- 
strukcionih nacrta. Atlas je složen na pregledan i za¬ 
nimljiv način abecednim redom po proizvodnim pro¬ 
gramima tvornica, prema principu od jednostavnog 
ka složenom. Uz svaki prikaz tvornice dati su podaci 





260 


Bibliografija 


GRAĐEVINAR 


o njezinom razvoju. Prikaz preko 200 geodetskih in¬ 
strumenata sa pripadajućim priborom, te mogućnošću 
i svrhom djelokruga rada, jasno svjedoči koliki je 
trud uložen u tako opsežan priručnik. 

Atlas daje prikaz svih tipova nivelira, teodolita, 
fototeodolita, autoredukcionih tahimetara i specijalnih 
geoinstrumenata za rudarstvo, cestogradnju, ispiti¬ 
vanje dolinskih pregrada itd., uključujući i najmo¬ 
dernije elektronske geodetske instrumente. 

Kako u našoj zemlji postoji uz veliki broj modernih 
instrumenata još više tisuća starih i zastarjelih tipova 
koji stvaraju probleme u mnogim poduzećima i usta¬ 
novama, autor zastupa objektivno mišljenje kako se 
mogu i ti instrumenti povoljno iskorišćivati. 

Mnoge će iznenaditi, koliko je u današnjoj savre- 
menoj proizvodnji geodetskih instrumenata do danas 
učinjeno i kako je visoka tehnika njihove proiz¬ 
vodnje. 

Atlas je štampan na finom bijelom papiru, slike 
su vrlo jasne i bez grešaka, a oprema je sa vremena. 
Namijenjen je inženjerima i tehničarima svih struka 
koji upotrebljavaju geodetske instrumente, a vrlo 
dobro će doći i budućim stručnjacima koji su još na 
školovanju, kao i onima koji imaju bilo kakvog posla 
s instrumentima, bilo da ih čuvaju, nabavljaju, trans¬ 
portiraju itd. 

Uskoro će izaći II. knjiga atlasa, koja će sadrža¬ 
vati i materijal: »Pogreške i rektifikacija instrume¬ 
nata«, pa će sa I. knjigom činiti nerazdvojnu organ¬ 
sku cjelinu. O I. knjizi već su izašle u stručnim časo¬ 
pisima brojne pohvalne recenzije, pa se traži da se 
Atlas štampa i na stranim jezicima. 

Ing. D. Japunčić 

DOKUMENTACIJA ZA GRAĐEVINARSTVO 
I ARHITEKTURU 

Izdaje: Centar za unapređenje građevinarstva Savezne 
građevinske Komore, Beograd, Božidara Adžije 21 

Broj 23—24, januar—februar 1961. 

SADRŽAJ 

Uputstvo za projektiranje stanova u modularnoj 
koordinaciji. — Ovo uputstvo, pored već obrađene i 
objavljene materije u glasilu Centra iz oblasti modu¬ 
larne koordinacije, projektantima treba da posluži kao 
osnova i pomoć u radu na široj primjeni sistema mo¬ 
dularne koordinacije pri projektiranju stambenih 
zgrada. Rad na izradi ovog uputstva obavljen je u odre¬ 
đenoj radnoj grupi uz učešće naših najboljih struč¬ 
njaka iz ovog domena iz svih naših republika a u 
okviru Programa za unapređenje građevinarstva Sekre¬ 
tarijata Saveznog izvršnog vijeća za industriju i Centra 
za unapređenje građevinarstva. Sadržaj: Uvod; Uput¬ 
stvo; Jugoslavenski standard o modularnoj koordina¬ 
ciji u zgradarstvu; Naredba o privremenim tehničkim 
propisima o projektiranju i građenju u stambenoj iz¬ 
gradnji po sistemu modularne koordinacije; Rječnik 
modularne koordinacije, 34 str., 22 si. 

Ispitivanje svojstava jelovine i smrčevine sa pod¬ 
ručja NRS i NRRIH. — Prikaz elaborata koji je izradio 
Institut za ispitivanje materijala NR Srbije, Beograd. 
Ispitivanje izvršili i elaborat napisali ing. B. Davidović 
i ing. M. Čemerikić. Prikaz ing. M. Čemerikića. 26 str., 
6 tab., 14 dijagr. 

Lake građevinske ploče na bazi biljnih sirovina i 
sintetičkih Ijepkova. — Prikaz elaborata koji je izrađen 
u Institutu za ispitivanje materijala NR Srbije, Beo¬ 
grad. Ispitivanja izvršili i elaborat napisali ing. B. Da¬ 
vidović i ing. M. Čemerikić. Prikaz ing. B. Davidovića 
i ing. M. Čemerikića. 8. str., 9 tab. 

Standard za izolacione namaze i premaze ugljovo- 
dikovim materijalima. — Prijedlog obuhvata standard 
za izolacione namaze i premaze ugljovodikovim mate¬ 
rijalima, i to: osnovne materijale za izolacije, njihove 


vrste i osobine, njihove izolacione materijale i po¬ 
moćne materijale. Pored toga, prijedlog daje osnovne 
pojmove o vrstama izolacija, kao i o izradi izolacionih 
namaza; obuhvata izolacije asfaltnim mastiksom, kao 

1 zaštitne slojeve na izolacijama. 12 str. 

Kolektivne zgrade — V. — Objekti za sezonski ili 
kraći boravak. Ljetovališta i odmarališta za odrasle i 
porodice, hoteli tipa ljetovališta ili odmarališta, planin¬ 
ski domovi, izletišta. Dokumentaciju prikupio i sredio 
jprof. M. Baylon. 28 str., 17 fot, 40 sk. 

Pregled predu zetih radova iz sredstava predviđenih 
za unapređenje građevinarstva u Saveznom budžetu 
za 1960 godinu. 24 str. 

Minimalni zahtjevi za stručno obrazovanje kadrova 
u građevinarstvu (obavještenje članovima Savezne gra¬ 
đevinske komore). 2 str. 

Rukovaoc građevinskim mašinama — kvalificirani 
radnik (minimalni zahtjev za stručno obrazovanje ka¬ 
drova u građevinarstvu). 2 str. 

Zidar opekom — kvalificirani radnik (minimalni 
zahtjevi za stručno obrazovanje kadrova u građevi¬ 
narstvu) 2 str. 

Zidar opekom — visokokvalificirani radnik (mini¬ 
malni zahtjevi za stručno obrazovanje kadrova u gra¬ 
đevinarstvu). 2 str. 

Zidar kamenom — kvalificirani radnik (minimalni 
zahtjevi za stručno obrazovanje kadrova u građevi¬ 
narstvu). 2 str. 

Zidar kamenom — visokokvalificirani radnik (mini¬ 
malni zahtjevi za stručno obrazovanje kadrova u gra¬ 
đevinarstvu). 2 str. 

Cijene građevnog materijala u decembru 1960. — 

Prema podacima Savezne građevinske komore. 4 str., 
tabela. 

Broj 25 — mart 1961. 

SADRŽAJ 

Lake građevinske ploče od gipsa. — Prikaz elabo¬ 
rata izrađenog u poduzeću »Rad«. Ispitivanjima ruko¬ 
vodio i elaborat i prikaz napisao ing. A. Božanović. 
8 str., 3 si., 8 tab. 

Ispitivanje kvaliteta jugoslovenskih krečeva. — Pri¬ 
kaz elaborata izrađenog u Zavodu za ispitivanje mate¬ 
rijala i konstrukcija — Ljubljana. Ispitivanja izvršio 
ing. M. Orelj, a elaborat napisao ing. V. Turnšek. Pri¬ 
kaz ing. B. Todorovića. 14 str., 7 si. 

Laki betoni od kumanovske bazaltne lave. — Prikaz 
elaborata izrađenog u Zavodu za ispitivanje materijala 
Tehničkog fakulteta u Skopju. Ispitivanje izvršio i 
elaborat napisao prof. ing. L .Simov. 16 str., 9 si., 9 
dijagrama. 

Mase za monolitne podove. — Prikaz elaborata 
izrađenog u Institutu građevinarstva Hrvatske. Ispiti¬ 
vanjima rukovodio i elaborat napisao ing. M. Gabrić. 
Prikaz ing. Brzakovića. 6 str. 

Iznalaženje najpogodnijih mješavina za vodo-nepro- 
pustljivi beton. — Prikaz elaborata izrađenog u Insti¬ 
tutu za ispitivanje materijala NR Srbije. Elaborat 
obradio i napisao ing. J. Simić u saradnji sa ing. S. 
Bižićem. Prikaz ing. V. Predaveca. 4 str. 

Ispitivanje i proučavanje postojećih savremenih 
kolovoza. — Prikaz elaborata o ispitivanjima izvršenim 
u Institutu za ispitivanje materijala NR Srbije. Elabo¬ 
rat obradili inženjeri V. Matić, S. Cincar-Janković, 
N. Đurić, O. Dickov, i tehn. S. Živkov. Prikaz ing. Olge 
Dickov. 4 str. 

Tesar — kvalificirani radnik (minimalni zahtjevi za 
stručno obrazovanje radnika u građevinarstvu). 2 str. 

Tesar — visokokvalificirani radnik (minimalni zah¬ 
tjevi za stručno obrazovanje radnika u građevinarstvu. 

2 str. 

(Nastavit će se.) 

ŠIBENIK 

UL. JNA b. b. 

SLUNJ 


Telefoni: 474, 891 i 892 



Skladište: 285 

Brzojav: »RAD« — ŠIBENIK 

• 

• 

IZVODI SVE VRSTE 



GRAĐEVNIH 


Izvodi sve vrsti građevnih radova vi- 
sokogradnja i niskogradnja na terito¬ 

RADOVA 


riju grada i kotara Šibenik.- 
Vlastiti projektni biro. 


GRAĐEVNO PODUZEĆE 

»KONSTRUKTOR« 

SPLIT 

Svačićeva ul. 4/1 • Tel. 41-88, 22-15, 24-64, 33-21 
Poštanski pretinac 31 • Tel. račun NB 436-11-1-15 

IZVODI: 

Sve vrsti građevnih radova. Poduzeće je opremljeno 
za gradnju hidroelektrana i ostalih radova nisko¬ 
gradnje, kao i industrijskih objekata. 

GRAĐEVNO PODUZEĆE 

ZAGREB, ILICA 44-TEL. 24-314, 34-822 

IZVODI 


sve vrste 

visokogradnja i niskogradnja 
na teritoriju cijele 
države 

GRAĐEVNO PODUZEĆE 











GRAĐEVNO PODUZEĆE 


„Javor" 

STOLARSKA ZADRUGA 

»MAKARSKA« 


Radnička cesta 
tel. 240 i 245 


JUŠIĆI, z. p. JURDINI 

telefon 212 

IZVODI 



SVE VRSTE RADOVA VISOKO- 


PROIZVODIMO SVE VRSTE GRA¬ 

GRAĐNJE, NISKOGRADNJE 


ĐEVNE STOLARIJE, BRODSKA 

VOZNI PARK 


VRATA, ROLETE, KAMIONSKE 

PROJEKTNI BIRO 


KAROSERIJE, KAO I OSTALE RA¬ 

MEHANIČKA RADIONICA 


DOVE PO NARUDŽBI. 


OGLAŠUJTE 


ARHITEKTONSKI 

BIRO 

»0 S T R O G 0 V 1 Ć« 

U 

»GRAĐEVINARU« 


» 

TEL. 38-539 ZAGREB 

51-054 PREOBRAŽENSKA 2 






Građevinsko preduzeće 


»V R A NIC A« 

SARAJEVO 


Direkcija: SARAJEVO, Ulica J. N. A. br. 17 


Telefoni: Direktor: 45-75 

Glavni inženjer: 37-5S 

Tehnički sektor: 61-78 

Komercijalni odsjek: 30-33 

Direktor PRS-a: 51-08 


Privrednoračunski sektor: 51-08 
Centrala: 64-84 i 64-83 


IZVODI 

sve vrste građevnih radova iz oblasti 
visokogradnje, industrogradnje 
i niskogradnje 










ČVRSTOĆA • TRAJNOST • SIGURNOST 
EKONOMIČNOST • ESTETSKI IZGLED 
TO SU OSNOVNE ODLIKE GRAĐEVINSKIH 
KONSTRUKCIJA IZVEDENIH IZ BEŠAVNIH 
ČELIČNIH CIJEVI. SVE POTREBNE INFORMA¬ 
CIJE U VEZI PRIMJENE BEŠAVNIH CIJEVI 
U GRAĐEVINARSTVU BEZOBAVEZNO DAJE 


ŽELJEZARA SISAK 

TELEFONI: 441 do 450 (1 0 linija) 

GPAĐEVNO PODUZEĆE-ZAQREB 
















